പുതുവത്സരാശംസകൾ / ആരാണീ ഈശ്വരൻ?\n'ആരാണീ ഈശ്വരൻ' എന്ന താഴെക്കാണുന്ന കുറിപ്പ് എഴുതിക്കഴിഞ്ഞപ്പോളാണ് ഇതിലെ ഈശ്വരവിഷയവുമായി ബന്ധമുള്ള രണ്ടു പരാമർശങ്ങൾ ശ്രദ്ധയിൽപെടാൻ ഇടയായത്; ഒന്ന് ഏഷ്യാനെറ്റ് ടി.വി. യിൽ പ്രശസ്ത പിന്നണി ഗായിക ചിത്രയുമായുള്ള അഭിമുഖത്തിൽ ചിത്ര പറഞ്ഞതും മറ്റൊന്ന് അഖില മലങ്കര സുവിശേഷ മഹായോഗത്തിന്റെ രണ്ടാം ദിവസം റവ.പി.കെ.സഖറിയ കല്ലിശ്ശേരി പറഞ്ഞതായി ഞായറാഴ്ച്ചത്തെ മലയാള മനോരമ ദിനപ്പത്രത്തിൽ കണ്ടതും. താൻ വലിയ ഈശ്വരവിശ്വാസി ആയിരുന്നെന്നും അമ്പലങ്ങളായുള്ള അമ്പലങ്ങൾ മുഴുവൻ സന്ദർശിച്ചു തനിക്കും തന്നെ സ്നേഹിക്കുന്നവർക്കും വേണ്ടി പ്രാർഥിക്കുമായിരുന്നെന്നും എന്നാൽ തന്റെ മകളുടെ വേർപാടിനു ശേഷം മരവിച്ചു പോയ മനസ്സിൽ ഈശ്വരനുള്ള സ്ഥാനം കുറഞ്ഞുപോയതിനാൽ അമ്പലത്തിൽ പോക്കു തന്നെ കുറഞ്ഞെന്നും ഇനി പോയാൽ തന്നെ ഒന്നും പ്രാർഥിക്കാൻ തോന്നാത്ത അവസ്ഥയിലാണ് തന്റെ മനസ്സ് എന്നുമാണ് ചിത്ര പറഞ്ഞത്. ചിത്ര ചിന്തിക്കുന്നതുപോലെ തന്നെയാണ് ബഹുഭൂരിപക്ഷം ഭക്തരും ചിന്തിക്കുന്നത്; തനിക്കനുകൂലമായതു സംഭവിക്കുമ്പോൾ ഈശ്വരനോട് സ്നേഹവും പ്രതികൂലമായതു സംഭവിക്കുമ്പോൾ ഈശ്വരനോടു ദ്വേഷവും തോന്നുക. നമ്മുടെ സുഖദുഖങ്ങൾക്കു കാരണക്കാരൻ നമ്മിൽ നിന്നന്ന്യനായ ഈശ്വരനാണ് എന്ന നമ്മുടെ തെറ്റായ ചിന്തയിൽ നിന്നാണ് ഈ ഈശ്വരസ്നേഹവും ഈശ്വരവിദ്വേഷവും ജനിക്കുന്നത്. നമ്മുടെ കർമ്മങ്ങൾക്കുള്ള (പൂർവജന്മ കർമ്മങ്ങൾക്കും എന്നും പറയാം) ഫലങ്ങളാണ് നമുക്ക് കിട്ടുന്നതെന്നും അത് അനുഭവിക്കാൻ നാം ബാധ്യസ്ഥരാണെന്നും ഇതിനൊന്നും ഈശ്വരനുമായി യാതൊരു ബന്ധവുമില്ലെന്നും നമ്മുടെ ആത്മീയഗ്രന്ഥങ്ങൾ (സനാതനധർമ്മം) അടിവരയിട്ടു പറയുന്നുണ്ട്. പക്ഷെ നമ്മൾ അതൊന്നും കേൾക്കുന്നില്ല, കേൾക്കാൻ താത്പര്യം കാണിക്കുന്നില്ല. കിട്ടിയ ജന്മത്തിനും അതിന്മൂലം വന്നു ഭവിക്കുന്ന സുഖദുഖങ്ങൾക്കും നന്ദി പറയാൻ മാത്രമേ മനുഷ്യന് കഴിയൂ. ഈശ്വരാരോപിതാമാകുന്ന മറ്റെല്ലാ ഭയാശങ്കകളും സ്നേഹവിദ്വേഷഭാവങ്ങളും എല്ലാം സമൂഹവും ഇതുകൊണ്ടൊക്കെ ഗുണമുണ്ടാകുന്ന കുറെ ആളുകളും ചേർന്ന് നമ്മുടെ മനസ്സിൽ അടിച്ചേൽപ്പിക്കുന്നതാണെന്ന് മനസ്സിലാക്കാനുള്ള വിവേക ബുദ്ധിയാണ് ഭക്തനു വേണ്ടത്. ദുഖത്തിലും സുഖത്തിലും പാട്ടുപാടി ദൈവത്തെ മഹത്വപ്പെടുത്തി ജീവിക്കുന്നവനാണ് യഥാർത്ത ഈശ്വരവിശ്വാസി എന്നാണു റവ. സഖറിയ കല്ലിശ്ശേരി പറഞ്ഞത്. അതാണ് ശരിയും. പ്രകൃതിക്കും മറ്റു ജീവജാലങ്ങൾക്കും സമൂഹത്തിനും ദോഷം വരുന്ന കർമ്മങ്ങൾ ചെയ്യാതിരിക്കുകയും ഗുണം ഉണ്ടാകുന്ന കർമ്മങ്ങൾ ചെയ്യുകയും ഈശ്വരനെ വാഴ്ത്തിപ്പാടുകയുമേ മനുഷ്യന് ചെയ്യാൻ കഴിയൂ. ഈ പുതുവർഷത്തിൽ അതാകട്ടെ നമ്മുടെ ലക്ഷ്യവും.\nസന്തോഷവും സമാധാനവും നിറഞ്ഞ, ഈശ്വരോന്മുഖമായ ഒരു പുതുവർഷം ഏല്ലാ-വർക്കും നേർന്നു കൊള്ളുന്നു.\nവേദോപനിഷത്തുക്കളും പുരാണേതിഹാസങ്ങളും അതേതുടർന്ന് ഉണ്ടായിട്ടുള്ള ഈശ്വരവിഷയങ്ങളായ മറ്റെല്ലാ ഭാരതീയ ചിന്താധാരകളും ഈശ്വരനായി കണ്ട് പ്രകീർത്തിക്കുന്നത് ചരാചരങ്ങൾക്കുള്ളിൽ കുടികൊള്ളുന്ന ചൈതന്യത്തെ, അല്ലെങ്കിൽ അന്തരാത്മാവിനെയാണ്. കണ്ണിനു കാഴ്ച നൽകുന്നത്, ചെവിയെ കേൾക്കാൻ പ്രാപ്തമാക്കുന്നത്, ബുദ്ധിയെ ക്കൊണ്ട് ചിന്തിപ്പിക്കുവാൻ സഹായിക്കുന്നത് ഏതൊന്നാണോ അതിനെയാണ് ഈശ്വരൻ എന്ന വാക്കു കൊണ്ടു ഭാരതീയ ദർശനശാസ്ത്രം ലക്ഷ്യമാക്കുന്നത്. പ്രപഞ്ചവസ്തുക്കളെ ആകർഷണ-വികർഷണങ്ങളിലൂടെ സന്തുലിതാവസ്ഥയിൽ നിലനിർത്തുന്ന ഒരു ശക്തിവിശേഷം ഉണ്ടെന്നു ശാസ്ത്രബുദ്ധ്യാ നമുക്ക് മനസ്സിലാക്കാം. പ്രപഞ്ചത്തെ ഇക്കാണുന്ന രൂപത്തിൽ നിലനിർത്തുന്ന ഒരു unifying force ഉണ്ടെന്നു വിശ്വവിഖ്യാത ഭൌതികശാസ്ത്രന്ജനായ ആൽബെർട്ട് ഐൻസ്റ്റൈനും വിശ്വസിച്ചിരുന്നത്രേ. സർവവ്യാപിയായ ഈ പ്രപഞ്ചശക്തിയാണ് പരമാത്മാവ് അല്ലെങ്കിൽ വിശ്വമന:സ്സാക്ഷി എന്നു ചിന്തിച്ചാൽ, അതു പ്രപഞ്ചത്തിലെ കോടാനുകോടി ചരാചരങ്ങളിൽ മന:സാക്ഷി യായി ജീവാത്മരൂപത്തിൽ പ്രകാശിച്ചു നിൽക്കുന്നുവെന്നും ചിന്തിക്കാം. നവദ്വാരങ്ങളുള്ള ശരീര (ദേഹം) മാകുന്ന പുരത്തിൽ ഈ ആത്മചൈതന്യമാകുന്ന ദേഹി വസിക്കുന്നു (നവദ്വാരേ പുരേ ദേഹി, ഗീത: 5:13). ഈ ചൈതന്യം ഒന്നുകൊണ്ടു മാത്രം ശരീരത്തിനു 'ജീവൻ' ഉണ്ടാകുന്നു. ജീവനുള്ള ശരീരത്തിൽ നിന്നും ഈ ചൈതന്യം അകന്നു കഴിഞ്ഞാൽ അവശേഷിക്കുന്നത് പഞ്ചഭൂതങ്ങളാൽ നിർമ്മിതമായ ജഡശരീരം മാത്രമാണ്; അതു പഞ്ചഭൂതങ്ങളിലേക്ക് തിരികെ ലയിച്ചു ചേരുകയും ചെയ്യും. അതായത് നമ്മുടെ അസ്തിത്വം എന്നു പറയുന്നത് ഈ 'ഈശ്വര' ചൈതന്യമാണ്. ഇതിന്റെ മറ്റൊരു പേരാണ് 'ഭഗവാൻ'. 'അഹം ബ്രഹ്മാസ്മി' (ഞാൻ ബ്രഹ്മമാകുന്നു), 'ഈശാവാസ്യമിദം സർവം' (ഇക്കാണുന്നതെല്ലാം ഈശ്വരനാണ് ), 'പ്രജ്ഞാനം ബ്രഹ്മ' (അറിവാണ് ബ്രഹ്മം), 'തത്വമസി' (നീ അതാകുന്നു) എനീ ഉപനിഷദ് വാക്യങ്ങളുടെ എല്ലാം പൊരുളും ഇതു തന്നെ. 'ഞാൻ' എന്നു പറഞ്ഞ് ഒരുവൻ വിരൽ ചൂണ്ടുന്നത് തന്റെ നിലനിൽപ്പിനാധാരമായ ആത്മചൈതന്യത്തിലേക്ക് തന്നെയാണെന്നും തന്നിൽ നിന്നും അന്യമായി മറ്റൊരു ഈശ്വരൻ ഇല്ല എന്നു വേദോപനിഷത്തുക്കൾ ഉൾപ്പെടുന്ന ഭാരതീയ ആത്മീയശാസ്ത്രം അസന്നിഗ്ദമായി ഉദ്ഘോഷിക്കുന്നു. വിദ്യുച്ഛക്തിയുടെ പ്രഭാവത്താൽ ഫാൻ, റേഡിയോ, ബൾബ് തുടങ്ങിയ ഉപകരണങ്ങൾ പ്രവർത്തനക്ഷമമാകുന്നതു പോലെ ഈശ്വരപ്രഭാവത്താൽ സ്വത്വമാർജ്ജിച്ചു പ്രവർത്തനനിരതമാകുന്ന യന്ത്രങ്ങളത്രേ മനുഷ്യൻ ഉൾപ്പെടെയുള്ള എല്ലാ പ്രപഞ്ച ചരാചരവസ്തുക്കളും.\nനമ്മുടെ അസ്ഥിത്വം തന്നെ ഈശ്വരനിൽ അധിഷ്ടിതമാണെങ്കിൽ പിന്നെ അമ്പലത്തിൽ പോയി കരഞ്ഞും നിലവിളിച്ചും ഇഷട്ടകാര്യസിദ്ധിപൂജ നടത്തിയും ഒക്കെ പ്രീതിപ്പെടുത്തി, നമ്മുടെ (നമ്മുടെ മാത്രം) കാര്യം നേടാൻ നമ്മൾ വശത്താക്കാൻ ശ്രമിക്കുന്ന, നമ്മിൽ നിന്നും അന്യനായി നിൽക്കുന്ന ആ ഈശ്വരൻ ഏതാണ്? ഒരു ശ്രമവും നടത്താതെ നമുക്കു കിട്ടിയ ഈ ജന്മത്തിന്റെ ആധാരശില തന്നെ ഈശ്വരനാനെങ്കിൽ, പിന്നെ ഏത് ഈശ്വരനെയാണ് നാം ഭയക്കുന്നത്? ഒരു കുഞ്ഞ് തന്റെ നിലനിൽപ്പിനായി അമ്മയെ പ്രീതി പ്പെടുത്തേന്ടതുണ്ടോ, ഭയക്കേണ്ടതുണ്ടോ? നമ്മുടെ സ്വത്വമായ ഈശ്വരനെ വഴിപാടുകളിലൂടെയും മറ്റും നാം സ്വാധീനിക്കാൻ ശ്രമിക്കുന്നതിൽ ഒരു പൊരുത്തക്കേടില്ലേ?പൂജയും വഴിപാടുകളും ചെയ്തു പ്രീതിപ്പെടുത്താൻ കഴിയുന്ന ആളാണ് ഭഗവാൻ എങ്കിൽ ഇതൊക്കെ ഗംഭീരമായി ചെയ്യാൻ കഴിവുള്ള ഭക്തനോടോപ്പമല്ലേ അദ്ദേഹം നില്ക്കൂ? അങ്ങനെയെങ്കിൽ ഉദയാസ്തമനപൂജയും പടിപൂജയും പോലെയുള്ള വലിയ വഴിപാടുകൾ നടത്താൻ കഴിവില്ലാത്ത സാധുവിനോടപ്പം ഈശ്വരൻ കാണില്ലെന്നോ? ഇതാണ് ഭഗവൽപ്രകൃതം എങ്കിൽ ഭഗവാനും അഴിമതിക്കാരനായ ഒരു സർക്കാർ ഉദ്യോഗസ്ഥനും തമ്മിൽ എന്തു വ്യത്യാസം ആണുള്ളത്? സത്യത്തിൽ ഇതാണോ ഭഗവാൻ എന്നതിലൂടെ ഉദ്ദേശിക്കുന്നത്? നമ്മുടെ വികലമായ ചിന്തകളിൽ കൂടി നാം ഭഗവാനെ തന്നെ അധ:പതിപ്പിക്കുകയല്ലേ? വിഗ്രഹങ്ങൽക്കു ശക്തി പകരുന്നതു മനുഷ്യനാണെന്നും വിഗ്രഹങ്ങൾ ഈശ്വരന്റെ പ്രതീകം മാത്രമാണെന്നും നാം തിരിച്ചറിയണം. അച്ഛന്റെ ഫോട്ടോയും അച്ഛനും രണ്ടും രണ്ടാണെന്നും ഫോട്ടോക്ക് മുൻപിൽ ആഹാരം നൽകിയാൽ അച്ഛന് വയറു നിറയുകയില്ല എന്നും നാം മനസ്സിലാക്കണം. ഒരു നിരീശ്വരവാദിയുടെയോ യുക്തിവാദിയുടെയോ അസംബന്ധചിന്തയാണിതെല്ലാമെന്നു കരുതേണ്ടതില്ല. ഇതെഴുതുന്ന ആൾ തികഞ്ഞ ഈശ്വരപ്രേമി തന്നെയാണ് (ഞാൻ ജീവിച്ചിരിക്കുന്നു എന്നത് സത്യം ആണെന്നതുപോലെ മുകളിൽ നിർവചിക്കപ്പെട്ട ഈശ്വരനും സത്യമാണെന്ന് അറിയുന്നതിനാൽ ഈശ്വര 'വിശ്വാസി' എന്ന പ്രയോഗം ഒഴിവാക്കുന്നു.സത്യം വിശ്വസിക്കേണ്ടതല്ല, നേരിൽ അനുഭവിക്കെണ്ടതാണ്). കാണുന്നതെല്ലാം ശരി തന്നെയെങ്കിലും നോക്കുന്ന രീതിക്ക് പോരാഴ്മകൾ ഉണ്ടെന്നു ചിന്തിക്കുന്ന ഒരാൾ എന്ന വ്യത്യാസം മാത്രം!\nവിദ്യുച്ഛക്തിയെയും ഈശ്വര ചൈതന്യത്തെയും മുകളിൽ താരതമ്യം ചെയ്തപ്പോൾ ഒരു കാര്യം പറയാൻ വിട്ടുപോയി. വിദ്യുച്ഛക്തി ഒരു ഉപകരണത്തെ പ്രവർത്തിപ്പിക്കുന്നതിലും ഈശ്വരചൈതന്യം ഒരു മനുഷ്യനെ പ്രവർത്തിപ്പിക്കുന്നതിലും തമ്മിൽ പ്രകടമായ ഒരു വ്യത്യാസമുണ്ട്. ഉപകരണത്തിനു ചിന്തിക്കാൻ കഴിയില്ല, മനുഷ്യനതു കഴിയും. മറ്റു ജന്തുക്കൾക്കും ചിന്തിക്കാൻ കഴിയുമെങ്കിലും ഒരു പരിധിക്കപ്പുറത്തേക്കതിനു പോകാൻ കഴിയില്ല. പക്ഷെ മനുഷ്യന്റെ ചിന്താശക്തിക്കു പരിധിയില്ല. ഈ ബുദ്ധിശക്തി ഉപയോഗിച്ച് കാര്യങ്ങളെ വിവേകപൂർവമായി വിലയിരുത്തി, ശരി തെറ്റുകൾ മനസ്സിലാക്കി കർമ്മമണ്ഡലങ്ങളിൽ പ്രവർത്തിക്കാനാണ് നമ്മുടെ ആത്മീയ ഗ്രന്ഥങ്ങൾ ഉപദേശിക്കുന്നത്. കാര്യമെന്തെന്നറിയാതെ മറ്റുള്ളവർ ചെയ്യുന്നതോ പറയുന്നതോ കണ്ണുമടച്ചു വിശസിച്ചു 'മുന്നേ പോകുന്ന ഗോക്കൾക്കു പിന്നാലെ' എന്ന പോലെ പോകുന്ന ഭക്തർക്ക് നഷ്ട്ടപ്പെടുന്നത് ആത്മീയത എന്ന വലിയ സമ്പത്തും അതുകൊണ്ട് മനസ്സിനുണ്ടാകാമായിരുന്ന വികാസവും അതിലൂടെ വ്യക്തിക്കും സമൂഹത്തിനും ലഭ്യമാകാമായിരുന്ന ഗുണഫലങ്ങളും ആണ്. ഈശ്വര ചൈതന്യമാണ് സ്വന്തം സ്വത്വമെന്നു തിരിച്ചറിയുകയും (self realisation) ഇതര വസ്തുക്കളിലും പ്രകാശിച്ചു നിൽക്കുന്നത് ഈ ചൈതന്യം തന്നെയാണെന്നും മനസ്സിലാക്കി ഭേദഭാവം വെടിഞ്ഞു ലോകക്ഷേമകരമായ കർമ്മങ്ങൾ ചെയ്തു ജീവിക്കാനാണ് നമ്മുടെ ആത്മീയാചാര്യന്മാർ ഉപദേശിച്ചിട്ടുള്ളത്.\nകഴിഞ്ഞ ലക്കത്തിൽ പരാമാർശിച്ച 'ഭഗവാനെ ചിരിപ്പിക്കുന്ന ഭക്തി' യുടെ തുടർച്ചയാണല്ലോ ഈ കുറിപ്പ് ? നമ്മുടെ അജ്ഞാനവും സ്വാർഥതയും ആണ് നമ്മെ നോക്കി ചിരിക്കാൻ ഭഗവാനെ പ്രേരിപ്പിക്കുന്നതെങ്കിൽ അതു രണ്ടും ഒഴിവാക്കി പ്രാർഥിച്ചാൽ ഭഗവാൻ സന്തുഷ്ടനാകണമല്ലോ? അതെങ്ങിനെ സാധിക്കാം എന്നൊന്നു ചിന്തിക്കാം.\n'ഞാൻ' എന്നു നമ്മൾ ഓരോരുത്തരും പറയുമ്പോഴും, ഉള്ളിൽ നിറഞ്ഞു നിൽക്കുന്ന ഈശ്വര ചൈതന്യമാണ് അതു പറയാനുള്ള ശക്തി തരുന്നത് എന്നു നാം തിരിച്ചറിയണം. യാതൊരു പ്രതിഫലേച്ഛയും കൂടാതെ വിധിക്കപ്പെട്ടിട്ടുള്ള കർമ്മങ്ങൾ മുടക്കം കൂടാതെ നിർവഹിച്ചു കൊണ്ടിരിക്കുന്ന അവയവങ്ങളുടെ നിഷ്ക്കാമ കർമ്മം കൊണ്ടാണ്. നമുക്കു സംസാരിക്കാനും പ്രവൃത്തിക്കാനും കഴിയുന്നത്. ഒരു കുഞ്ഞിനു ഗർഭപാത്രത്തിൽ വച്ച് ജീവൻ മുളയ്ക്കുന്നത് മുതൽ അവൻ വളർന്നു വലുതായി ലോകമെല്ലാം കീഴടക്കി അവസാനം മരിക്കുന്നതു വരെ അവന്റെ ഹൃദയം നിരന്തരമായി പ്രവർത്തിച്ചു കൊണ്ടേയിരിക്കുന്നു. ചില നിമിഷങ്ങളെങ്കിലും അതു പ്രവർത്തിക്കാൻ മടികാണിച്ചിരുന്നുവങ്കിൽ എന്തായിരുന്നേനെ കഥ? ഇത് പോലെ ശ്വാസകോശങ്ങളും വൃക്കകളും തലച്ചോറും എല്ലാം എല്ലാം തന്നെ ഒരു പ്രതിഫലവും പ്രതീക്ഷിക്കാതെ അതാതിന്റെ കർമ്മങ്ങൾ ചെയ്തു നമ്മളെ നിലനിർത്തുകയാണ്. ഇനി വെളിയിലേക്ക് നോക്കിയാലോ? അവിടെയും ഉണ്ട് വായുവും ജലവും അഗ്നിയും മരങ്ങളും എല്ലാം നമ്മളെ നിലനിർത്താൻ. ചുരുക്കത്തിൽ നമ്മൾ നിലനിൽക്കുന്നത് തന്നെ നമ്മുടെ ഉള്ളിലും പുറത്തുമുള്ള വസ്തുക്കളുടെ ശക്തിയും കരുണയും നിഷ്ക്കാമ കർമ്മഫലങ്ങളും കൊണ്ടാണ്. അപ്പോൾ 'ഞാൻ' എന്നു പറഞ്ഞു അഹങ്കരിക്കാൻ നമ്മുടെതായി എന്തുണ്ട്? ഒന്നുമില്ല എന്നതല്ലേ സത്യം? നമ്മുടെ ശക്തിയും കഴിവും ഒന്നും കൊണ്ടല്ലാതെ ഇങ്ങിനെ ജീവിക്കുമ്പോൾ, ഈ ജീവിതത്തിനു ആരോടോ കടപ്പെട്ടിരിക്കുന്നതായി സ്വാഭാവികമായും തോന്നേണ്ടതല്ലേ? ആ ആരോ ആണ് ഈശ്വരൻ. ആ ഈശ്വരനോട് നന്ദി രേഖപ്പെടുത്തുന്നതിനായിട്ടാണ് (thanks giving) നമ്മുടെ പ്രാർഥനകളും നേർച്ചകളും എങ്കിൽ എത്ര നന്നായിരുന്നേനെ. നമുക്കു ശക്തിക്കൊത്ത വഴിപാടുകൾ ചെയ്യാം; പക്ഷെ ഇവിടെയും മനോഭാവം മാറേണ്ടിയിരിക്കുന്നു. ഈശ്വരകൃപയാൽ എനിക്ക് നേടാൻ കഴിഞ്ഞതിന്റെ ഒരു ഭാഗം ഇതാവശ്യമുള്ള മനുഷ്യൻ ഉൾപ്പെടെയുള്ള ജീവജാലങ്ങൾക്കും സമൂഹത്തിനും ഉപകാരപ്രദമാകട്ടെ എന്നു പ്രാർഥിച്ചു വഴിപാടുകൾ കഴിച്ചു നോക്കൂ. അതിന്മൂലമുണ്ടാകാവുന്ന ആത്മസംതൃപ്തിയും മനോവികാസവും വളരെ വലുതായിരിക്കും. പക്ഷെ ഇന്നു നാം ചെയ്യുന്നതോ ഇപ്പറഞ്ഞതിനു നേർവിപരീതമായും. ഫലമോ, ഈശ്വരഭക്തി കൊണ്ട് വികാസം പ്രാപിച്ചു സമൂഹനന്മക്കുപകരിക്കേണ്ടിയിരുന്ന മനസ്സ് 'സ്വാർത്ഥ മോഹങ്ങൾ തൻ പ്രേതാലയങ്ങൾ മാത്ര' മായി ചുരുങ്ങിപ്പോയിരിക്കുന്നു. 'ഭക്തരു'ടെ എണ്ണം അഭൂതപൂർവമായി വർദ്ധിക്കുമ്പോൾ തന്നെ അശാന്തിയും സമൂഹത്തിൽ പടര്ന്നുപിടിക്കുന്ന കാഴ്ചയാണ് നാം കണ്ടുകൊണ്ടിരിക്കുന്നത്. ഇതിൽ ഒരു വിരോധാഭാസമില്ലേ? ഭക്തി കൂടുന്നതിന് അനുസരിച്ച് കുടുംബങ്ങളിലും സമൂഹത്തിലും അസമാധാനവും മന:സംഘർഷവും വർദ്ധിക്കുന്നുവെങ്കിൽ അതു യതാർത്ഥ ഭക്തിയല്ല, വികലഭക്തിയാണ് എന്നു നാം തിരിച്ചറിയേണ്ടതുണ്ട്.\nഈശ്വരഭക്തിയുടെ ഈ മണ്ഡലകാലത്ത് ഭക്തിയെക്കുറിച്ചുള്ള ഈ തിരിച്ചറിവ് എല്ലാ ഭക്തന്മാർക്കും ഉണ്ടാകട്ടെ എന്നു പ്രാർഥിക്കുന്നു.\nPosted by Dr. Evoor Mohandas at 2:13 AM3comments:\nഭഗവാനെ ചിരിപ്പിക്കുന്ന ഭക്തർ\nപൂജ്യശ്രീ. ചിന്മയാനന്ദ സ്വാമികളുടെ ഒരു ഗീതാപ്രഭാഷണത്തിൽ പറയുന്നതു കേട്ടു, 'കല്ലിലും മാർബിളിലും തീര്‍ത്ത നമ്മുടെ ദൈവങ്ങള് എല്ലാം ചിരിച്ച മുഖത്തോടെയാണിരിക്കുന്നത്'. ഇതിന്റെ കാരണവും അദ്ദേഹം പറഞ്ഞു. വിഗ്രഹത്തിന്റെ മുന്‍പില് ചെന്നു നിന്ന് ഭക്തര് പറയും,' അങ്ങു സര്‍വജ്ജനാണ്, സാര്‍വ്വവ്യാപിയാണ്, സർവ്വസാക്ഷിയാണ്. എന്റെ സങ്കടങ്ങൾ അങ്ങൊന്നു കേൾക്കണം'. അപ്പോൾ ഭഗവാൻ പറയും, 'കുഞ്ഞേ, നീ പറയാതെ തന്നെ എനിക്കെല്ലാം അറിയാം, അതല്ലേ നീ ഇപ്പോൾ പറഞ്ഞ വിശേഷണങ്ങളുടെ അർത്ഥം തന്നെ'. അപ്പോൾ ഭക്തൻ: 'ഞാൻ പറഞ്ഞത് ശരി തന്നെ ഭഗവാനേ, പക്ഷെ എന്റെ സങ്കടങ്ങൾ എല്ലാം അങ്ങ് അറിഞ്ഞിരിക്കണമെന്നില്ല, അതുകൊണ്ട് അതെല്ലാം ഒന്നു മനസ്സു തുറന്നു പറയാൻ എന്നെ അനുവദിക്കണം'. ശരി, ഭഗവാൻ സമ്മതിച്ചു; ഭക്തൻ തന്റെ സങ്കടങ്ങൾ ഒന്നൊന്നായി ഭഗവാന്റെ മുൻപിൽ അവതരിപ്പിക്കാൻ തുടങ്ങി. ഇടതടവില്ലാതെ ഒഴുകുന്ന ആ കദനകഥയും പരിഭവവും ആഗ്രഹാഭിലാഷങ്ങളും എല്ലാം കേട്ടു ഭഗവാൻ പറഞ്ഞു; 'ഒന്നു നിർത്തിക്കോളൂ, ഇതുവരെ പറഞ്ഞതിനൊരു പരിഹാരം ഞാനൊന്നു ചിന്തിച്ചോട്ടെ'. അതു കേട്ടു ഭക്തൻ: 'വേണ്ട ഭഗവാനേ, എന്റെ കാര്യത്തിന്റെ ഗൌരവം അങ്ങേക്ക് ശരിക്കും പിടികിട്ടണമെങ്കിൽ, അതെല്ലാം ഒറ്റയടിക്ക് അങ്ങു കേൾക്കണം'. ഭക്തൻ വികാരഭരിതനായി വേവലാതികൾ നിരത്തി നിരത്തി മുന്നേറുമ്പോൾ ഗത്യന്തരമില്ലാതെ ഭഗവാൻ ചിരിച്ചുപോയി. നിരന്തരമായ ഈ ചിരിയിൽ ഉറഞ്ഞുപോയ വിഗ്രഹം ചിരിച്ച മുഖത്തോടെയല്ലാതെ പിന്നെങ്ങനെയാകാൻ?\nഏതാണ്ട് ഇതേ ഒരു സാഹചര്യത്തിൽ ഭഗവാൻ പണ്ടും ചിരിച്ചിട്ടുണ്ട് - ഗീതോപദേശവേളയിൽ കുരുക്ഷേത്രഭൂമിയിൽ വച്ച്. സമാധാനത്തിനുള്ള എല്ലാ ശ്രമങ്ങളും പരാജയപ്പെട്ടു കഴിഞ്ഞ് ധർമ്മ സംസ്ഥാപനത്തിനായി യുദ്ധം ചെയ്യാൻ ഭഗവാൻ തെളിച്ച തേരിൽ അർജുനൻ കുരുക്ഷേത്രത്തിൽ എത്തി. തന്നെപ്പോലൊരു ലോകൈകവീരനെ ജയിക്കാൻ കെൽപ്പുള്ള ആ സേനയെ ഒന്നു കാണണമല്ലോ എന്ന സാമാന്യം ഹുങ്കോടെ 'രഥം രണ്ടു സേനകളുടെയും മദ്ധ്യത്തിൽ കൊണ്ടുപോയി നിർത്തിയാട്ടെ കൃഷ്ണാ' (സേനയോരുഭയോർമദ്ധ്യേ രഥം സ്ഥാപയമേച്യുതാ: ഗീത:1:21) എന്നു പറഞ്ഞതനുസരിച്ച് കൃഷ്ണൻ രഥം രണ്ടു സൈന്യങ്ങൾക്കും മദ്ധ്യത്തിലായി കൊണ്ടു നിർത്തി. കൃഷ്ണൻ തങ്ങളോടൊപ്പം ഉണ്ടെന്നുള്ള അഹങ്കാരത്തോടെ കൌരവസേനയെ നോക്കിക്കാണാൻ വന്ന അര്ജുനൻ പക്ഷെ കണ്ടത് രണ്ടു സേനകളിലുമായി യുദ്ധസന്നദ്ധരായി നില്ക്കുന്ന തന്റെ ആചാര്യന്മാരെയും ബന്ധുമിത്രാദികളെയും സ്നേഹിതരെയും ആണ്; തന്റെ എതിരാളികളെ അല്ല. സ്നേഹപാശത്താൽ ബന്ധിതനായ അർജുനൻ, കുരുക്ഷേത്രത്തിൽ താൻ എങ്ങിനെയാണ്, എന്തിനാണ് എത്തിയതെന്ന് മറന്നു. 'കൃഷ്ണാ, യുദ്ധം ചെയ്യാൻ തയ്യാറായി നില്ക്കുന്ന എന്റെ ബന്ധുജനങ്ങളെ കണ്ടിട്ട് എന്റെ ശരീരത്തിൽ വിറയലും രോമാഞ്ചവും ഉണ്ടാകുന്നു, എന്റെ കൈകാലുകൾ തളരുന്നു, എന്റെ കൈയ്യിൽ നിന്നും ഗാണ്ടീവം താഴെപ്പോകുന്നു, എന്റെ ശരീരം ആസകലം പോള്ളൂന്നപോലെ....' തുടങ്ങിയ വേവലാതികൾ പറഞ്ഞു കരയാൻ തുടങ്ങി. ഈ കരച്ചിൽ പോരാഞ്ഞിട്ട്, ലോകസ്വഭാവത്തെക്കുറിച്ചും യുദ്ധത്തിന്റെ അർത്ഥമില്ലായ്മയെക്കുറിച്ചുമൊക്കെ തനിക്കുള്ള വിവരം കൃഷ്ണനോട് വിളമ്പാനും തുടങ്ങി. 'കൃഷ്ണാ, യുദ്ധത്തിൽ സ്വന്തം ആളുകളെ ഹനിച്ചിട്ട് യാതൊരു നന്മയും ഉണ്ടാകാനില്ല, ഇവരെയൊക്കെ കൊന്നിട്ട് നേടുന്ന രാജ്യം കൊണ്ട് എന്ത് പ്രയോജനം?, ഞാനിവരെ കൊല്ലുന്നതിനേക്കാൾ അഭികാമ്യം ഇവരുടെ കൈകളാൽ ഞാൻ മരിക്കുന്നതായിരിക്കില്ലേ?, യുദ്ധം ചെയ്‌താൽ കുലക്ഷയം സംഭവിക്കും, അങ്ങിനെയായാൽ നമ്മുടെ സ്ത്രീകൾ ദുഷിച്ചു മിശ്രജാതികൾ ഉണ്ടായി കുലനാശം സംഭവിക്കും, കുലധർമ്മം നശിപ്പിച്ച ഞങ്ങൾക്കു നരകവാസമായിരിക്കും ഫലം ......' എന്നിങ്ങനെ പലതും പുലമ്പി ദുഖത്താൽ മനസ്സിടിഞ്ഞവനായി തളർന്നു തേർത്തട്ടിൽ ഇരുപ്പുമായി. ഇതു കണ്ട കൃഷ്ണൻ പറഞ്ഞു, 'ഹേ അർജുനാ, ഭീരുത്വത്തെ പ്രാപിക്കാതെ, നിസ്സാരമായ ദുർബ്ബലതയെ ത്യജിച്ചിട്ട് എഴുന്നേൽക്കൂ ('ക്ലൈബ്യം മാസ്മ ഗമ, പാർത്ഥ നൈതത്ത്വയ്യുപപദ്യതേ, ക്ഷുദ്രം ഹ്രുദയദൗർബല്യം ത്യക്ത്വോത്തിഷ്ഠ പരന്തപ' - ഗീത 2:3). ആര്യന്മാർക്കു യോജിക്കാത്ത ഈ മനക്കുഴപ്പം നിനക്കെങ്ങിനെയുണ്ടായി.......? ഇതൊന്നും കേട്ടിട്ടും അർജുനൻ വിട്ടു കൊടുക്കാൻ കൂട്ടാക്കാതെ തന്റെ നിലപാടുകൾക്കുള്ള ന്യായീകരണങ്ങൾ ഒന്നൊന്നായി വീണ്ടും നിരത്താൻ തുടങ്ങി. ഗത്യന്തരമില്ലാതെ ഭഗവാൻ ചിരിച്ചു പോയി; അർത്ഥഗർഭമായി\n('തമുവാച ഹൃഷീകേശ, പ്രഹസന്നിവ ഭാരത '(ഗീത:2:10).\nഅതേ, സ്നേഹനിധിയായ ഭഗവാനെ കളിയാക്കി ചിരിപ്പിക്കാൻ പ്രേരിപ്പിക്കുന്ന അർജുനത്വം നമ്മൾ 'ഭക്ത'രുടെ മുഖമുദ്രയായിക്കഴിഞ്ഞു. നാം ചെയ്യേണ്ടത് ചെയ്യാതെ അമ്പലത്തിൽ പോയി പ്രാർഥിച്ചും വഴിപാടുകൾ കഴിച്ചും ഭഗവാനെ പ്രീതിപ്പെടുത്തി തന്റെ കാര്യങ്ങൾ (തന്റെയും കുടുംബത്തിന്റെയും മാത്രം) നേടിയെടുക്കാം എന്ന മൂഡചിന്തയിൽ അഭിരമിച്ചു കഴിയുകയാണ് ഭക്തരിലേറെയും ഇന്ന്. സ്വന്തമായി അദ്ധ്വാനിക്കുന്നതിനെ നമുക്കു മടിയുള്ളൂ; ആരെങ്കിലും അദ്ധ്വാനിച്ചു നമുക്കു വേണ്ടതെല്ലാം നേടിത്തന്നാൽ പരമ സന്തോഷം. അതിനായി എത്ര പണം മുടക്കാനും നമ്മൾ തയ്യാർ. ഈ ഹെൽപ്പർ ലിസ്റ്റിൽ ഇപ്പോൾ ഭഗവാനാണ് മുകളിൽ. ഇവിടെയാണ് ഭഗവത് ഗീത പ്രസക്തമാകുന്നത്.\nആത്മൈവ ഹ്യാത്മനോ ബന്ധു: ആത്മൈവ രിപുരാത്മന:' (ഗീത:6:5)\n(ആത്മാവിനെ ആത്മാവിനെക്കൊണ്ടു തന്നെ ഉദ്ധരിക്കണം, ആത്മാവിനെ അധ:പതിപ്പിക്കരുത്. എന്തെന്നാൽ താൻ തന്നെയാണ് തന്റെ ബന്ധു, താൻ തന്നെയാണ് തന്റെ ശത്രുവും).\nഅതെ, നമ്മുടെ ജീവിതത്തിന്റെ ഉത്തരവാദികൽ നമ്മൾ തന്നെ. അതിനു ഈശ്വരനും (നമ്മൾ ചിന്തിക്കുന്ന വിധത്തിലുള്ള) ജ്യോത്സനും ഒന്നും പങ്കില്ല എന്നാണല്ലോ ഭഗവാൻ തന്നെ ഇപ്പറഞ്ഞതിന്റെ അർത്ഥം. ഭഗവാൻ പറഞ്ഞിട്ടു പോലും കേൾക്കാൻ കൂട്ടാക്കാതെ അദ്ദേഹത്തെ നിരന്തരമായി ശല്യപ്പെടുത്തിക്കൊണ്ടിരിക്കുന്ന ഭക്തരെ നോക്കി ഇളിച്ചു ചിരിക്കുകയല്ലാതെ മറ്റെന്തു ചെയ്യാൻ കഴിയും അദ്ദേഹത്തിന്?\nഭഗവാനെ ശരിക്കും സന്തോഷിപ്പിക്കാൻ നമുക്കു കഴിയുമോ? അതിലൂടെ സ്വയം ഉയരുവാൻ നമുക്കു കഴിയുമോ? ഭക്തിയുടെ ഈ മണ്ഡലകാലത്ത് ചിന്തിക്കേണ്ട വിഷയമാണിത്. ചിന്തിക്കാം; അടുത്ത ലക്കത്തിലാവട്ടേ.\nPosted by Dr. Evoor Mohandas at 6:29 AM2comments:\nപ്രശസ്ത കഥകളി ഗായകൻ ശ്രീ. തിരുവല്ലാ ഗോപിക്കുട്ടൻ നായർ പാടിയ നളചരിതം മൂന്നാം ദിവസത്തിലെ ഋതുപർണ്ണന്റെ 'മന്ദം മന്ദമാക്ക ബാഹുക' എന്ന പദമാണ് താഴെയുള്ള ലിങ്കിൽ കൊടുത്തിട്ടുള്ളത്.\nഈ പദം മേളത്തോടെ പാടി റെക്കോർഡ് ചെയ്യണം എന്നാണ് ശ്രീ. ഗോപിക്കുട്ടൻ ആശാൻ ആഗ്രഹിച്ചിരുന്നത്. അതിനുള്ള ഒരു സാഹചര്യം അദ്ദേഹത്തിനു ലഭിച്ചില്ല. പിന്നെ എന്റെ നിർബന്ധപ്രകാരം ഒന്ന് പാടി കിട്ടിയതാണ് താഴെക്കാണുന്ന ലിങ്കിൽ കൊടുത്തിരിക്കുന്നത്.\nമേളത്തോടെ പാടിക്കിട്ടുമ്പോൾ അത് കഥകളിപദം.കോം അപ്ലോഡ് ചെയ്യുന്നതാണ്.\nമന്ദം മന്ദമാക്ക ബാഹുകാ - നളചരിതം മുന്നാം ദിവസം'\nതാളം: അടന്ത (മുറിയടന്ത)\nPlease click the link below and play the soundcloud file.\nPosted by Dr. Evoor Mohandas at 5:50 PM4comments:\nഞാൻ നളചരിതം ആട്ടക്കഥയെ അടിസ്ഥാനമാക്കി www.kathakali.info യിൽ എഴുതിക്കൊണ്ടിരിക്കുന്ന 'ഹേമാമോദസമാ' എന്ന ലേഖന പരമ്പരയുടെ എല്ലാ ലക്കങ്ങളും താഴെ കൊടുത്തിരിക്കുന്ന ലിങ്കിൽ കിട്ടുന്നതാണ്.\nPosted by Dr. Evoor Mohandas at 5:20 AM No comments:\nഞാൻ ഗാനരചന നിർവഹിച്ചു പുറത്തിറക്കിയ 'ദേവായനം' എന്ന ഭക്തിഗാന ഓഡിയോ സി.ഡി. യിലെ എല്ലാ ഗാനങ്ങളും സംഗീത പ്രേമികൾക്കായി സാദരം ഇവിടെ സമർപ്പിക്കുന്നു.\n01 Track 1 Madhu Balakrishnan\n02 Track2Sankaran Nampoothiri\n03 Tack3 Thulasi Jayan\n04 Track4Madhu Balakrishnan\n05 Track5Girija Adiyodi\n06 Track6Sankaran Nampoothiri\n07 Track7Adarsh Mohan\n08 Track 8 Girija Adiyodi\n09 Track9Mohandas\nPosted by Dr. Evoor Mohandas at 11:12 PM5comments:\nകാനനാന്തർഭാഗത്ത് നിലകൊള്ളുന്ന താരതമ്യേന ചെറിയ ഒരു ക്ഷേത്രമാണ് ശബരിമല ക്ഷേത്രം. ഇവിടുത്തെ പ്രധാന ദേവൻ ശ്രീ അയ്യപ്പനും. ബ്രഹ്മവിഷ്ണുമഹേശ്വരന്മാരെപ്പോലെയോ ഭഗവതിയെപ്പോലെയോ പുരാണേതിഹാസങ്ങളിൽ വർണ്ണിക്കപ്പെട്ടിട്ടുള്ള ഒരു ദേവസങ്കല്പ്പമല്ല ശ്രീ അയ്യപ്പൻ. പക്ഷെ ശബരിമല ക്ഷേത്രവും അയ്യപ്പദേവനും ഇന്നു വിശ്വം മുഴുവൻ അറിയപ്പെടുകയും ആരാധിക്കപ്പെടുകയും ചെയ്യുന്നു. എത്തിപ്പെടാൻ കഷ്ട്ടങ്ങൾ ഏറെയാണെങ്കിലും ശബരിമലദർശനത്തിനു വരുന്ന അയ്യപ്പഭക്തന്മാരുടെ എണ്ണം വർഷം തോറും സീമാതീതമായി വർദ്ധിച്ചു കൊണ്ടിരിക്കുന്നു. ലോകത്തിന്റെ പലഭാഗങ്ങളിലും പുതിയ പുതിയ അയ്യപ്പക്ഷേത്രങ്ങൾ ഉയർന്നു വരുന്നു. എന്തായിരിക്കാം ഇതിനു കാരണം? എന്താണ് അയ്യപ്പദേവനും ശബരിമല ദർശനത്തിനും ഉള്ള പ്രത്യേകത? വിശ്വാസത്തിനും ഐതിഹ്യങ്ങൾക്കും ഉപരിയായി ആത്മീയവും യുക്തിപരവുമായ ഒരു മാനം ഈ വിഷയത്തിനുണ്ടോ എന്നൊരന്വേഷണമാണ് ഈ ലേഖനത്തിലൂടെ നടത്തുന്നത്.\nഒരു ദേവന്റെ ജനനത്തിന്റെയും സൃഷ്ടിസ്ഥിതിവിനാശകർമ്മങ്ങളുടെയും 'ചരിത്ര' കഥകൾ നമുക്കു മുൻപിൽ ഉണ്ടാകാം. പക്ഷെ ഇങ്ങനെ ഒരു വിഷയത്തെക്കുറിച്ചുള്ള 'ചരിത്രം' യാഥാർഥ്യവുമായി എത്രമാത്രം ബന്ധപ്പെട്ടിരിക്കുന്നു എന്നു പറയുക പ്രയാസമുള്ള കാര്യമാണ്. തലമുറകളിലൂടെ പറഞ്ഞു പറഞ്ഞ് സമൂഹത്തിൽ വേരൂന്നിയിട്ടുള്ള 'ചരിത്ര' കഥകളിലും ഐതിഹ്യങ്ങളിലും വേർതിരിച്ചെടുക്കാൻ കഴിയാത്ത വിധം സത്യവും മിഥ്യയും കലർന്നു കിടപ്പുണ്ടാകണം. അതാതു കാലഘട്ടങ്ങളിൽ ജീവിച്ചിരുന്ന മനുഷ്യരുടെ ചിന്തകളുടെയും സാമൂഹ്യ വ്യവസ്ഥിതികളുടെയും നിറങ്ങൾ ഈ കഥകളിൽ ഉണ്ടാകാം. ഉത്കൃഷ്ടമായ തത്വചിന്താബോധനാശയങ്ങളും സമൂഹനന്മയെക്കരുതിയുള്ള അടയാളവാക്യങ്ങളും ഇങ്ങനെയുള്ള കഥകളിൽ ഉണ്ടാകാം. അയ്യപ്പകഥകളുടെയും കാര്യം മറ്റൊന്നാകാൻ തരമില്ല. പക്ഷെ അയ്യപ്പസംസ്കൃതിയുടെ യുക്തിഭദ്രമായ ഒരു വിശകലനത്തിന് അയ്യപ്പചരിത്രത്തിലെ ചില പരാമർശങ്ങളെ ഉപയോഗിക്കാം എന്നു തോന്നുന്നു.\nഹരിയുടെയും ഹരന്റെയും പുത്രനായി പിറന്ന മണികണ്ഠൻ ഭൂമിയിൽ പന്തളരാജ്യത്ത് പന്ത്രണ്ടു വർഷക്കാലം ജീവിച്ച്, ഒടുവിൽ അയ്യപ്പദേവനായി ശ്രീ ധർമ്മശാസ്താവിൽ വിലയം പ്രാപിച്ചു എന്നതാണ് അയ്യപ്പചരിത്രം. ഹരിഹരപുത്രനാണ് അയ്യപ്പനെന്നു പറയാൻ തക്ക ശാസ്ത്രീയമോ യുക്തിപരമോ പുരാണപരമോ ആയ തെളിവുകൾ ഒന്നും തന്നെ ഇല്ല. എ.ഡി. 900 -)o ആണ്ടിനടുത്ത് പന്തളരാജ്യത്തു ജീവിച്ചിരുന്നുവെന്നു പറയപ്പെടുന്ന മണികണ്ഠനെ (അയ്യപ്പനെ) ഹരിഹരപുരാണവുമായി ബന്ധിപ്പിക്കുമ്പോൾ യുക്തിരാഹിത്യം ഏറി വരുന്നു. എന്നാൽ എ.ഡി. 900 -)o ആണ്ടിനടുത്ത് പന്തളരാജ്യം നിലനിന്നിരുന്നു എന്നതിന് ചരിത്രരേഖകൾ ഉണ്ട്. എ.ഡി. 600 മുതൽ വളരെ പ്രബലമായ രണ്ടു ഹിന്ദുമതവിശ്വാസങ്ങൾ (വൈഷ്ണവമതവും ശൈവമതവും) ദക്ഷിണഭാരതത്തിൽ നിലനിന്നിരുന്നതായും ഇവർക്കിടയിൽ വലിയ ശത്രുതാമനോഭാവം നിലനിന്നിരുന്നുവെന്നും അതു സമൂഹശൈഥില്യത്തിനു വഴിവെച്ചിരുന്നുവെന്നും ചരിത്രരേഖകൾ പറയുന്നുണ്ട്. ഈ ശൈവ-വൈഷ്ണവ സംഘർഷ കാലഘട്ടത്തിലാണ് ശ്രീ അയ്യപ്പൻ പന്തള ദേശത്തു ജീവിച്ചിരുന്നു എന്നു പറയപ്പെടുന്നത്. ആര്യവംശാധിപത്യത്തിന്റെ ഈ പോർവിളികൾ നടന്നിരുന്നത് സ്വദേശീയമായ ഗോത്രവർഗ്ഗസംസ്കാരം സജീവമായി നിലനിന്നിരുന്ന ദക്ഷിണഭാരത ദ്രാവിഡസംസ്കാരഭൂമികളിലായിരുന്നു. ദ്രാവിഡരുടെ കാണപ്പെട്ട ദൈവവും ഗ്രാമദേവനും ആയിരുന്നു 'അയ്യനാർ'. ഹിന്ദുമതത്തിന്റെ ആധുനിക കാലഘട്ടം (modern period of Hinduism ) എന്ന് വിശേഷിക്കപ്പെടുന്ന എ.ഡി. 250 മുതൽ എ.ഡി.1700 വരെയുള്ള കാലഘട്ടത്തിനുള്ളിൽ ആണ് ഈ വിഷയങ്ങൾ എല്ലാം തന്നെ സംഭവിച്ചിട്ടുള്ളതായി പറയപ്പെടുന്നത്. വേദോപനിഷത്തുക്കളിലെ ദേവതാസങ്കൽപ്പങ്ങളുടെ ആരാധനയിലേക്കായി ഭാരതത്തിൽ അങ്ങോളം ഇങ്ങോളം ധാരാളം ക്ഷേത്രങ്ങൾ ഉയർന്നു വന്ന ഒരു കാലഘട്ടവുമായിരുന്നു ഇത്. ഓരോ സമൂഹത്തിനും അവരവർക്കു യോജിച്ച വിധത്തിൽ ദേവീദേവന്മാരെ രൂപകൽപ്പന ചെയ്ത് ക്ഷേത്രങ്ങൾ പണിത് പൂജ ചെയ്യാനുള്ള പുതിയ സ്വാതന്ത്ര്യം ഹിന്ദുമതത്തിനു ഈ കാലഘട്ടം മുതൽ ലഭിക്കുകയും ചെയ്തിരുന്നു.\nമേൽപ്പറഞ്ഞ സാഹചര്യങ്ങൾ എല്ലാം കൂടി കൂട്ടി വായിക്കുമ്പോൾ അയ്യപ്പൻ എന്ന ദേവസങ്കൽപം ആ കാലഘട്ടത്തിന്റെ ഒരു സൃഷ്ടി ആയിരുന്നില്ലേ എന്ന ചോദ്യം സ്വാഭാവികമായും ഉയർന്നു വരുന്നു. ഹിന്ദുമതത്തിൽ എല്ലാ വിഭാഗക്കാർക്കും സമ്മതമായ ഒരു ദേവസങ്കൽപ്പം അന്നത്തെ സമൂഹത്തിന്റെ കെട്ടുറപ്പിന് അനിവാര്യമായിരുന്നിരിക്കാം. മറ്റ് ഹൈന്ദവ ആരാധനാശീലങ്ങളിൽ കാണാൻ കഴിയാത്തതും എന്നാൽ അയ്യപ്പവിഷയത്തിൽ കാണുന്നതുമായ ജാതിമത-ഉച്ചനീച ഭേദമില്ലായ്മ ഇങ്ങിനെയൊരു സാദ്ധ്യതയിലേക്കാണ് വിരൽ ചൂണ്ടുന്നത്. ഒരു കാലഘട്ടത്തിന്റെ അനിവാര്യത ആയി ഹൈന്ദവസമൂഹത്തിൽ ഉത്ഭൂതമായ ഈ ദേവസങ്കൽപ്പത്തെ ലോകഷേമം കാംഷിച്ച നല്ല മനുഷ്യർ ഹൈന്ദവദേവാരാധനയുടെ മഹനീയതലങ്ങളിലേക്ക് ഉയർത്താൻ ഉദ്ദേശിച്ചുണ്ടാക്കിയതല്ലേ അയ്യപ്പകഥകൾ എന്നു തോന്നിപ്പോകുന്നു. ഏതു വിശ്വാസപ്രമാണങ്ങളെയും ഉൾക്കൊള്ളാൻ കഴിയുന്ന ഒരു മഹാസാഗരമാണ് ഹൈന്ദവദേവസങ്കൽപ്പങ്ങൾ എന്ന സത്യത്തെ അടിവരയിട്ടു കാണിക്കാനുള്ള ശ്രമങ്ങളുടെ ഭാഗവും ഇതിലുണ്ടാകാം. എന്തു തന്നെ ആയാലും ഭൌതികവും ആദ്ധ്യാത്മികവും ആയ വളർച്ച നേടാനുള്ള മനുഷ്യാഭിലാഷങ്ങളുടെ പ്രതീകാത്മകരൂപം ആണ് അയ്യപ്പദേവൻ എന്നു പറയുന്നതാകും ശരി എന്നു തോന്നുന്നു. ഇങ്ങനെ നോക്കുമ്പോൾ ഒരു വിശ്വദേവൻ [Universal God] എന്ന നിലയിലേക്ക് ശ്രീഅയ്യപ്പൻ ഉയരുന്നതായി കാണാം. കാരണം ഈ ദേവതാസങ്കല്പത്തിൽ ജാതിമതവർണ്ണദേശഭാഷാപരമായ സങ്കുചിത ചിന്തകൾക്ക് സ്ഥാനമില്ല എന്നത് തന്നെ. ഉച്ചനീചത്വങ്ങളും വർണ്ണവ്യത്യാസങ്ങളും ഇല്ലാത്ത, എല്ലാവരും സമഭാവനയോടെ വർത്തിച്ച് ലോകഹിതാനുകാരിയായ കർമ്മങ്ങൾ മാത്രം ചെയ്തു കഴിയുന്ന ഒരു സമൂഹത്തിനെ സ്വപ്നം കണ്ട സനാതനധർമ്മവിശ്വാസങ്ങളുടെ ദേവതാരൂപമല്ലേ അയ്യപ്പസ്വാമി?\nഹൈന്ദവധർമ്മത്തിന്റെ കാതലായ അദ്വൈതസിദ്ധാന്തത്തിന്റെ അന്ത:സാരം അക്ഷരാർത്ഥത്തിൽ തന്നെ അയ്യപ്പദർശനത്തിൽ പ്രതിഫലിക്കുന്നുണ്ടെന്നു കാണാം. അദ്വൈതസിദ്ധാന്ത പ്രകാരം ദേവനും ഭക്തനും രണ്ടല്ല,ഒന്നാണ്. ഒരു യഥാർത്ഥ ഹിന്ദു, ചരാചരങ്ങളിൽ ഈശ്വരനെ ദർശിക്കുന്നയാളാണ്. എന്തിലും എവിടെയും ഈശ്വരനെ ദർശിച്ച്, 'എന്നുള്ളിലുള്ളതു തന്നെയാണ് നിന്നുള്ളിലുള്ളതെന്നും' തിരിച്ചറിഞ്ഞ് വിവേകപൂർവ്വം കഴിയുന്ന മനുഷ്യന് ഭേദഭാവചിന്തകൾ ഇല്ലാതെ എല്ലാത്തിനെയും ഒരു പോലെ സ്നേഹിക്കാനും ബഹുമാനിക്കാനും കഴിയും. ദ്വന്ദഭാവം അകന്ന മനസ്സ് ശാന്തമായിരിക്കും . ഇങ്ങനെ സംഘർഷം ഇല്ലാത്ത മനസ്സിന് ഉടമയായിത്തീരുന്നയാൾ മറ്റുള്ളവരേക്കാൾ ശക്തനും ലോകഹിതാനുകാരിയായ കർമ്മങ്ങളിൽ മുഴുകാൻ ഉൽസുകനും ആയിരിക്കും. അയ്യപ്പദർശനത്തിൽ നിബന്ധിച്ചിരിക്കുന്ന കാര്യങ്ങൾ എല്ലാം തന്നെ മനുഷ്യമനസ്സിന്റെ നിയന്ത്രണത്തിലും അതിലൂടെ സാധ്യമാകുന്ന അനന്തമായ ലോകഷേമചിന്തകളിലേക്കുമാണ് വിരൽ ചൂണ്ടുന്നത്.\nശബരിമല യാത്രയുടെ ഭാഗമായുള്ള ഓരോ ആചാരാനുഷ്ടാനങ്ങളെയും വിശകലനം ചെയ്തുനോക്കിയാൽ മേൽപ്പറഞ്ഞ ലക്ഷ്യത്തിലേക്ക് ഭക്തനെ നയിക്കാനുള്ള ചിന്തകളാണ് അതിലെല്ലാം അടങ്ങിയിരിക്കുന്നതെന്നു മനസ്സിലാകും. മുദ്ര (തുളസിമാല) ധരിച്ച അയ്യപ്പഭക്തൻ സ്വന്തം മനസ്സിനെ ചുറ്റുമുള്ള ഭൌതിക വിഷയങ്ങളിൽ നിന്നും സാദ്ധ്യമാകുന്നിടത്തോളം അകറ്റിനിർത്തി, ദൈവീക ചിന്തയിൽ ഉറപ്പിച്ചു നിർത്തുന്നു. സത്സംഗം, ബ്രഹ്മചര്യം, മിതഭോജനം, ശരീരശുദ്ധി, നിത്യവും ഉള്ള ക്ഷേത്രദർശനം.... എല്ലാം തന്നെ ഇതിലേക്കായി നിബന്ധിക്കപ്പെട്ടിട്ടുള്ളതാണ്. ചഞ്ചലമായ മനസ്സിനെ ഏകാഗ്രമാക്കി, ഈശ്വരോന്മുഖമാക്കി നിർത്താൻ ഉദ്ദേശിച്ചുള്ളതാണ് വൃതാനുഷ്ടാനങ്ങൾ. 41 ദിവസങ്ങളിലെ വൃതാനുഷ്ടാനങ്ങളിലൂടെ ശുദ്ധിയാർജ്ജിച്ച മനസ്സുമായി ഭക്തൻ, ഗുരുസ്വാമിയുടെ മേൽനോട്ടത്തിൽ മലകയറാൻ പുറപ്പെടുന്നു. 'ഗുരു' എന്നാൽ ഇരുട്ടിനെ അകറ്റുന്നത് എന്നർത്ഥം. കാട്ടിലെ ഇരുൾമൂടിയ വഴിയിലൂടെയുള്ള യാത്ര, ഈശ്വരസാക്ഷാത്ക്കാരം നേടാൻ ആഗ്രഹിക്കുന്ന ഭക്തൻ അഭിമുഖീകരിക്കേണ്ടുന്ന കഠിനപരീക്ഷണങ്ങളുടെ പ്രതീകാത്മകരൂപമാണ്. വഴി അറിയാവുന്ന ഒരു ഗുരുവിന്റെ സാമീപ്യം ഈ ആദ്ധ്യാത്മികയാത്രക്കു അനിവാര്യമാണ്. അങ്ങിനെ ഗുരുവിനോടൊപ്പം കഠിനയാത്രചെയ്തു ഭക്തൻ പതിനെട്ടാം പടിക്ക് മുൻപിൽ എത്തുന്നു. കൈയ്യിൽ തന്റെ സ്ഥൂലശരീരത്തിന്റെയും അതിനുള്ളിലെ സൂഷ്മമായ ഈശ്വരചൈതന്യത്തിന്റെയും പ്രതീകമായ നെയ്ത്തേങ്ങയും ശിരസ്സിൽ പ്രാരാബ്ദകർമ്മ പ്രതീകമായ ഇരുമുടികെട്ടുമായാണ് ഭക്തൻ 18 പടികൾ കയറുന്നത്. ഭക്തനും അയ്യപ്പനും ഇടയിൽ നിൽക്കുന്നത് ഈ 18 പടികൾ മാത്രമാണ്. ഈ 18 പടികൾ താണ്ടിയാൽ മാത്രമേ ഭക്തന് ഈശ്വരദർശനം സാദ്ധ്യമാകൂ.\n18 എന്നത് ബ്രഹ്മസംഖ്യ ആണ്. ഹൈന്ദവദേവവിഷയത്തിൽ ഈ സംഖ്യക്ക് വളരെ പ്രാധാന്യമുണ്ട്. ഭഗവത് ഗീതയ്ക്കു 18 അദ്ധ്യായങ്ങൾ, പുരാണങ്ങൾ 18 ....... ആ അർത്ഥതലങ്ങളിലേക്കൊന്നും പോകാതെ തന്നെ ഒരു ചെറിയ ഉദാഹരണത്തിലൂടെ ആ പടികളുടെ അർത്ഥതലങ്ങൾ മനസ്സിലാക്കാൻ നമുക്കു ശ്രമിക്കാം. സാധാരണക്കാരനായ നിങ്ങൾക്ക് ഇന്ത്യൻ പ്രധാനമന്ത്രിയെ ഒന്നു നേരിൽ കണ്ടു സംസാരിക്കണം എന്നൊരാഗ്രഹം ഉണ്ടായി എന്നിരിക്കട്ടെ. ഇതെളുപ്പമാണോ? ഇക്കാര്യമൊന്നു സാധിച്ചു കിട്ടാൻ എത്ര കടമ്പകൾ കടക്കേണ്ടതുണ്ട്? ഒരു രാഷ്ട്രഭരണാധികാരിയെ കാണുന്നതു വലിയ കഷ്ട്ടപ്പാടുള്ള കാര്യമാണെങ്കിൽ അതിലും എത്രയോ വലിയ ബുദ്ധിമുട്ടുള്ള കാര്യമായിരിക്കണം ഈശ്വരനെ കാണാൻ ശ്രമിക്കുമ്പോൾ ഉണ്ടാകുക? ഈശ്വരവിഷയമാകുമ്പോൾ അന്വേഷകനു ആന്തരികശുദ്ധിയും അനിവാര്യമാണെന്നു വരുന്നു. ഉള്ളിൽ നിറയുന്ന ദിവ്യപ്രകാശത്തെ മറയ്ക്കുന്ന അഞ്ജതയുടെ അന്ധകാരാവരണങ്ങൾ ഓരോന്നോരോന്നായി വലിച്ചെറിയണം. അങ്ങിനെ അന്ത:കരണത്തിൽ പറ്റിയിരിക്കുന്ന വാസനാമാലിന്യങ്ങളെ മുഴുവൻ നീക്കികഴിയുമ്പോൾ ഉള്ളിലെ ദിവ്യമായ പ്രകാശം വെളിപ്പെടും. ഇതിന്റെ വെളിയിലെ ഭൗതികരൂപമാണ് പ്രഭാപൂരം ചൊരിഞ്ഞു മുൻപിൽ കാണുന്ന അയ്യപ്പവിഗ്രഹം. പുഴ കടലിലേക്കൊഴുകി ചേർന്നു കഴിഞ്ഞാൽ പിന്നെ പുഴയില്ല, കടലേ ഉള്ളൂ. അതുപോലെ അയ്യപ്പദർശനം ലഭിച്ച ഭക്തൻ എന്നൊന്നില്ല, അയ്യപ്പനേ ഉള്ളൂ. യഥാർത്ഥ ഭക്തൻ അയ്യപ്പനിൽ വിലയിച്ചിരിക്കണം. ഭക്തനും ദൈവവും രണ്ടല്ല ഒന്നാണ്, അതായത് 'തത്വമസി" (അത് നീ ആകുന്നു - THOU ART YOU ] എന്ന ഉപനിഷദ് വാക്യപ്പൊരുളാണിവിടെ വെളിപ്പെടുന്നത്. ഭൌതികതലത്തിൽ 18 പടികളും കയറി ഈശ്വരനെ നേരിൽ കണ്ട ഭക്തൻ, തന്റെ ആത്മാവിലെ ഈശ്വരാംശത്തിന്റെ പ്രതീകമായ നെയ്യ് ദേവനിൽ സമർപ്പിക്കുന്നതോടെ, തന്നെത്തന്നെ ആ ദേവന്റെ ഭാഗമാക്കുകയാണ് ചെയ്യുന്നത്. അനിത്യവസ്തുവായ, സ്വന്തം ശരീരമാകുന്ന തേങ്ങയെ അഗ്നിയിൽ എറിഞ്ഞ് നശിപ്പിക്കുന്നതോടെ, ശബരീശദർശനം എന്ന ആത്മീയ യാത്ര അവസാനിക്കുന്നു. ഇന്ദ്രിയവിഷയങ്ങളായ കർമ്മങ്ങളിൽ മുഴുകി വീണ്ടും ജീവിതം തുടരേണ്ടിവരുന്ന ഭക്തൻ സ്വകർമ്മങ്ങളും കാലവും തന്റെ ഉള്ളിൽ നിറയ്ക്കുന്ന പാപക്കറകളെ കഴുകിക്കളയാൻ പിന്നെയും പിന്നെയും ശബരിമല കയറേണ്ടി വരുന്നു.\nശബരിമലയാത്ര എന്നത് കേവല ക്ഷേത്രസന്ദർശനം അല്ല, ദേവനാകാനുള്ള മനുഷ്യമനസ്സിന്റെ ഉൾവിളിയുടെ തീർത്ഥയാത്രയാണത്. തന്റെ നിലനിൽപ്പിനാധാരമായ, തന്റെ കണ്ണിനെ കാണാൻ സാധിപ്പിക്കുന്ന, തന്റെ ഹൃദയത്തെ നിരന്തരമായി ത്രസിപ്പിച്ചു ജീവൻ നിലനിർത്തിക്കൊണ്ടിരിക്കുന്ന, തന്റെ അന്തരാത്മാവിനെ അറിയാനുള്ള യാത്രയാണത്. അതുകൊണ്ട് തന്നെ വിശ്വാസിക്കും അവിശ്വാസിക്കും ആ മല കയറാം. കാരണം 'മനസാക്ഷി' എന്നുള്ളത് എല്ലാ മനുഷ്യരിലും ഉള്ളത് ആണെന്നെതു തന്നെ. അതിനെ തൊട്ടുണർത്താനുള്ള ഏതു പദ്ധതിയും ലോകനന്മക്കു ഉപകരിക്കുന്നതായിരിക്കും.\nശ്രദ്ധിച്ചു നോക്കിയാൽ ആത്മീയ വിഷയങ്ങളിൽ കാണുന്ന പല ആചാരാനുഷ്ട്ടാനങ്ങൾക്കും പിറകിൽ ഇങ്ങിനെയുള്ള സനാതനധർമ്മാചാരതലങ്ങൾ ഉണ്ടെന്നുള്ളത് മനസ്സിലാകും. ഇപ്പറഞ്ഞതൊക്കെ അറിഞ്ഞുകൊണ്ടാണോ ഭക്തർ ശബരിമല കയറുന്നത്? അല്ലായിരിക്കാം. പക്ഷേ ആചാരാനുഷ്ടാനങ്ങളോടെ വർഷാവർഷം ശബരിമല കയറുന്ന വിശ്വാസിയുടെ ആത്മീയതലം നിർബന്ധമായും മറ്റുള്ളവരെക്കാൾ ഒരു പടി മുകളിൽ ആയിരിക്കണം. ഈശ്വരനെ പലവട്ടം നേരിട്ടു കണ്ടവരിൽ ആ ഈശ്വരന്റെ ഗുണഗണങ്ങളിൽ ചിലതെങ്കിലും പ്രകടമാകേണ്ടതുണ്ട്. ചുരുക്കി പറഞ്ഞാൽ ശബരിമല കയറുന്നതിലൂടെ ഭക്തൻ, പ്രകൃതിയെയും ജീവജാലങ്ങളെയും സ്നേഹിക്കുന്ന, ബഹുമാനിക്കുന്ന, നല്ലൊരു മനുഷ്യനായിത്തീരണം എന്നർത്ഥം. സമഭാവനയുടെ സുഗന്ധം പേറുന്നതായിരിക്കണം അയാളുടെ കർമ്മങ്ങൾ എല്ലാം തന്നെ. അയ്യപ്പദർശനത്താൽ ശുദ്ധീകരിക്കപ്പെട്ട മനുഷ്യമനസ്സുകൾക്ക് സമൂഹത്തിനു വേണ്ടി പല നല്ല കാര്യങ്ങളും ചെയ്യാൻ കഴിയണം. ഇന്നത്തെ നമ്മുടെ കർമ്മങ്ങളിൽ പലതും പ്രകടനപരത നിറഞ്ഞു നിൽക്കുന്ന പൊള്ളയായ ഘോഷയാത്രകൾ മാത്രമാണ്. അതിൽ ഒന്നായി ശബരിമല യാത്രയും മാറാതിരുന്നാൽ അതിന്റെ ഗുണം വ്യക്തിക്കും സമൂഹത്തിനും ലഭിക്കുക തന്നെ ചെയ്യും. മാനവികതയിലൂന്നിയുള്ള അയ്യപ്പദർശനത്തിന്റെ മഹനീയ സംസ്കാരം എല്ലാവർക്കും ശാന്തിയും സമാധാനവും പ്രദാനം ചെയ്യട്ടേ എന്നാശംസിക്കുന്നു.\nPosted by Dr. Evoor Mohandas at 9:46 AM No comments:\nPosted by Dr. Evoor Mohandas at 4:21 AM4comments:\nതൃശൂരിൽ ഇന്നലെയുണ്ടായ വാഹനാപകടത്തിൽ, കൂട്ടുകാരൻ മരണമടഞ്ഞതിൽ ദുഖിതനായ തന്റെ മകനെ എങ്ങിനെ ആശ്വസിപ്പിക്കും എന്ന് എന്റെ സുഹൃത്ത് ഫേസ്ബുക്ക് പോസ്റ്റിൽ ചോദിച്ച രണ്ടു ചോദ്യങ്ങളാണ് ഈ ചിന്തക്കാധാരം. മകനെ എന്ത് പറഞ്ഞു സമാധാനിപ്പിക്കും? എന്ത് പറഞ്ഞു സമാധാനപ്പെടും? ഈ ചോദ്യങ്ങൾക്ക് ഉത്തരം തേടുകയാണീ പോസ്റ്റിൽ.\nനമ്മളെപ്പോലെയുള്ള സാധാരണ മനുഷ്യർക്കു സഹിക്കാവുന്നതിൽ കൂടിയ ദുഃഖം ആണിത്. ഒന്നും തന്നെ പറഞ്ഞു സമാധാനിപ്പിക്കാനോ സമാധാനിക്കാനോ കഴിയുന്നതല്ല ഇങ്ങനെയൊക്കെയുള്ള ദാരുണ നഷ്ട്ടങ്ങൾ. പക്ഷെ ഇതു പറയുമ്പോൾ തന്നെ, ഈ രണ്ടു ചോദ്യങ്ങള്ക്കുള്ള ആത്യന്തികമായ ഉത്തരം 'ഭഗവത് ഗീത' നല്കുന്നുന്ടെന്നതും വിസ്മരിച്ചു കൂടാ.\nഈ ദുഃഖ കാരണം എന്താണ്? ഗീതയുടെ വഴിയിൾ ഒന്നു ചിന്തിച്ചു നോക്കാം. തൃശൂരിൽ തന്നെ ഇന്നലെയോ അടുത്ത കാലത്തോ നടന്നിട്ടുള്ള ഇതുപോലെയുള്ള ദാരുണ സംഭവങ്ങൾ നമ്മളെ ഇങ്ങിനെ അലട്ടിയോ? കേരളത്തിൽ ദിനം പ്രതി ഇതുപോലെ എത്രപേർ മരണപ്പെടുന്നു. നമുക്ക് എന്തെങ്കിലും വിഷമം തോന്നുന്നുണ്ടോ? ഇല്ല എന്നാണു അത്മാർത്ഥമായ ഉത്തരം. അപ്പോൾ പിന്നെ ഈ സംഭവം മാത്രം നമ്മളെ എന്തു കൊണ്ടു വല്ലാതെ ബാധിക്കുന്നു? കാരണം സ്പഷ്ടമാണ്, ഇത് എനിക്കറിയാവുന്ന, ഞാനുമായി ബന്ധമുള്ള ആളുകളാണ് എന്നതു തന്നെ. അതായത് ജീവനഷ്ടമല്ല, 'എന്റെ' എന്ന തിരിച്ചറിവാണ് ദുഖഹേതു. ഇതായിരുന്നു അർജുനന്റെയും വിഷാദ കാരണം. ഇന്ദ്രിയജന്യമായ ഈ ദുഖകാരണം മനസ്സിലായ സ്ഥിതിക്ക് അതിനു 'ഗീത' നല്കുന്ന നിവാരണ മാർഗ്ഗവും അറിയാൻ ശ്രമിക്കാം.\n"മാത്രാസ്പർശാസ്തു കൌന്തേയ ശീതോഷ്ണ സുഖ ദുഃഖ:ദാ:\nആഗമാപായിനോfനിത്യാ; സ്താം സ്തിതിക്ഷസ്വ ഭാരതാ"\n(കുന്തീപുത്രനായ ഹേ അർജുനാ! ഇന്ദ്രിയ വിഷയ ബന്ധങ്ങളാവട്ടെ ശീതം, ഉഷ്ണം, സുഖം, ദുഃഖം എന്നിവയെ ഉണ്ടാക്കുന്നതും അസ്ഥിരങ്ങളായ അവ വന്നും പോയും ഇരിക്കുന്നതുമാണ്. ശീതോഷ്ണാദികളെ സഹിക്കുന്ന പോലെ സുഖദുഃഖങ്ങളെയും സഹിക്കുക).\nസാഹചര്യങ്ങളും വസ്തുക്കളും അസ്ഥിരങ്ങളെന്നും സുഖദുഃഖങ്ങൾ വന്നും പോയും ഇരിക്കുമെന്നും വിഷയാനുഭവങ്ങളൊക്കെയും അനിത്യങ്ങളെന്നും അറിയുന്ന വിവേകി ജീവിതത്തിൽ എന്ത് സംഭവിച്ചാലും കുലുങ്ങില്ല, സാഹചര്യം അനുകൂലമോ പ്രതികൂലമോ ആവാം. എന്ത് തന്നെയായാലും 'ഇതും മാറുകതന്നെ ചെയ്യും' എന്നുറപ്പുള്ള ജ്ഞാനി എല്ലാ വെല്ലുവിളികളെയും തിതിക്ഷയോടെ നേരിടുന്നു.\nഅതെ, നമുക്ക് ഉൾക്കൊള്ളാൻ കഴിയുന്നതല്ലെങ്കിലും സത്യം അതാണ്. ഏതു നഷ്ടദുഖവും കാലക്രമേണ മാറിപ്പോകും. ഈ സത്യത്തെ എത്രമാത്രം ഉൾക്കൊള്ളുന്നുവോ, അത്രമാത്രം ദുഖതീവ്രത നമ്മളിൽ കുറയും. ഈ ജ്ഞാനം ആർക്കെങ്കിലും ആശ്വാസം നൽകുമെങ്കിൽ അതു തന്നെയാകും ഈ കുറിപ്പിന്റെ ഗുണഫലവും.\nPosted by Dr. Evoor Mohandas at 4:31 AM4comments:\nAthaazhamoonum kazhinju kasaalayil\npathravum vayichu visramicheedave\nachha kadha parayennu kinungayai\nUnni thannullam kulirum kathakal then-\nthullikalennatma harshmai theerave\normayilodi varikayai jeevithapaatha-\nyilengo maranna romanchangal\nmodammoomma enne eduthu nadannathum\nambili mamane nokki chirichathum\nthumpikku pinnale paari parannathum\nPinne orunaal ushassil saraswathee-\nsannidhaanathil harisree kurichathum\nantharathmavil vilangum anpathiyaara-\nkshara manthrangal annu padichathum\nCheppattu schoolil gananeeyanannu njaan\nChachaa Nehruvai veshamaninjathum\nrashtrapithavinu jai vilikkunneram swa-\nThathakkiliye pidickan satheerthyanumotthu\nnaadake karangi nadannathum\npichavekkum kalitthattayodothu njaan\nswapnathilaakaasha madhye charichathum\nPinneyorunaal avaloru krooranaam pannaga-\nkhinnanai njaan jalapanamupekshi-\nchannanthiyolam kannuneer vaarthathum\nPuthoore kattile valliyiloonjalil\nsarkassukaati kalikkumpol kaattuva-\nnnottumanga nilathadichittathum koota-\nrodothuperukki niraye bhujichathum\nAtham muthal veetu muttathu chechim-\naarothu pookalamittathum Onanaal\nputhanuduppum karangatha plastikku-\nwatchum dharichu gamayil nadannathum\nKshetrakkulathil satheerthyarum njaanu-\nmannathamodam neeradi kalichathum\nvellam niranja kuzhiyil kadalaassu-\nvallangal vittu kalichullasichathum\nMaavaaya maavellam poothathu kaanumpol\nmaanasam koritharichathum thennali-\nnelvayal nokki aamodamirunnathum\nSangeetha santhramam nooru thrisandhyakal\nampala muttathenikkai virinjathum\nchandana chaarthu kazhinja thirumeni\nkandu vanangi njaan dhyanichu ninnathum\nVarshangalere kazhinju parinaamachakkra-\nthilinnu njaan achhananenkilum\nnithyam sugandham parathum surabhila\nAchu urangi swachandam madithattil yeksi-\nkkathayile kochu gandharvanai\nswarnaabha thoovunna balya swapnangelenn-\nunnimonanyamo shaasthrayugamithil ?\nPosted by Dr. Evoor Mohandas at 7:53 AM No comments:


പത്തനാപുരത്ത് സി.പി.എം-സി.പി ഐ പ്രവർത്തകർ തമ്മിൽ സംഘർഷം\nപൊലീസ് ജീപ്പും സ്വകാര്യ വാഹനങ്ങളും പ്രവർത്തകർ അടിച്ചു തകർത്തു\n21 Aug, 2019 at 02:45 AM\nകൊല്ലം പത്തനാപുരത്ത് സി.പി.എം-സി.പി ഐ പ്രവർത്തകർ തമ്മിൽ സംഘർഷം. മത്സ്യം ഇറക്കുന്നതിനെ ചൊല്ലി ട്രേഡ് യൂണിയൻ പ്രവർത്തകർ തമ്മിലുണ്ടായ തർക്കമാണ് കാരണം. സംഘർഷത്തിൽ ആറുപേർക്ക് പരുക്കേറ്റു. പൊലീസ് ജീപ്പും സ്വകാര്യ വാഹനങ്ങളും പ്രവർത്തകർ അടിച്ചു തകർത്തു. സി.ഐ.ടി.യു പ്രവർത്തകരായ നിരവധി പേർ അടുത്തിടെ സിപിഐ തൊഴിലാളി സംഘടനയായ എഐടിയുസിയിൽ ചേർന്നിരുന്നു.\nഓരോ ദിവസവും ഓരോ തൊഴിലാളി സംഘടനയാണ് പത്തനാപുരത്ത് മത്സ്യലോഡ് ഇറക്കുന്നത്. ചൊവ്വാഴ്ച മത്സ്യമി‌റക്കുന്നത് സിഐടിയുവിന്റെ ടേൺ ആയിരിക്കെ എഐടിയുസിയിൽ ചേർന്നവർ ലോഡിറക്കാൻ ശ്രമിച്ചതാണ് സംഘർഷത്തിന് വഴിവെച്ചത്.സി.ഐ.ടി.യു പ്രവർത്തകർ ഇത് ചോദ്യം ചെയ്യുകയും വാക്കേറ്റത്തിലേക്ക് നീങ്ങുകയും ചെയ്തു. ഡി.വൈ.എഫ്. ഐ.എ.വൈ.എഫ് പ്രവർത്തകർ കൂടി സ്ഥലത്ത് സംഘടിച്ചതോടെ ഇരുവിഭാഗവും നടുറോഡിൽ ഏറ്റുമുട്ടി.\nസ്ഥലത്തെത്തിയ പോലീസ് ലാത്തിവീശിയതോടെ പ്രവർത്തകർ ചിതറിയോടുകയും പോലീസിന് നേരെ കല്ലെറിയുകയും ചെയ്തു. കല്ലറിലും ലാത്തിച്ചാർജ്ജിലും നിരവധി പേർക്ക് പരിക്കേറ്റു. പോലീസ് വാഹനങ്ങളുടെയും സ്വാകാര്യ വാഹനത്തിന്റെയും ചില്ലുകൾ കല്ലേറിൽ തകർന്നു.


ഝാര്‍ഖണ്ഡ് നിയമസഭ തിരഞ്ഞെടുപ്പില് ആദ്യ ഘട്ടത്തില് 63 ശതമാനം പോളിംഗ്\n30 Nov 2019 1:13 PM GMT\nഝാര്‍ഖണ്ഡ് നിയമസഭ തിരഞ്ഞെടുപ്പിന്റെ ആദ്യ ഘട്ടത്തില് 62.87 ശതമാനം പോളിംഗ് രേഖപ്പെടുത്തിയതായി തിരഞ്ഞെടുപ്പ് കമ്മീഷന്. 13 മണ്ഡലങ്ങളിലാണ് വോട്ടെടുപ്പ് നടന്നത്. പോളിംഗ് മൂന്ന് മണിയോടെ അവസാനിപ്പിച്ചു. ഛത്ര, ഗുംല, ബിഷുണ്‍പൂര്, ലോഹര്‍ദാഗ, മണിക, ലത്തേഹര്, പാങ്കി, ദാല്‍ത്തോണ്‍ഗഞ്ച്, ബിശ്രംപൂര്, ഛത്തര്‍പൂര്, ഹുസൈനാബാദ്, ഗഢ്‌വ, ഭവന്ത്പൂര് എന്നിവടങ്ങളിലാണ് ഇന്ന് വോട്ടെടുപ്പ് നടന്നത്. സംസ്ഥാനത്തിന്റെ വിവിധ ഭാഗങ്ങളില് അക്രമസംഭവങ്ങളുണ്ടായി. അതേസമയം വോട്ടെടുപ്പ് സമാധാനപരമായിരുന്നു എന്ന് ഡിജിപി മുരാരി ലാൽ മീണ വാർത്താ ഏജൻസിയായ പിടിഐയോട് പറഞ്ഞു.\nഗുംല ജില്ലയിലെ വനമേഖലയില് മാവോയിസ്റ്റുകള് ബോംബെറിഞ്ഞു അതേസമയം ആരും കൊല്ലപ്പെട്ടതായോ ആര്‍ക്കെങ്കിലും പരിക്കേറ്റതായോ റിപ്പോര്‍ട്ടില്ല. കോഷിയാരയിലും ഹുസൈനാബാദിലും അക്രമസംഭവങ്ങളുണ്ടായി. കോണ്‍ഗ്രസ് സ്ഥാനാര്‍ത്ഥി കെ എന് ത്രിപാഠി തോക്ക് കൈവശം വച്ചത് വിവാദമായി. എന്നാല് സ്വയരക്ഷയ്ക്കും ബൂത്ത് പിടിത്തം തടയാനുമായാണ് തോക്ക് കരുതിയത് എന്നാണ് ത്രിപാഠിയുടെ വിശദീകരണം. കോഷിയാരയിലും ഹുസൈനാബാദിലും അക്രമസംഭവങ്ങളുണ്ടായി. ഹുസൈനാബാദില് എ ജെ എസ് യു (ഓള് ഝാര്‍ഖണ്ഡ് സ്റ്റുഡന്റ്‌സ് യൂണിയന്), എന്‍സിപി പ്രവര്‍ത്തകര് ഏറ്റുമുട്ടി.\nകോണ്‍ഗ്രസ് സ്ഥാനാര്‍ത്ഥി കെ എന് ത്രിപാഠി തോക്ക് കൈവശം വച്ചത് വിവാദമായി. എന്നാല് സ്വയരക്ഷയ്ക്കും ബൂത്ത് പിടിത്തം തടയാനുമായാണ് തോക്ക് കരുതിയത് എന്നാണ് ത്രിപാഠിയുടെ വിശദീകരണം. അതേസമയം ലൈസന്‍സുള്ള തോക്ക് ആണെങ്കില് പോലും പോളിംഗ് ബൂത്തിനകത്ത് ഇത് കൊണ്ടുപോയത് പെരുമാറ്റച്ചട്ട ലംഘനമാണ് എന്ന് പറഞ്ഞ് ബിജെപി തിരഞ്ഞെടുപ്പ് കമ്മീഷന് പരാതി നല്‍കി. ശീതകാലത്ത് പകല്‍വെളിച്ചം നേരത്തെ അവസാനിക്കുന്ന സാഹചര്യത്തിലാണ് അഞ്ച് മണി വരെ നടക്കേണ്ടിയിരുന്ന പോളിംഗ് മൂന്ന് മണിക്ക് അവസാനിപ്പിക്കേണ്ടി വരുന്നത്. 1097 പോളിംഗ് സ്‌റ്റേഷനുകള് മാവോയിസ്റ്റ് സ്വാധീന മേഖലകളിലാണ്.\nബിജെപിയുടെ സഖ്യകക്ഷികളായിരുന്ന എ ജെ എസ് യുവും എല്‍ജെപിയും (ലോക് ജന്‍ശക്തി പാര്‍ട്ടി) ഒറ്റയ്ക്ക് മത്സരിക്കുമ്പോള് ജെഎംഎമ്മും (ഝാര്‍ഖണ്ഡ് മുക്തി മോര്‍ച്ച) കോണ്‍ഗ്രസും ആര്‍ജെഡിയും സഖ്യമായാണ് ജനവിധി തേടുന്നത്. ആദ്യ ഘട്ടത്തിലെ മണ്ഡലങ്ങളില് കോണ്‍ഗ്രസ് ആണ് കൂടുതല് സീറ്റുകളില് മത്സരിക്കുന്നത്. കോണ്‍ഗ്ര് ആറിലും ജെഎംഎം നാലിലും ആര്‍ജെഡി മൂന്നിലും. രണ്ടാം ഘട്ട വോട്ടെടുപ്പ് ഡിസംബര് ഏഴിനും മൂന്നാം ഘട്ടം 12നും നാലാം ഘട്ടം 16നും അഞ്ചാം ഘട്ടം 20നും നടക്കും 23നാണ് വോട്ടെണ്ണല്. ആകെ 81 സീറ്റുകളാണ് ഝാർഖണ്ഡ് നിയമസഭയിലുള്ളത്.


p s sreedharan pillai reaction on allegations – News18 Malayalam\nസുരേന്ദ്രന് വേണ്ടി സുപ്രീം കോടതിയിലെ അഭിഭാഷകരെ രംഗത്തിറക്കും\nLast Updated : December 02, 2018, 12:57 IST\nകോഴിക്കോട് : കെ. സുരേന്ദ്രന് വേണ്ടി പാർട്ടി വേണ്ടതെല്ലാം ചെയ്യുമെന്നും ആവശ്യമെങ്കിൽ സുപ്രീം കോടതി അഭിഭാഷകരെ തന്നെ രംഗത്തിറക്കുമെന്നും ബിജെപി സംസ്ഥാന അധ്യക്ഷൻ പി.എസ്. ശ്രീധരന്‍പിള്ള. കഴിഞ്ഞ ദിവസം ചേർന്ന ബിജെപി നേതൃയോഗത്തിലാണ് സംസ്ഥാന അധ്യക്ഷന്റെ പ്രതികരണം.\nശബരിമല വിഷയത്തിൽ ആർഎസ്എസ് വിമർശനം ഉയര്‍ന്നതിനിടെയാണ് കോഴിക്കോട് ബിജെപി നേതൃയോഗം ചേർന്നത്. ശബരിമല വിഷയത്തിൽ സ്വീകരിച്ച നിലപാടുകളിൽ മലക്കം മറിഞ്ഞുവെന്ന ആരോപണങ്ങൾ തള്ളിയ ശ്രീധരന്‍പിള്ള, പറഞ്ഞ കാര്യങ്ങളിൽ ഉറച്ചു നിൽക്കുന്നുവെന്നാണ് വ്യക്തമാക്കിയത്.\nശബരിമലയിലെ സമരങ്ങൾ ഒത്തുതീര്‍പ്പാക്കാന് ശ്രമങ്ങൾ നടക്കുന്നുവെന്ന തരത്തിലും വിമർശനങ്ങൾ ഉയർന്ന സാഹചര്യത്തിൽ കൂടിയാണ് പിള്ള നിലപാട് വ്യക്തമാക്കിയിരിക്കുന്നത്. ശബരിമലയിലെ ധർമ്മയുദ്ധം ജനമനസുകളിലേക്ക് എത്തിക്കാൻ ആണ് തീരുമാനമെന്നും ബിജെപി അധ്യക്ഷൻ അറിയിച്ചിട്ടുണ്ട്.\nFirst published: December 01, 2018, 09:29 IST\np s sreedharan pillaisabarimala sc vedictsabarimala templeSabarimala Women EntrySupreme courtപി.എസ് ശ്രീധരൻപിള്ളശബരിമല


ഫിസിയോഗ്നോമി - വിക്കിപീഡിയ\nഒരാളുടെ വ്യക്തിത്വത്തെയും സ്വഭാവത്തെയും അയാളുടെ മുഖം നോക്കി നിർണ്ണയിക്കുന്ന രീതിയാണ് ഫിസിയോഗ്നോമി. ഒരാളുടെ പൊതുവായ രൂവിശേഷതകളേയും ഈ പദം വിവക്ഷിക്കുന്നുണ്ട്. പുരാതന ഗ്രീക്ക് തത്ത്വചിന്തകരാണ് ഇത്തരം പഠനങ്ങൾക്ക് തുടക്കമിട്ടത്. ആന്ത്രോപ്പോസ്കോപ്പി എന്നും ഇത് അറിയപ്പെടുന്നു.\n19 ആം നൂറ്റാണ്ടിലെ ഗ്രന്ഥത്തിൽ ഫിസിയോഗ്നോമിക്കുറിച്ചുള്ള ചിത്രീകരണം.\nഗ്രീക്ക് തത്ത്വചിന്തകരിൽ അരിസ്റ്റോട്ടിൽ, പൈഥഗോറസ് എന്നിവരൊക്കെ ഇതിന്റെ പ്രണേതാക്കളായിരുന്നു. പാഠ്യശാലകളിൽ പഠനവിഷയമായിരുന്ന ഈ ചിന്താസരണി പിന്നീട് 1531 ൽ ഹെന്ട്രി നാലാമൻ(Henry VIII of England) നിയമവിരുദ്ധമായി പ്രഖ്യാപിച്ചു.\nഅതേസമയം ലിയോനാർഡോ ഡാവിഞ്ചിയെപ്പോലുള്ളവർ ഫിസിയോഗ്നോമിയുടെ കടുത്ത വിമർശകരുമായിരുന്നു. ഗോയ്ഥേയുടെ സുഹൃത്തായിരുന്ന ജൊഹാൻ കാസ്പർ ലവാറ്റർ എന്ന സ്വിസ്സ് പാസ്റ്ററായിരുന്നു ആധുനികകാലത്ത് ഈ വിശ്വാസത്തിന്റെ മുഖ്യപ്രചാരകൻ. ബൽസാക്ക്, ചൗസർ എന്നീ നോവലിസ്റ്റുകളും ജോസഫ് ഡുക്രീക്സ് പോലുള്ള ചിത്രകാരന്മാരും 18, 19 നൂറ്റാണ്ടുകളിൽ ഇതിന് വലിയ പ്രചാരം നൽകി. ഓസ്കാർ വൈൽഡിന്റെ ദി പിക്ചർ ഓഫ് ഡോറിയൻ ഗ്രേ എന്ന പുസ്കതകത്തിൽ ഇത് പരാമർശവിധേയമാക്കുന്നുണ്ട്. എന്നാൽ ആധുനികശാസ്ത്രത്തിൽ മുഖവും മനുഷ്യന്റെ വ്യക്തിത്വസവിശേഷതകളും ബന്ധപ്പെടുത്തുന്ന വിജയകരമായ പഠനങ്ങൾ ഇതുവരെ റിപ്പോർട്ടുചെയ്തിട്ടില്ല.\n"https://ml.wikipedia.org/w/index.php?title=ഫിസിയോഗ്നോമി&oldid=2284474" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:3ഡിസംബർ 2015, സമയം: 05:33\nഈ താൾ അവസാനം തിരുത്തപ്പെട്ടത്: 05:33,3ഡിസംബർ 2015.


കാത്തിരിപ്പിന് വിരാമമിട്ട് ഒടിവിദ്യയുമായി മാണിക്യന് എത്തി, ഹര്‍ത്താലിലും ഷോകള് എല്ലാം ഹൗസ്ഫുള് - BIGNEWSLIVE | Latest Malayalam News\n37 രാജ്യങ്ങളിലായി 3500 കേന്ദ്രങ്ങളിലാണ് ചിത്രം റിലീസ് ചെയ്തത്\nആരാധകരുടെ കാത്തിരിപ്പിന് വിരാമമിട്ട് തീയ്യേറ്ററുകളില് മോഹന്‍ലാല് ചിത്രം ഒടിയന്റെ ആദ്യ പ്രദര്‍ശനം തുടങ്ങി. ഹര്‍ത്താലിന്റെ പശ്ചാത്തലത്തില് ആഘോഷങ്ങള് കുറവാണെങ്കിലും തീയ്യേറ്ററുകള് എല്ലാം തന്നെ ഹൗസ്ഫുള്ളാണ്. 37 രാജ്യങ്ങളിലായി 3500 കേന്ദ്രങ്ങളിലാണ് ചിത്രം റിലീസ് ചെയ്തത്. എന്നാല് ഹര്‍ത്താലിന്റെ പശ്ചാത്തലത്തില് ചില തീയ്യേറ്ററുകളിലെ ഷോ മാറ്റിവെച്ചു. സുരക്ഷാ പ്രശ്‌നമുള്ളതിനാല് വൈകീട്ട് ആറ് മണിക്ക് ശേഷം ചിത്രം പ്രദര്‍ശിപ്പിക്കും.\nചിലയിടങ്ങളില് പ്രദര്‍ശനം നിര്‍ത്തിവെച്ചിട്ടുണ്ട്. പോലീസ് അറിയച്ചതിന്റെ അടിസ്ഥാനത്തില് സുരക്ഷാ പ്രശ്‌നങ്ങള് കണക്കിലെടുത്ത് വൈകിട്ട് ആറ് മണിക്ക് ശേഷമേ ഷോ തുടങ്ങുകയുള്ളൂ എന്നാണ് ചില തീയേറ്ററുകളില് ബോര്‍ഡ് സ്ഥാപിച്ചിരിക്കുന്നത്.\nഒടിയന് വെള്ളിയാഴ്ച്ച തന്നെ റിലീസ് ചെയ്യുമെന്ന് അണിയറക്കാര് ഇന്നലെ അറിയിച്ചിരുന്നു. ഔദ്യോഗിക ഫേസ്ബുക്ക് പേജിലൂടെയാണ് ഈ കാര്യം അറിയിച്ചത്. മുന്‍നിശ്ചയിച്ചിരുന്നത് പോലെ പുലര്‍ച്ചെ 4.30 മുതല് ഒടിയന്റെ എല്ലാ ഷോകളും ഉണ്ടായിരിക്കുന്നതാണ് എന്നാണ് ഫേസ്ബുക്ക് പോസ്റ്റില് പറഞ്ഞത്.\nസംസ്ഥാന വ്യാപകമായി ഹര്‍ത്താല് പ്രഖ്യാപിച്ച ബിജെപിക്കെതിരെ രൂക്ഷമായി പ്രതികരിച്ച് മോഹന്‍ലാല് ഫാന്‍സ് രംഗത്ത് എത്തിയിരുന്നു. വേണുഗോപാലന് നായരുടെ മരണത്തില് പ്രതിഷേധിച്ച് ഹര്‍ത്താല് നടത്തുമെന്ന് പറയുന്ന ബിജെപി കേരളത്തിന്റെ ഫേസ്ബുക്കിലിട്ട പോസ്റ്റിലാണ് ഫാന്‍സ് രൂക്ഷമായ രീതിയില് പ്രതികരിച്ചത്. തിരുവനന്തപുരം മുട്ടട സ്വദേശി വേണുഗോപാലന് നായര് വ്യാഴാഴ്ച നാലുമണിയോടെയാണ് മരിച്ചത്. കഴിഞ്ഞ ദിവസം പുലര്‍ച്ചെയാണ് വേണുഗോപാലന് സെക്രട്ടേറിയറ്റിന് മുന്നില് സ്വയം തീകൊളുത്തിയത്.


വിന്‍ഡീസ് ചരിത്ര വിജയമാഘോഷിക്കുമ്പോള് പേസ് ബൗളര് അല്‍സാരി കരയുകയായിരുന്നു | Alzarri Joseph stands tall for West Indies despite death of his mother\nവിന്‍ഡീസ് ചരിത്ര വിജയമാഘോഷിക്കുമ്പോള് പേസ് ബൗളര് അല്‍സാരി കരയുകയായിരുന്നു\nFeb 3, 2019, 01:44 PM IST\nമത്സരശേഷം വിന്‍ഡീസ് ക്യാപ്റ്റന് ജേസണ് ഹോള്‍ഡര് ചരിത്ര വിജയം അല്‍സാരിക്കും കുടുംബത്തിനും സമര്‍പ്പിച്ചു.\nPhoto Courtesy: AP, Neto Baptiste/OBSERVER media\nആന്റിഗ്വ: ഇംഗ്ലണ്ടിനെതിരേ വിന്‍ഡീസ് ചരിത്ര വിജയമാഘോഷിച്ചപ്പോള് പേസ് ബൗളര് അല്‍സാരി ജോസഫിന്റെ മുഖത്ത് നിറയെ സങ്കടമായിരുന്നു. അമ്മ ഷാരോണ് അല്‍സാരിയെ വിട്ടുപിരിഞ്ഞിട്ട് മണിക്കൂറുകള് മാത്രമേ ആയിരുന്നുള്ളു. രണ്ടാം ടെസ്റ്റിന്റെ മൂന്നാം ദിനമാണ് അല്‍സാരിയുടെ അമ്മ മരിച്ചത്. അതറിഞ്ഞിട്ടും വിന്‍ഡീസ് യുവതാരം പത്താമനായി ക്രീസിലെത്തി. കഴിയുംപോലെ ബാറ്റുവീശി. 20 പന്ത് നേരിട്ട് ഏഴു റണ്‍സെടുത്തു. കാണികളും സഹതാരങ്ങളും അയാള്‍ക്ക് ആദരമര്‍പ്പിച്ചു. അതെല്ലാം അല്‍സാരിയുടെ അമ്മയ്ക്കുള്ളതായിരുന്നു.\nതൊട്ടുപിന്നാലെ ഇംഗ്ലണ്ട് രണ്ടാമിന്നിങ്‌സിനിറങ്ങിയപ്പോള് ബൗളിങ്ങിലും അല്‍സാരി തിളങ്ങി. 10 ഓവര് എറിഞ്ഞ് രണ്ട് വിലപ്പെട്ട വിക്കറ്റുകളാണ് യുവതാരം വീഴ്ത്തിയത്. ആദ്യ ഇന്നിങ്‌സിലും അല്‍സാരി രണ്ട് വിക്കറ്റെടുത്തിരുന്നു. ഇംഗ്ലണ്ടിനെതിരേ രണ്ടാം ഇന്നിങ്‌സില് ലീഡ് നേടിയ വിന്‍ഡീസിന് ഓരോ റണ്‍സും നിര്‍ണായകമായിരുന്നു എന്നതാണ് അല്‍സാരിയെ കളി തുടരാന് പ്രേരിപ്പിച്ചത്. തന്റെ ടീമിന്റെ ചരിത്രവിജയത്തില് പങ്കാളിയാകുക എന്നത് രാജ്യത്തിന് നല്‍കുന്ന ആദരമാണെന്ന് അല്‍സാരിക്കറിയാമായിരുന്നു.\nമത്സരശേഷം വിന്‍ഡീസ് ക്യാപ്റ്റന് ജേസണ് ഹോള്‍ഡര് ചരിത്ര വിജയം അല്‍സാരിക്കും കുടുംബത്തിനും സമര്‍പ്പിച്ചു. എല്ലാ മനുഷ്യര്‍ക്കും ചെയ്യാന് പറ്റുന്ന കാര്യമല്ല അല്‍സാരി ചെയ്തന്നെും അതിന് മനക്കരുത്ത് വേണമെന്നും മത്സരശേഷം ഹോള്‍ഡര് പ്രതികരിച്ചു.\nContent Highlights: Alzarri Joseph stands tall for West Indies despite death of his mother


അമിതമായാല് വെള്ളവും വിഷം | Future Kerala\nഅമിതമായാല് വെള്ളവും വിഷം\nഒരു ദിവസം എത്ര വെള്ളം കുടിക്കണം, അധികം കുടിച്ചാല് എന്തുപറ്റും?\nനമ്മുടെ ശരീരത്തിന്റെ 50 മുതല് 60 ശതമാനം വെള്ളമാണ്\nകയ്യില് ഒരു കുപ്പി വെള്ളം കരുതുന്നത് പലര്‍ക്കും ഇപ്പോഴൊരു ശീലമാണ്. അതിപ്പോള് പുറത്ത് പോകുകയാണെങ്കിലും ഓഫീസിലാണെങ്കിലും ദൂരയാത്രയിലാണെങ്കിലും എന്തിന് വീട്ടിലാണെങ്കില് പോലും ഒരു കുപ്പിയില് വെള്ളമെടുത്ത് വെക്കുന്നത് നിരവധി പേര്‍ക്ക് ജീവിതത്തിന്റെ ഒരു ഭാഗമായി കഴിഞ്ഞു. വളരെ നല്ല ശീലമാണ് അതെന്നതില് യാതൊരു തര്‍ക്കവുമില്ല. ആരോഗ്യസംരക്ഷണം, സുന്ദരമായ ചര്‍മ്മം, ശരീര ഭാരം നിയന്ത്രിക്കല്, ദഹനം മെച്ചപ്പെടുത്തല് എന്നിങ്ങനെ പല നേട്ടങ്ങളും മുന്‍നിര്‍ത്തി ഇനിമുതല് ഞാന് കൂടുതല് വെള്ളം കുടിക്കുമെന്ന് പ്രതിജ്ഞയെടുക്കുന്നവര് ഇന്നത്തെ കാലത്ത് ഏറെയാണ്. എന്നാല് യഥാര്‍ത്ഥത്തില് ഒരു ദിവസം നാം എത്ര ഗ്ലാസ് വെള്ളം കുടിക്കുന്നുണ്ട്, ആവശ്യത്തിലേറെ വെള്ളം കുടിച്ചാല് എന്ത് സംഭവിക്കും, ആവശ്യത്തിന് വെള്ളം കുടിച്ചില്ലെങ്കില് എന്താണ് ദോഷം തുടങ്ങിയ ചോദ്യങ്ങള്‍ക്കുള്ള ഉത്തരം പലര്‍ക്കും ഇപ്പോഴും അറിയില്ല.\nശരീരത്തില് വെള്ളത്തിന്റെ ജോലിയെന്ത്?\nനമ്മുടെ ശരീരത്തില് 50 മുതല് 60 ശതമാനം വരെ ജലമാണെന്നത് മിക്കവര്‍ക്കും അറിയാം. അതായത് ഒരു വ്യക്തിയുടെ ഭാരം 60 കിലോയാണെങ്കില് ആ ശരീരത്തില് 30 ലിറ്ററെങ്കിലും വെള്ളമുണ്ടായിരിക്കും. ശരീരത്തിലെ എല്ലാ അവയവങ്ങളിലും കോശങ്ങളിലും കോശജാലങ്ങളിലും എന്തിന് എല്ലില് വരെ ജലം അടങ്ങിയിട്ടുണ്ട്. ജീവന് നിലനിര്‍ത്തുന്നതിന് ഏറ്റവും ആവശ്യമുള്ള സംഗതികളില് ഒന്നാണ് ജലമെന്ന് മനസിലാക്കാന് ഇതില് കൂടുതല് കാരണം വേണോ. ശരീരത്തില് വെള്ളത്തിന് പല പല ജോലികളുണ്ട്.\nകോശങ്ങള്, കോശജാലം, അവയവങ്ങള് എന്നിവയുടെ അടിസ്ഥാന ഘടകങ്ങളില് ഒന്നാണ് വെള്ളം തലച്ചോറിന്റെ എഴുപത്തിയഞ്ച് ശതമാനവും വെള്ളമാണ്.\nശരീരത്തില് നിന്നും മാലിന്യങ്ങള് നീക്കം ചെയ്യുന്നതില് വെള്ളത്തിന് വലിയ പങ്കുണ്ട്. മൂത്രത്തിലും മലത്തിലും ജലം അടങ്ങിയിരിക്കുന്നു.\nഓക്സിജനും പോഷകങ്ങളും ശരീരത്തിന്റെ വിവിധ ഭാഗങ്ങളില് എത്തിക്കുന്നു\nരക്തസമ്മര്‍ദ്ദം കൃത്യമായ അളവില് കാത്തുസൂക്ഷിക്കുന്നു.\nശരീര താപനില ക്രമമായി നിലനിര്‍ത്തുന്നു.\nശ്വാസനാളികള്, മോണ തുടങ്ങിയ ശ്ലേഷ്മ സ്തരങ്ങളിലെ നനവ് നിലനിര്‍ത്തുന്നു.\nഉമിനീര്, ദഹന രസങ്ങള് പോലുള്ള ദ്രവങ്ങള് ഉല്‍പ്പാദിപ്പിക്കുന്നു.\nസമസ്ഥാപന അവസ്ഥയാണ് ശരീരം എപ്പോഴും ആഗ്രഹിക്കുന്നത്. അതായത് എല്ലാം സന്തുലിതാമായി ഇരുന്നെങ്കില് മാത്രമേ ഏറ്റവും മികച്ച രീതിയിലുള്ള പ്രകടനത്തിന് ശരീരത്തിന് സാധിക്കുകയുള്ളു. ശരീരദ്രവങ്ങള് സന്തുലിതാവസ്ഥയില് തുടരേണ്ടത് ശരീരത്തിന്റെ മൊത്തത്തിലുള്ള സന്തുലിതാവസ്ഥയില് പ്രധാനമാണ്. ഓരോ ദിവസവും ശരീരത്തിനുള്ളിലെ ദ്രവങ്ങള് കൃത്യമായി നിലനിര്‍ത്തിക്കൊണ്ട് പോകേണ്ടത് അത്യാവശ്യമാണ്.ശരീരത്തിനുള്ളിലെ ജലത്തിന്റെ അളവില് ഓരോ ദിവസങ്ങളിലും നേരിയ വ്യത്യാസം മാത്രമേ ഉണ്ടാകുകയുള്ളു.\nപ്രധാനമായും മൂന്ന് സ്രോതസ്സുകളിലൂടെയാണ് ജലം ശരീരത്തിലെത്തുന്നത്. മെറ്റബോളിസത്തിലൂടെ ചെറിയൊരളവ് ജലം ശരീരം സ്വന്തമായി ഉല്‍പ്പാദിപ്പിക്കുന്നുണ്ട്. ശരീരത്തിലെ ഭൂരിഭാഗം ജലവും നാം കുടിക്കുന്ന പാനീയങ്ങളിലൂടെയാണ് എത്തുന്നത്. ദിവസവും ശരീരത്തിലെത്തുന്ന ജലത്തിന്റെ 20 ശതമാനം നാം കഴിക്കുന്ന ഭക്ഷണത്തില് നിന്നും ആഗിരണം ചെയ്യപ്പെടുന്നതാണ്. ശരീരത്തിലെത്തുന്ന ജലം ശ്വസനം, വിയര്‍ക്കല്, മൂത്രം, മലം എന്നിങ്ങനെ പല മാര്‍ഗങ്ങളിലൂടെയും പുറന്തള്ളപ്പെടുന്നു\nഎത്ര ഗ്ലാസ് വെള്ളം കുടിക്കണം\nഓരോ ദിവസവും നാം കുടിക്കേണ്ട വെള്ളത്തിന്റെ അളവ് വ്യത്യാസപ്പെട്ടിരിക്കുന്നു. മാത്രമല്ല, പല ഘടകങ്ങളും അതിനെ സ്വാധീനിക്കുന്നുണ്ട്.\nപ്രായം കൂടുന്നുന്നതിനനുസരിച്ച് ശരീരത്തിനാവശ്യമായ ജലത്തിന്റെ അളവ് കുറയുന്നു.\nപുരുഷന്മാരെ അപേക്ഷിച്ച് സ്ത്രീകള് സ്വല്‍പ്പം കുറവ് വെള്ളം കുടിച്ചാല് മതി\nശരീരഭാരം കൂടിയവര്‍ക്ക് കുറച്ച് വെള്ളം മതി. എന്നാല് മസില് മാസ് കൂടുതലുള്ളവര്‍ക്ക് കൂടുതല് ജലം ആവശ്യമാണ്.\nചൂടുള്ള കാലാവസ്ഥകളില് ശരീരത്തിന് കൂടുതല് ജലം ആവശ്യമായി വരും.\nകൂടുതല് അളവില് വ്യായാമം ചെയ്യുന്നവരും അധികം വെള്ളം കുടിക്കണം.\nഇത്തരത്തില് ഓരോ വ്യക്തികളും ഒരു ദിവസം കുടിക്കേണ്ട അളവ് വ്യത്യസ്തമാണെങ്കില് പൊതുവെ ഒരു ദിവസം പുരുഷന്മാര് 2.5 ലിറ്റര് മുതല് 3.5 ലിറ്റര് വരെയും സ്ത്രീകള് രണ്ട് ലിറ്റര് മുതല് 2.5 ലിറ്റര് വരെയും വെള്ളം കുടിക്കണം.\nആവശ്യത്തിന് വെള്ളം ശരീരത്തില് എത്തുന്നുണ്ടോയെന്ന് എങ്ങനെ അറിയാം. ശരീരം അത് സംബന്ധിച്ച് സൂചനകള് നല്‍കും. ആവശ്യത്തിന് വെള്ളം കുടിച്ചില്ലെങ്കില് ശരീരം കാണിക്കുന്ന സൂചനകളെ കുറിച്ച് ലോകാരോഗ്യ സംഘടന പറയുന്നത് ഇങ്ങനെയാണ്. ഒരു ശതമാനം നിര്‍ജലീകരണം ഉണ്ടായാല് ദാഹം തോന്നും, മൂന്ന് ശതമാനമായാല് വായ വരളും, നാല് ശതമാനമായാല് തൊഴില് ശേഷി കുറയും, അഞ്ച് ശതമാനമായാല് ശ്രദ്ധക്കുറവ്, തലവേദന, ഉറക്കം എന്നിവ അനുഭവപ്പെടാം. ഏഴ് ശതമാനമായാല് ബോധക്ഷയമുണ്ടാകും. പത്ത് ശതമാനം നിര്‍ജലീകരണം ജീവന് ആപത്താണ്.\nദീര്‍ഘകാലം വെള്ളം കുടിയില് വീഴ്ച വരുത്തിയാല് മലബന്ധം, മൂത്രത്തില് പഴുപ്പ്, കിഡ്നി സ്റ്റോണ് എന്നിവയുണ്ടാകും. ദാഹം തോന്നുമ്പോള് വെള്ളം കുടിക്കുകയാണ് ശരീരത്തിലെ ജലത്തിന്റെ സന്തുലിതാവസ്ഥ കാത്തുസൂക്ഷിക്കാനുള്ള മികച്ച മാര്‍ഗം. മൂത്രത്തിന്റെ നിറം പരിശോധിച്ചും ആവശ്യത്തിന് ജലം ശരീരത്തിലെത്തുന്നുണ്ടോ എന്നറിയാനാകും.\nആവശ്യത്തിലധികം വെള്ളം കുടിക്കാമോ?\nഒന്നിച്ച് ഒരുപാട് വെള്ളം കുടിക്കുന്നതിനേക്കാള് ആറ് മുതല് എട്ട് തവണ വരെ കുറച്ച് കുറച്ച് വെള്ളം കുടിക്കുന്നതാണ് ഏറ്റവും നല്ലത്. കുറഞ്ഞ സമയം കൊണ്ട് പരിധിയിലധികം ജലം ശരീരത്തിലെത്തുന്നത് ഓവര് ഹൈഡ്രേഷനും ജലം മൂലമുള്ള വിഷബാധയ്ക്കും കാരണമാകും. അതായത് പല തവണയായി നാല് ലിറ്റര് വെള്ളം കുടിക്കുന്നത് കൊണ്ട് പ്രശ്‌നമൊന്നും ഉണ്ടാകില്ല, എന്നാല് ഒറ്റത്തവണ നാല് ലിറ്റര് വെള്ളം കുടിക്കുന്നത് ആപത്താണ്. ചില സാഹചര്യങ്ങളില് വെള്ളമുള്‍പ്പടെയുള്ള പാനീയങ്ങളുടെ അളവ് നിയന്ത്രിക്കാന് ഡോക്ടര്‍മാര് നിര്‍ദ്ദേശിക്കാറുണ്ട്. ഹൃദയത്തില് ദ്രവങ്ങള് കെട്ടിക്കിടക്കുന്ന സിഎച്ച്എഫ്, വൃക്കയുടെ തകരാര്, കരള് രോഗങ്ങള് എന്നിവ അനുഭവിക്കുന്നവരോട് പൊതുവെ കുടിക്കുന്ന വെള്ളത്തിന്റെ അളവ് പരിമിതപ്പെടുത്താന് പറയാറുണ്ട്.\nകൂടുതലായി വെള്ളം കുടിക്കുന്നത് മൂലമുള്ള പ്രധാന പ്രശ്‌നം ശരീരത്തിലെ സോഡിയത്തിന്റെ അളവ് വ്യത്യാസപ്പെടുമെന്നതാണ്. മാത്രമല്ല, ദ്രവങ്ങളുടെ സന്തുലിതാവസ്ഥയും തകരും. വെള്ളം കൂടുതല് കുടിക്കുമ്പോള് വിയര്‍പ്പിലൂടെയും വ്യായാമസമയത്തും സോഡിയം ധാരാളം നഷ്ടപ്പെടാനിടയാകും. ഹൈപ്പൊനട്രീമിയ എന്നാണ് ഈ അവസ്ഥയെ വിളിക്കുന്നത്. ശരീരത്തില് നിന്നും നഷ്ടപ്പെട്ട സോഡിയത്തിന്റെ അളവ് നികത്താതെ വീണ്ടും ധാരാളം വെള്ളം കുടിച്ചാല് രക്തം ലയിക്കുന്നതിന് കാരണമാകും. തുടക്കത്തില് വേദനകളും ക്ഷീണവും തലവേദനയുമൊക്കെയാണ് ഇതിന്റെ ലക്ഷണം. എന്നാല് രോഗം മൂര്‍ച്ഛിക്കുന്നതോടെ ജീവന് തന്നെ അപകടത്തിലാകുന്നു\nPrevious കടുത്ത മാനസിക സമ്മര്‍ദ്ദം മുടി കൊഴിച്ചിന് കാരണമാകുന്നതെങ്ങനെ?\nNext കുട്ടിക്കാലത്ത് മധുരപാനീയങ്ങള് കുടിക്കുന്നത് പിന്നീട് ഓര്‍മ്മക്കുറവിന് കാരണമാകും


ചൈന കൺവെയർ ബെൽറ്റ് മെഷ് കെട്ടിടത്തിന്റെ മുൻഭാഗത്തിനും ക്ലാഡിംഗിനും അനുയോജ്യം. ഫാക്ടറിയും വിതരണക്കാരും | ബോഗർ\nസ്റ്റൈലിഷ്, പ്രായോഗിക ഇന്റീരിയോയ്ക്കുള്ള മെറ്റൽ കോയിൽ ഡ്രാപ്പറി ...\nലോംഗ് സർവീസുള്ള സ്റ്റെയിൻ‌ലെസ് സ്റ്റീൽ കെട്ടിയ റോപ്പ് മെഷ് ...\nകൺവെയർ ബെൽറ്റ് മെഷ് കെട്ടിടത്തിന്റെ മുൻഭാഗത്തിനും ക്ലാഡിംഗിനും അനുയോജ്യം.\nഞങ്ങളുടെ വാസ്തുവിദ്യാ കൺവെയർ ബെൽറ്റിൽ ഫ്ലാറ്റ് വയർ കൺവെയർ ബെൽറ്റ്, ഇരട്ട ബാലൻസ്ഡ് വീവ് ബെൽറ്റ്, കോമ്പൗണ്ട് ബാലൻസ്ഡ് വീവ് ബെൽറ്റ്, ലാൻഡർ കൺവെയർ ബെൽറ്റ് എന്നിവ ഉൾപ്പെടുന്നു.\nകെട്ടിടങ്ങൾക്ക് സ്വകാര്യതയും വെന്റിലേഷനും നിലനിർത്താൻ വയർ മെഷ് ബെൽറ്റ് ഉപയോഗിക്കുന്നു.\nആർക്കിടെക്ചറൽ കൺവെയർ ബെൽറ്റ്, മെറ്റൽ കൺവെയർ ബെൽറ്റ് അല്ലെങ്കിൽ വയർ മെഷ് കൺവെയർ ബെൽറ്റ് എന്നും വിളിക്കുന്നു. വാസ്തുവിദ്യാ കൺവെയർ ബെൽറ്റ് തിരശ്ചീന വടിയും ലംബ സർപ്പിള വയറും ചേർന്നതാണ്. വടി ഒരു ഫ്രെയിം പോലെയാണ്, അത് സർപ്പിള വയർ സുസ്ഥിരമാക്കുകയും ഇരുവശത്തേക്കും വ്യതിചലിക്കുകയുമില്ല. വടി അല്ലെങ്കിൽ സർപ്പിള കമ്പിയുടെ എണ്ണം ഒന്നോ അതിലധികമോ ആകാം. കൂടാതെ, വടി നേരായതോ വളഞ്ഞതോ ആകാം, സർപ്പിള വയർ പരന്നതോ വൃത്താകൃതിയിലോ ആകാം. ഞങ്ങളുടെ വാസ്തുവിദ്യാ കൺവെയർ ബെൽറ്റിൽ ഫ്ലാറ്റ് വയർ കൺവെയർ ബെൽറ്റ്, ഇരട്ട ബാലൻസ്ഡ് വീവ് ബെൽറ്റ്, കോമ്പൗണ്ട് ബാലൻസ്ഡ് വീവ് ബെൽറ്റ്, ലാൻഡർ കൺവെയർ ബെൽറ്റ് എന്നിവ ഉൾപ്പെടുന്നു. വാസ്തുവിദ്യാ അലങ്കാരത്തിൽ ഫ്ലാറ്റ് വയർ കൺവെയർ ബെൽറ്റ് വ്യാപകമായി ഉപയോഗിക്കുന്നു. ഉറച്ചതും സുസ്ഥിരവുമായ ഘടന ഉപയോഗിച്ച്, വാസ്തുവിദ്യാ കൺവെയർ ബെൽറ്റിന് വളരെക്കാലം വളരെ കഠിനമായ അവസ്ഥയിൽ പ്രവർത്തിക്കാൻ കഴിയും. വാസ്തുവിദ്യാ കേബിൾ മെഷിന് സമാനമായ ബാഹ്യ അലങ്കാരത്തിലും സംരക്ഷണത്തിലും ഇത് വ്യാപകമായി ഉപയോഗിക്കുന്നു.\nപിച്ചള കൺവെയർ ബെൽറ്റ്\nപിച്ചള ഗോവണി കൺവെയർ ബെൽറ്റ്\nമെറ്റീരിയൽ: സ്റ്റെയിൻലെസ് സ്റ്റീൽ 304, 316, 304 എൽ, 316 എൽ, 304 എച്ച്, 316 എച്ച്, മുതലായവ.\nഉപരിതല ചികിത്സ: ഗാൽവാനൈസ്ഡ്, ഓക്സീകരണം അല്ലെങ്കിൽ സ്പ്രേ-പെയിന്റ്.\nനിറങ്ങൾ: യഥാർത്ഥ ലോഹ നിറം, വെള്ളി, കറുപ്പ്, മഞ്ഞ, ചെമ്പ് അല്ലെങ്കിൽ മറ്റ് നിറങ്ങളിലേക്ക് തളിക്കുക.\nസർപ്പിള വയർ തരം: റ round ണ്ട് അല്ലെങ്കിൽ ഫ്ലാറ്റ്.\nസർപ്പിള വയർ വ്യാസം: 1.2 മില്ലീമീറ്റർ - 10 മില്ലീമീറ്റർ.\nസർപ്പിള വയർ പിച്ച്:3മില്ലീമീറ്റർ - 38 മില്ലീമീറ്റർ.\nവടി തരം: നേരായ അല്ലെങ്കിൽ വളഞ്ഞ.\nവടി വ്യാസം: 1.3 മില്ലീമീറ്റർ -5മില്ലീമീറ്റർ.\nറോഡ് പിച്ച്: 13 എംഎം - 64.5 എംഎം.\nകുറിപ്പ്: ദൈർ‌ഘ്യം, വർ‌ണ്ണങ്ങൾ, ആകൃതികൾ, വലുപ്പങ്ങൾ എന്നിവ ഇച്ഛാനുസൃതമാക്കാൻ കഴിയും.\nനാല് തരം വയർ മെഷ് കൺവെയർ ബെൽറ്റുകൾ\nഉറച്ചതും സുസ്ഥിരവുമായ ഘടന.\nതുരുമ്പൻ പ്രതിരോധവും നാശന പ്രതിരോധവും.\nഉയർന്ന താപനില പ്രതിരോധവും ഉരച്ചിലിന്റെ പ്രതിരോധവും.\nനേരിയ വ്യാപനവും നല്ല വായുസഞ്ചാരവും.\nമനോഹരമായ ആകർഷകമായ രൂപവും പ്രവർത്തനവും.\nനിങ്ങളുടെ ആവശ്യകത അനുസരിച്ച് വലുപ്പങ്ങൾ ഇച്ഛാനുസൃതമാക്കി.\nഇൻസ്റ്റാൾ ചെയ്യാനും പരിപാലിക്കാനും എളുപ്പമാണ്.\nഒരു പുതിയ അലങ്കാരവസ്തു എന്ന നിലയിൽ, റൂം ഡിവൈഡറുകൾ, ഗാർഡ് റെയിൽ, സീലിംഗ് ഡെക്കറേഷൻ, മതിൽ അലങ്കാരം, വാതിൽ കർട്ടൻ, ബലൂസ്‌ട്രേഡുകൾ, ഷോപ്പ് എക്സിബിഷൻ സ്റ്റാൻഡുകൾ, കെട്ടിടത്തിന്റെ മുൻഭാഗം, കോളം ക്ലാഡിംഗ്, ക്രാഫ്റ്റ് പ്രോജക്റ്റുകൾ എന്നിവയും വാസ്തുവിദ്യാ അലങ്കാരത്തിൽ വയർ മെഷ് ബെൽറ്റ് വ്യാപകമായി ഉപയോഗിക്കുന്നു. ഇനിപ്പറയുന്ന ലിസ്റ്റ് പോലുള്ള വിവിധ സ്ഥലങ്ങളിൽ ഇത് പ്രയോഗിക്കാൻ കഴിയും.\nതട്ടിൽ ലിവിംഗ് റൂം\nഓഫീസ് കെട്ടിടം മ്യൂസിയം\nകച്ചേരി ഹാളുകൾ എക്സിബിഷൻ ഹാളുകൾ\nഷോപ്പിംഗ് മാൾ വിമാനത്താവള പ്രവേശനം\nകൺവെയർ ബെൽറ്റ് മെഷ് ഇടനാഴി അലങ്കരിക്കുന്നു.\nകൺവെയർ ബെൽറ്റ് മെഷ് കെട്ടിട മതിലായി പ്രവർത്തിക്കുന്നു.\nവയർ മെഷ് ബെൽറ്റ് ഇൻസ്റ്റാൾ വിശദാംശങ്ങൾ.\nറെയിൽവേ സ്റ്റേഷനിൽ വയർ മെഷ് ബെൽറ്റ് സ്ഥാപിച്ചു\nവയർ മെഷ് ബെൽറ്റ് പ്ലാസ്റ്റിക് നുര, വാട്ടർ പ്രൂഫ് പേപ്പർ അല്ലെങ്കിൽ പ്ലാസ്റ്റിക് ഫിലിം എന്നിവ ഉപയോഗിച്ച് നിറച്ചിരിക്കുന്നു, തുടർന്ന് നിങ്ങളുടെ അഭ്യർത്ഥന പ്രകാരം മരം കേസ് അല്ലെങ്കിൽ പെല്ലറ്റ് ഉപയോഗിച്ച് പാക്കേജുചെയ്യുന്നു.\nപ്ലാസ്റ്റിക് ഫിലിം കൊണ്ട് പൊതിഞ്ഞ വയർ മെഷ് ബെൽറ്റ്.\nതടി കേസിൽ വയർ മെഷ് ബെൽറ്റ്\nമുമ്പത്തെ: ഫേസഡ് ക്ലാഡിംഗ് നിർമ്മിക്കാൻ ഉപയോഗിക്കുന്ന വാസ്തുവിദ്യാ നെയ്ത മെഷ്\nഅടുത്തത്: ചെയിൻ ലിങ്ക് കർട്ടൻ പറക്കുന്ന പ്രാണികളെ അകറ്റിനിർത്തുന്നു, പക്ഷേ ശുദ്ധവായുവും വെളിച്ചവും\nചെയിൻമെയിൽ കർട്ടൻ നിങ്ങളുടെ മുറിയും ഓഫീസും അലങ്കരിക്കുന്നു\nസ്‌പേസ് ഡിവിഡറിനും ഇന്റീരിയിനുമുള്ള സ്‌കെയിൽ മെഷ് കർട്ടൻ ...\nക്ലൈമ്പിക്കായി സ്റ്റെയിൻ‌ലെസ് സ്റ്റീൽ റോപ്പ് മെഷ് പച്ച മതിൽ ...\nബിൽഡിംഗ് ക്ലാഡിംഗിനുള്ള അലങ്കാര മെഷ്\nകെട്ടിടത്തിലേക്ക് പ്രയോഗിച്ച വികസിപ്പിച്ച മെറ്റൽ വീണ്ടും സഹായിക്കുന്നു ...


march 8 news round up ഇന്നത്തെ പ്രധാന വാർത്തകൾ\nഇന്നത്തെ പ്രധാന വാർത്തകൾ (08- 03 – 2022 )\nനടിയെ ആക്രമിച്ച കേസില് ദിലീപിന് തിരിച്ചടി; തുടരന്വേഷണം റദ്ദാക്കണമെന്ന ഹര്‍ജി തള്ളി ( march 8 news round up )\n‘എനിക്കാരേയും പേടിയില്ല..’ ബാങ്കോവ സ്ട്രീറ്റിൽ തന്നെയുണ്ട്; യുക്രൈനിലെ ലൊക്കേഷൻ പങ്കുവച്ച് സെലൻസ്‌കി\nകീവിലെ ബാങ്കോവ സ്ട്രീറ്റിൽ തന്നെയുണ്ടെന്ന് യുക്രൈൻ പ്രസിഡന്റ് വ്ളാദിമിർ സെലൻസ്‌കി.ആരെയും ഭയമില്ലെന്നും ഒളിച്ചിരിക്കില്ലെന്നും സെലൻസ്‌കി ഏറ്റവും പുതിയ വിഡിയോയിൽ വ്യക്തമാക്കി.\nഇടുക്കിയിൽ യുവതിക്ക് നേരെ ആസിഡ് ഒഴിച്ച് മുൻഭർത്താവ്\nഇടുക്കി മുട്ടം മഞ്ഞപ്രയിൽ യുവതിക്ക് നേരെ ആസിഡ് അക്രമണം. തൊടുപുഴ പഴയമറ്റം സ്വദേശി സോനക്ക് നേരെ ആണ് ആക്രമണം ഉണ്ടായത്. ഇന്ന് രാവിലെയാണ് സംഭവം നടന്നത്. സോനയുടെ മുൻ ഭർത്താവ് രാഹുൽ ആണ് ആക്രമണം നടത്തിയത്. ഗുരുതരമായി പരുക്കേറ്റ സോനയെ കോട്ടയം മെഡിക്കൽ കോളജിൽ പ്രവേശിപ്പിച്ചു.\nഅഞ്ച് നഗരങ്ങളില് വീണ്ടും വെടിനിര്‍ത്തല്; മനുഷ്യത്വ ഇടനാഴികള് തുറക്കും; റഷ്യ\nറഷ്യ–യുക്രൈൻ മൂന്നാംവട്ട സമാധാനചര്‍ച്ച ബെലാറൂസില് പൂര്‍ത്തിയായതിന് മണിക്കൂറുകള്‍ക്കൊടുവില് വീണ്ടും വെടിനിര്‍ത്തല് പ്രഖ്യാപിച്ച് റഷ്യ. കീവ്,ഖാർകീവ്,സൂമി, ചെര്‍ണിഗാവ്, മരിയുപോള് എന്നി നഗരങ്ങളിലാണ് വെടിനിര്‍ത്തല് പ്രഖ്യാപിച്ചിരിക്കുന്നത്. മോസ്കോ സമയം രാവിലെ പത്തിന് (ഇന്ത്യൻ സമയം ഉച്ചയ്ക്ക് 12.30) വെടിനിര്‍ത്തല് പ്രാബല്യത്തില് വരും. ഒഴിപ്പിക്കലിനായി മനുഷ്യത്വ ഇടനാഴികള് തുറക്കുമെന്നും റഷ്യ അറിയിച്ചു.\nStory Highlights: march 8 news round up


എം.എല്.എയെ തള്ളി കളക്ടറും: രാജേന്ദ്രന് സബ്കളക്ടറെ അവഹേളിച്ചു; റിപ്പോര്‍ട്ട് സര്‍ക്കാരിന് – Jaihind TV\nഎം.എല്.എയെ തള്ളി കളക്ടറും: രാജേന്ദ്രന് സബ്കളക്ടറെ അവഹേളിച്ചു; റിപ്പോര്‍ട്ട് സര്‍ക്കാരിന്\nഎസ് രാജേന്ദ്രന് എം.എൽ.എ അധിക്ഷേപിച്ച ദേവികുളം സബ്കളക്ടര് രേണുരാജിനെ പിന്തുണച്ച് ഇടുക്കി കളക്ടറുടെ റിപ്പോർട്ട്. പഴയ മൂന്നാറിലെ ബസ് സ്റ്റാന്‍ഡിനോട് ചേര്‍ന്നുള്ള സ്ഥലത്ത് നടത്തുന്ന നിര്‍മാണ പ്രവര്‍ത്തനങ്ങള് നിയമം ലംഘിച്ചാണെന്നും കളക്ടര് റവന്യൂ വകുപ്പിന് റിപ്പോര്‍ട്ട് സമര്‍പ്പിച്ചു. സബ് കളക്ടര് രേണു രാജിനെ എം.എൽ.എ എസ് രാജേന്ദ്രന് ശകാരിച്ചെന്നും റിപ്പോര്‍ട്ടില് പറയുന്നു.\nമുതിരപ്പുഴയാറിന്‍റെ തീരത്തുനിന്നും കഷ്ടിച്ച്6മീറ്റര് അകലം പാലിച്ചാണ് ഇപ്പോഴത്തെ നിര്‍മാണമെന്ന് കളക്ടറുടെ റിപ്പോര്‍ട്ടില് വ്യക്തമാക്കുന്നു. മുതിരപ്പുഴയാറിന്‍റെ ഇരുതീരത്തുനിന്നും 50 യാര്‍ഡ് (46 മീറ്റര്) എങ്കിലും അകലം പാലിച്ചുവേണം നിര്‍മാണ പ്രവര്‍ത്തനങ്ങള് എന്ന ഹൈക്കോടതി വിധിയുടെ ലംഘനമാണിത്. കഴിഞ്ഞ പ്രളയകാലത്ത് പൂര്‍ണമായും വെള്ളത്തില് മുങ്ങിയ പ്രദേശമാണിതെന്നും റിപ്പോര്‍ട്ടില് വ്യക്തമാക്കുന്നു.\nതദ്ദേശസ്വയംഭരണസ്ഥാപനങ്ങളുടെ പൊതു ആവശ്യത്തിനായുള്ള നിര്‍മാണപ്രവര്‍ത്തനങ്ങള് ദേവികുളം സബ്കളക്ടര് പരിശോധിച്ച് എന്.ഒ.സി സമര്‍പ്പിക്കേണ്ടതാണെന്ന് നിര്‍ദേശിച്ചിട്ടുള്ളതാണ്. ഇതിന്‍റെ അടിസ്ഥാനത്തില് അനധികൃത നിര്‍മാണപ്രവര്‍ത്തനങ്ങള് ചോദ്യം ചെയ്ത സബ്കളക്ടറെ എം.എല്.എ എസ് രാജേന്ദ്രന് ശകാരിച്ചതായും പൊതുജനമധ്യത്തില് അധിക്ഷേപിച്ചതായും നേരത്തെ റിപ്പോര്‍ട്ട് ചെയ്തിട്ടുള്ളതാണെന്നും കളക്ടര് സര്‍ക്കാരിന് സമര്‍പ്പിച്ച റിപ്പോര്‍ട്ടില് വ്യക്തമാക്കുന്നു.


കഴുത്തിലെ നിറവ്യത്യാസത്തിന് കുടംപുളി മാജിക് - natural pack for discoloration of neck | Samayam Malayalam\nnatural pack for discoloration of neck\nകഴുത്തിലെ നിറവ്യത്യാസത്തിന് കുടംപുളി മാജിക്\nSamayam Desk | Lipi | Updated: 15 Apr 2021, 02:05:57 PM\nകഴുത്തിലെ നിറ വ്യത്യാസത്തിന് വീട്ടീല് തന്നെ തയ്യാറാക്കി ഉപയോഗിയ്ക്കാവുന്ന പായ്ക്കുണ്ട്. ഇതെക്കുറിച്ചറിയൂ. തികച്ചും നാച്വറല് വഴികള് ഉപയോഗിയ്ക്കുന്ന വഴിയാണിത്.\nപലര്‍ക്കും കഴുത്തിലുണ്ടാകുന്ന കരുവാളിപ്പും നിറ വ്യത്യാസവുമെല്ലാം തന്നെ കാര്യമായ പ്രശ്‌നമാകാറുണ്ട്. മുഖത്തിനും കഴുത്തിനും വ്യത്യസ്തമായ നിറം വരുന്നത് പലര്‍ക്കുണ്ടാകുന്ന സൗന്ദര്യ പ്രശ്‌നമാണ്. കഴുത്തില് തന്നെ വ്യത്യസ്ത നിറങ്ങളുമുണ്ടാകും. ചിലരുടെ പുറംകഴുത്തില് വല്ലാത്ത കരുവാളിപ്പുമുണ്ടാകും. ഇതിനായി ബ്ലീച്ച് പോലെയുള്ള കെമിക്കല് വഴികളിലൂടെ പോകാതെ ആരോഗ്യകരമായ വഴികള് തേടുന്നതാണ് നല്ലത്. വീട്ടില് തന്നെ ഇതിനായി ചെയ്യാവുന്ന ചികിത്സാ വിധികള് പലതുമുണ്ട്. യാതൊരു ദോഷവും വരുത്താതെ ചെയ്യാവുന്ന ഇത്തരം ഒരു വഴിയെക്കുറിച്ചറിയൂ.\nഇതിനായി വേണ്ടത് കുടംപുളി, കാപ്പിപ്പൊടി, പേസ്റ്റ്, ഓറഞ്ച് പകുതി മുറിച്ചത്, മുള്‍ത്താണി മിട്ടി, തൈര് എന്നിവയാണ്. കറികളില് ചേര്‍ക്കുന്ന കുടംപുളിയ്ക്ക് ചെറിയ ബ്ലീച്ചിംഗ് ഇഫക്ടുമുണ്ട്. ഇതിനായി ഉപയോഗിയ്ക്കുന്നത് സാധാരണ വെളുത്ത നിറത്തിലെ പല്ലു തേയ്ക്കാന് ഉപയോഗിയ്ക്കുന്ന പേസ്റ്റ് തന്നെയാണ്. സാധാരണ പേസ്റ്റാണ് വേണ്ടത്. ജെല് പേസ്റ്റല്ല വേണ്ടത്. അല്‍പം പേസ്റ്റും കുടം പുളി ഒന്നോ രണ്ടോ കഷ്ണവും മതി.\nസൗന്ദര്യ സംരക്ഷണത്തിനും ചർമ്മ പരിപാലനത്തിനുമെല്ലാം ഉത്തമമായ ഏറ്റവും മികച്ച ഒരു പ്രതിവിധിയായി മുൾട്ടാണി മിട്ടി അറിയപ്പെടുന്നു. മുൾട്ടാനി മിട്ടി ഉപയോഗിച്ചുള്ള ഫെയ്സ് പായ്ക്കുകൾ മുഖത്തെ എണ്ണമയം കുറയ്ക്കുന്നതിനും ചർമ്മത്തിന് ആരോഗ്യകരമായ തിളക്കം കൈവരിക്കുന്നതിനും സഹായിക്കുന്നു. പ്രകൃതിദത്തമായ രീതിയിൽ നിർമ്മിച്ചെടുക്കുന്ന ഈ കളിമണ്ണ് ചർമ്മത്തിനും മുടിക്കുമെല്ലാം ഒട്ടും തന്നെ പാർശ്വഫലങ്ങളില്ലാത്ത വിധത്തിൽ അനവധി ഗുണങ്ങൾ പകർന്നു തരുന്നു.\nഓറഞ്ച് പൊതുവേ ചര്‍മ സരംക്ഷണത്തിന് മികച്ചതാണ്. വൈറ്റമിന് സിയുടെ മുഖ്യ ഉറവിടമായ ഇത് നല്ലൊരു ബ്ലീച്ചിംഗ് ഏജന്റു കൂടിയാണ്. ധാരാളം ആന്റി ഓക്‌സിഡന്റുകളും ബ്ലീച്ചിംഗ് ഏജന്റായി പ്രവര്‍ത്തിയ്ക്കുന്ന സിട്രിക് ആസിഡുമെല്ലാം തന്നെ ഇതില് ധാരാളമുണ്ട്. ഇതു കഴിയ്ക്കുന്നതും മുഖത്തു പുരട്ടുന്നതുമെല്ലാം തന്നെ നല്ലതാണ്. ചര്‍മം വെളുപ്പിയ്ക്കാനുള്ള നല്ലൊരു വഴിയാണ് ഓറഞ്ച് തൊലിയും ഓറഞ്ച് നീരുമെല്ലാം. ഇവിടെ ഉപയോഗിയ്ക്കുന്നത് ഓറഞ്ച് പൊടിയാണ്. ഓറഞ്ച് ഉണക്കിപ്പൊടിച്ചത്. ഇതു വീട്ടില് തന്നെ ഉണ്ടാക്കാന് സാധിയ്ക്കും.\nകാപ്പിപ്പൊടി അല്‍പം തരികള് ഉള്ളതെടുക്കാം. സൗന്ദര്യപരമായ പല ഗുണങ്ങളും നല്‍കുന്ന ഒന്നാണ് കാപ്പിപ്പൊടി. കാപ്പിപൊടി ഉപയോഗിച്ച് പല സ്‌ക്രബുകളും ഫേസ് പാക്കുകളുമൊക്കെ തയ്യാറാക്കി മുഖത്തിട്ടാൽ വളരെ വേഗം നിങ്ങൾ ആഗ്രഹിക്കുന്ന ഫലം കിട്ടും. കാപ്പിപൊടിയിൽ അടങ്ങിയിരിക്കുന്ന കഫീൻ ചർമ്മത്തിലെ ചുളിവുകൾ നീക്കം ചെയ്യാൻ സഹായിക്കുന്നതോടൊപ്പം ചർമ്മത്തെ ബലപ്പെടുത്തുകയും ചെയ്യുന്നു. ചർമ്മത്തിലെ മൃതകോശങ്ങൾ നീക്കം ചെയ്ത് പുതിയവ ഉണ്ടാക്കാനും കാപ്പിപൊടിക്ക് കഴിയും.\nഅല്‍പം കുടംപുളി വെള്ളത്തിലിട്ട് അല്‍പനേരം കഴിഞ്ഞ് ഇത് കഴുത്തില് മസാജ് ചെയ്യുക. ഇതിനു ശേഷം ഇതിന് മുകളില് പേസ്റ്റ് പുരട്ടി അല്‍പനേരം കഴിഞ്ഞ് പകുതി ഓറഞ്ച് വട്ടത്തില് തൊലിയോടെ മുറിച്ചെടുത്ത് ഇതില് അല്‍പം കാപ്പിപ്പൊടിയുമിട്ട് കഴുത്തില് സ്‌ക്രബ് ചെയ്യണം. പത്തു മിനിറ്റ് നേരം ഇതേ രീതിയില് സ്‌ക്രബ് ചെയ്യുക. പിന്നീട് ഇക് കഴുകാം. അല്ലെങ്കില് തുടച്ചെടുക്കാം. ഇതിനു മുകളിലായി തൈരില് മുള്‍ത്താണി മിട്ടി കലര്‍ത്തി പായ്ക്ക് പുരട്ടാം. ഇത് ഉണങ്ങുമ്പോള് കഴുകാം. അടുപ്പിച്ച് പത്തു ദിവസം ചെയ്താല് കാര്യമായ ഗുണം ലഭിയ്ക്കും. Also read: നര അകറ്റാൻ ഇതിലും മികച്ച വീട്ടുവൈദ്യങ്ങൾ വേറേയില്ല\nവായ്ക്ക് ചുറ്റുമുള്ള നിറവ്യത്യാസം ഇങ്ങനെ മാറ്റാം ആര്‍ട്ടിക്കിള് ഷോ\nskin care neck pack natural pack for discoloration of neck beauty tips\nWeb Title : natural pack for discoloration of neck


സിൽവർ ലൈൻ റെയിൽവേ ഭൂമിയിൽ കല്ലിടാൻ അനുമതി | Kerala | Deshabhimani | Tuesday Dec 7, 2021\nതിരുവനന്തപുരം > അർധ അതിവേഗ റെയിൽപ്പാതയ്‌ക്കുവേണ്ടി ഏറ്റെടുക്കുന്ന റെയിൽവേഭൂമിയിൽ അതിരടയാളക്കല്ലുകൾ സ്ഥാപിക്കാൻ തീരുമാനം. ഇതിന്റെ മുന്നോടിയായി റെയിൽവേ അധികൃതരും കെ- റെയിൽ അധികൃതരും അലൈൻമെന്റിൽ സംയുക്ത പരിശോധന നടത്തും. റെയിൽവേ ബോർഡ് ചെയർമാൻ സുനീത് ശർമയുടെ സാന്നിധ്യത്തിൽ തിങ്കളാഴ്‌ച ചേർന്ന ഓൺലൈൻ ചർച്ചയിലാണ് തീരുമാനം.\nകെ–- റെയിൽ ചെയർമാൻകൂടിയായ ചീഫ് സെക്രട്ടറി വി പി ജോയ്, ട്രാൻസ്‌പോർട്ട് പ്രിൻസിപ്പൽ സെക്രട്ടറി കെ ആർ ജ്യോതിലാൽ, കെ–- റെയിൽ എംഡി വി അജിത് കുമാർ, സതേൺ റെയിൽവേ ജനറൽ മാനേജർ ജോൺ തോമസ് എന്നിവർ ചർച്ചയിൽ പങ്കെടുത്തു.\nറെയിൽവേയുടെ ഉടമസ്ഥതയിലുള്ള 185 ഹെക്ടറാണ് സിൽവർലൈനുവേണ്ടി ഏറ്റെടുക്കേണ്ടത്. ഇത് പദ്ധതിയിലുള്ള റെയിൽവേയുടെ വിഹിതമായാണ് കണക്കാക്കുക. 63,941 കോടി രൂപയുടെ പ്രോജക്ടാണ് സിൽവർലൈൻ. ഇതിൽ 2150 കോടി രൂപയാണ് കേന്ദ്രവിഹിതം. റെയിൽവേയുടെ 185 ഹെക്ടർ ഭൂമി 975 കോടി മതിപ്പുവിലയുള്ളതാണ്. ബാക്കി തുക സംസ്ഥാനം കണ്ടെത്തും.\nഭൂമി ഏറ്റെടുക്കുന്നതിന് 13,362 കോടി വേണ്ടി വരും. ഇത് ഹഡ്‌കോയും കിഫ്ബിയും സംസ്ഥാന സർക്കാരും ചേർന്ന് വഹിക്കും. ബാക്കിയുള്ള തുക റെയിൽവേ, സംസ്ഥാന സർക്കാർ, പബ്ലിക് എന്നിങ്ങനെ ഓഹരി വഴിയും കണ്ടെത്തും.\nനിലവിൽ കേന്ദ്ര ധനമന്ത്രാലയം ഭൂമി ഏറ്റെടുക്കൽ നടപടിയുമായി മുന്നോട്ട് പോകാൻ അനുമതി നൽകിയിട്ടുണ്ട്. സിൽവർലൈൻ കടന്നുപോകുന്ന ഇടങ്ങളിലെ സാമൂഹ്യ ആഘാതപഠനത്തിന് ടെൻഡർ ക്ഷണിച്ചു. സ്വകാര്യ ഭൂമികളിൽ അതിരടയാളക്കല്ലുകൾ സ്ഥാപിക്കുന്നതിനുള്ള പ്രവൃത്തി ഏഴ് ജില്ലയിൽ പുരോഗമിക്കുകയാണ്.\nഏറ്റെടുക്കുന്ന ഭൂമിക്ക് ഗ്രാമങ്ങളിൽ വിപണിവിലയുടെ നാലിരട്ടിയും നഗരങ്ങളിൽ രണ്ടര ഇരട്ടിയും നഷ്ടപരിഹാരം നൽകും. ഒരു ഹെക്ടറിന് ഒമ്പതുകോടിയാണ് നഷ്ടപരിഹാരം.\n9314 കെട്ടിടമാണ് പൊളിക്കേണ്ടത്. ഇതിന് 4460 കോടി നഷ്ടപരിഹാരം നൽകും. പുനരധിവാസത്തിന് 1735 കോടി നീക്കിവച്ചിട്ടുണ്ട്.\nസിൽവർ ലൈൻ റെയിൽവേ


സോണിയ ഉറച്ചുതന്നെ; അധ്യക്ഷ സ്ഥാനത്ത് തുടരില്ല - Keralabhooshanam Daily സോണിയ ഉറച്ചുതന്നെ; അധ്യക്ഷ സ്ഥാനത്ത് തുടരില്ല\nHome/NEWS/BREAKING NEWS/സോണിയ ഉറച്ചുതന്നെ; അധ്യക്ഷ സ്ഥാനത്ത് തുടരില്ല\nന്യൂഡല്‍ഹി: നാടകീയ നീക്കങ്ങള്‍ക്ക് സാക്ഷ്യം വഹിച്ച് പുതിയ അധ്യക്ഷനെ കണ്ടെത്തുന്നതിനുള്ള കോണ്‍ഗ്രസ് പ്രവര്‍ത്തക സമിതി യോഗം. കോണ്‍ഗ്രസ് നേതൃമാറ്റം ആവശ്യപ്പെട്ട് സോണിയ ഗാന്ധിക്ക് എഴുതിയ കത്തിന്റെ പേരില് മുതിര്‍ന്ന നോതാക്കളായ കബില് സിബല് തുറന്ന പോരിനിറങ്ങുകയും ഗുലാം നബി ആസാദ് രാജി സന്നദ്ധത അറിയിക്കുകയും ചെയ്തു. രാഹുല് ഗാന്ധിയുമായി സംസാരിച്ച് കപില് സിബല് പിന്നീട് രമ്യതയിലെത്തുകയുണ്ടായി.\nഇടക്കാല അധ്യക്ഷപദവിയില്‍നിന്ന് താന് ഒഴിയുകയാണെന്നും പുതിയ അധ്യക്ഷനെ കണ്ടെത്താനുള്ള നടപടികള് ആരംഭിക്കാന് സോണിയ ഗാന്ധി പ്രവര്‍ത്തക സമിതിയോട് ആവശ്യപ്പെടുകയും ചെയ്തതോടെ ഊഹാപോഹങ്ങള് അവസാനിച്ചു.\nനേതൃമാറ്റം ആവശ്യപ്പെട്ട് കത്തെഴുതിയ മുതിര്‍ന്ന നേതാക്കള്‍ക്കെതിരെ രാഹുല് ഗാന്ധി രൂക്ഷവിമര്‍ശനം ഉന്നയിച്ചതായുള്ള റിപ്പോര്‍ട്ടുകള് പുറത്തുവന്നതോടെയാണ് നാടകീയ സംഭവങ്ങള്‍ക്ക് തുടക്കമായത്. കത്തയച്ചവര് ബി.ജെ.പിയുമായി രഹസ്യധാരണയില് പ്രവര്‍ത്തിക്കുന്നവരാണെന്ന് രാഹുല് പരാമര്‍ശിച്ചതായി ചില റിപ്പോര്‍ട്ടുകളുണ്ടായിരുന്നു. ഇതിനെതിരെ കപില് സിബല് ട്വിറ്ററിലൂടെ പരസ്യമായി രംഗത്തെത്തി.\nപാര്‍ട്ടിക്കായി താന് നടത്തിയ പ്രവര്‍ത്തനങ്ങള് എടുത്തു പറഞ്ഞ സിബല് രാഹുലിന്റെ പരാമര്‍ശത്തിനെതിരെ ശക്തമായി രംഗത്തെത്തി. തൊട്ടുപിന്നാലെ രാഹുല് ഗാന്ധി കപില് സിബലിനെ നേരിട്ട് വിളിക്കുകയും താന് അത്തരത്തില് പ്രസ്താവന നടത്തിയിട്ടില്ലെന്നും അറിയിച്ചു. ഇതിന്റെ അടിസ്ഥാനത്തില് ട്വീറ്റ് പിന്‍വലിക്കുകയാണെന്ന് കപില് സിബലും വ്യക്തമാക്കി.\nഅതേസമയം, കത്തെഴുതിയ 23 നേതാക്കള്‍ക്കെതിരെ രാഹുല് രൂക്ഷവിമര്‍ശനം നടത്തിയിട്ടുണ്ടെന്നാണ് കോണ്‍ഗ്രസ് വൃത്തങ്ങള് അറിയിച്ചത്. കത്ത് അനവസരത്തിലായെന്നാണ് രാഹുലിന്റെ പ്രധാന ആരോപണം. വിമര്‍ശനത്തിന് പിന്നാലെ കത്തില് ഒപ്പിട്ട മറ്റൊരു മുതിര്‍ന്ന നേതാവ് ഗുലാം നബി ആസാദ് പ്രവര്‍ത്തക സമിതിയില്‍നിന്ന് രാജി സന്നദ്ധത അറിയിച്ചിട്ടുണ്ട്.\nഎന്നാല് ബി.ജെ.പിയുമായി ബന്ധമുള്ളവരാണ് കത്ത് എഴുതിയതെന്ന് രാഹുല് ഗാന്ധി പറഞ്ഞിട്ടില്ലെന്ന് ഗുലാം നബി ആസാദ് ട്വിറ്ററിലൂടെ അറിയിച്ചു.’ തങ്ങളുടെ കത്ത് ബി.ജെ.പിയുടെ നിര്‍ദേശ പ്രകാരമായിരുന്നുവെന്ന് പ്രവര്‍ത്തക സമിതിക്ക് പുറത്തുള്ള ചില കോണ്‍ഗ്രസ് നേതാക്കള് ഇന്നലെ പറഞ്ഞിരുന്നു. ആ നേതാക്കള് കഴിയുമെങ്കില് ആരോപണം തെളിയിക്കുക. ഞാന് രാജിവെയ്ക്കും’ ഗുലാം നബി ആസാദ് ട്വിറ്ററില് വ്യക്തമാക്കി.\nവീഡിയോ കോണ്‍ഫറന്‍സ് വഴിയാണ് കോണ്‍ഗ്രസ് പ്രവര്‍ത്തക സമിതി യോഗം നടന്നുവരുന്നത്. പ്രവര്‍ത്ത സമതിയില് ഇതുവരെ സംസാരിച്ച ഭൂരിപക്ഷം അംഗങ്ങളും രാഹുല് ഗാന്ധി അധ്യക്ഷസ്ഥാനത്തേക്ക് തിരിച്ചുവരണമെന്നാണ് ആവശ്യപ്പെട്ടത്. നിലവിലെ സാഹചര്യങ്ങളും സോണിയ ഗാന്ധി രാജി സന്നദ്ധത അറിയിക്കുകയും ചെയ്ത സ്ഥിതിക്ക് രാഹുല് തന്നെ അധ്യക്ഷ സ്ഥാനത്തേക്കെത്തുമെന്നാണ് കോണ്‍ഗ്രസ് വൃത്തങ്ങള് പറയുന്നത്.


Malayalam news || ഐഎപിസി അന്താരാഷ്ട്ര മാധ്യമസമ്മേളനത്തിന് പ്രൗഢഗംഭീര തുടക്കം\nഐഎപിസി അന്താരാഷ്ട്ര മാധ്യമസമ്മേളനത്തിന് പ്രൗഢഗംഭീര തുടക്കം\nന്യൂയോര്‍ക്ക്: നോര്‍ത്ത് അമേരിക്കയിലെ മാധ്യമപ്രവര്‍ത്തകരുടെ കൂട്ടായ്മയായ ഇന്‍ഡോ- അമേരിക്കന് പ്രസ്‌ക്ലബ് (ഐഎപിസി)ന്റെ രണ്ടാമത് അന്താരാഷ്ട്ര മാധ്യമസമ്മേളനത്തിന് പ്രൗഢഗംഭീര തുടക്കം. ന്യൂയോര്‍ക്ക് ലോംഗ് ഐലന്‍ഡിലെ ക്ലാരിയോണ് കോണ്‍ഫ്രന്‍സ് സെന്ററില് നടന്ന ചടങ്ങ് ജനറല് സെക്രട്ടറി വിനീത നായരുടെ സ്വാഗത പ്രസംഗത്തോടെയാണ് തുടങ്ങിയത്.\nസംസ്ഥാന പൊതുമരാമത്ത് വകുപ്പ് മന്ത്രി വി.കെ. ഇബ്രാഹിം കുഞ്ഞ് ചടങ്ങ് ഉദ്ഘാടനം ചെയ്തു. ഭരണാധികാരികള്‍ക്കുവേണ്ടിയല്ല ജനങ്ങള്‍ക്കു വേണ്ടിയാണ് മാധ്യമങ്ങള് പ്രവര്‍ത്തിക്കേണ്ടതെന്ന് മന്ത്രി പറഞ്ഞു. ഭീഷണിക്ക് മുന്നില് മുട്ടുമടക്കാത്ത മാധ്യമപ്രവര്‍ത്തകരുടെ നാടാണ് കേരളം. അത്തരത്തില് മാധ്യമപ്രവര്‍ത്തനം നടത്തുന്ന ഒരുകൂട്ടം മാധ്യമപ്രവര്‍ത്തകര് ഐഎപിസി എന്ന മാധ്യമ കൂട്ടായ്മയിലും ഉണ്ടെന്നതില് അദ്ദേഹം സന്തോഷം പ്രകടിപ്പിച്ചു. കേരളത്തിന്റെ വികസനത്തില് പ്രവാസി മലയാളി മാധ്യമപ്രവര്‍ത്തകരുടെ പങ്ക് വളരെ വലുതാണ്. വികസനകാര്യത്തില് പുരോഗമനപരമായ നിലപാടുകളെടുക്കുന്ന ഐഎപിസിയുടെ പിന്തുണ സ്വാഗതം ചെയ്യുന്നുവെന്നും മന്ത്രി പറഞ്ഞു.\nമാധ്യമപ്രവര്‍ത്തനം വിവിധതരത്തിലുള്ള ഭീഷണികള് നേരിട്ടുകൊണ്ടിരിക്കുന്നകാലമാണിത്. തീവ്രവാദികളടക്കമുള്ളവരുടെ ഭീഷണിവകവയ്ക്കാതെയാണ് ഇന്നത്തെ മാധ്യമപ്രവര്‍ത്തകര് തങ്ങളുടെ ജോലി ചെയ്യുന്നതെന്നും മാധ്യമപ്രവര്‍ത്തനത്തിനിടെ കൊല്ലപ്പെട്ട ഡാനിയല് പോളിനെ സ്മരിക്കുന്നുവെന്നും മന്ത്രി കൂട്ടിച്ചേര്‍ത്തു.\nഐഎപിസിയുടെ മിനിസ്റ്റര് ഓഫ് എക്‌സലന്‍സ് അവാര്‍ഡ് മന്ത്രി വി.കെ. ഇബ്രാഹിം കുഞ്ഞ് ഫോര്‍സെയിത്ത് മീഡിയ ഗ്രൂപ്പ് ചെയര്‍മാന് കമലേഷ് മേത്തയില് നിന്നും ഏറ്റുവാങ്ങി.\nകേരളത്തിലെ പൈതൃകം വരും തലമുറയ്ക്ക് കൈമാറിക്കൊടുക്കുന്നതില് മാധ്യമങ്ങള്‍ക്ക് വളരെയേറെ പങ്ക് വഹിക്കാനുണ്ടെന്ന് അധ്യക്ഷപ്രസംഗം നടത്തിയ ഐഎപിസി ചെയര്‍മാന് ജിന്‍സ്‌മോന് സക്കറിയ പറഞ്ഞു. എന്നാല്, അത്തരത്തിലുള്ള മാധ്യമങ്ങളുടെയും മാധ്യമപ്രവര്‍ത്തകരുടെയും കുറവ് കാര്യമായുണ്ടെന്നും അത് പരിഹരിക്കുകയാണ് ഐഎപിസിയുടെ ലക്ഷ്യമെന്നും അദ്ദേഹം കൂട്ടിച്ചേര്‍ത്തു. പ്രവാസി മാധ്യമപ്രവര്‍ത്തകരുടെ വലിയ കൂട്ടായ്മയാണ് ഐഎപിസി ലക്ഷ്യം വയ്ക്കുന്നതെന്നും അതിന്റെ ഭാഗമായി ഓസ്‌ട്രേലിയ, യുകെ ചാപ്റ്ററുകളുടെ പ്രവര്‍ത്തനം ഉടന് ആരംഭിക്കുമെന്നും അദ്ദേഹം പറഞ്ഞു.\nമാധ്യമപ്രവര്‍ത്തനം രാജ്യത്തിന്റെ ഉന്നമനത്തിനായിരിക്കണമെന്നു ഫോര്‍സെയിത്ത് മീഡിയ ഗ്രൂപ്പ് ചെയര്‍മാന് കമലേഷ് മേത്ത തന്റെ ആശംസപ്രസംഗത്തില് പറഞ്ഞു. മാധ്യമപ്രവര്‍ത്തനത്തിന്റെ പ്രധാന്യത്തെക്കുറിച്ചും അത് ഇന്നു നേരിടുന്ന പ്രതിസന്ധിയെക്കുറിച്ചും പ്രസംഗിച്ചു. ഐഎപിസിയുടെ പ്രവര്‍ത്തനങ്ങളെ അദ്ദേഹം അഭിനന്ദിച്ചു.\nലോകത്തിന്റെ എല്ലാ ഭാഗങ്ങളെയും യോജിപ്പിക്കുന്ന കണ്ണിയാകണം മാധ്യമപ്രവര്‍ത്തകരെന്നു സാമൂഹ്യപ്രവര്‍ത്തകനായ തോമസ് കൂവള്ളൂര് തന്റെ ആശംസപ്രസംഗത്തില് പറഞ്ഞു. മാധ്യമപ്രവര്‍ത്തനത്തിന്റെ ഉത്തരവാദിത്വത്തപ്പറ്റി പ്രസംഗിച്ച അദ്ദേഹം ഐഎപിസിയുടെ പ്രവര്‍ത്തനങ്ങളെ ശ്ലാഘിച്ചു.\nമികച്ച രീതിയില് മാധ്യമപ്രവര്‍ത്തനം നടത്തുന്ന ഐഎപിസി അംഗങ്ങളെ ദീപിക അസോസിയേറ്റ് എഡിറ്റര് ജോര്‍ജ് കള്ളിവയലില് അഭിനന്ദിക്കുകയും പ്രസ്‌ക്ലബിന്റെ പ്രവര്‍ത്തനങ്ങള് കൂടുതല് ഉയരത്തിലെത്തട്ടെയെന്നു ആശംസിക്കുകയും ചെയ്തു.\nഅമേരിക്കപോലുള്ള രാജ്യത്ത് ഇതുപോലുള്ള ഒരു മാധ്യമകൂട്ടായ്മ സംഘടിപ്പിച്ചതിലും അതിന്റെ പ്രവര്‍ത്തനത്തിലും പ്രമുഖ സാമൂഹ്യപ്രവര്‍ത്തകയായ ദയാബായി സന്തോഷം പ്രകടിപ്പിക്കുകയും അംഗങ്ങളെ അനുമോദിക്കുകയും ചെയ്തു.\nകേരളത്തിലെ മാധ്യമസാന്ദ്രതയെക്കുറിച്ചും അവയുടെ അതിപ്രസരത്തെക്കുറിച്ചും ആശംസാപ്രസംഗം നടത്തിയ മുഖ്യമന്ത്രിയുടെ പ്രസ് സെക്രട്ടറി പി.ടി. ചാക്കോ പറഞ്ഞു. മാധ്യമങ്ങള് കേരളത്തിന്റെ വളര്‍ച്ചയ്ക്ക് ഏറെ സഹായിച്ചുവെന്നും അദ്ദേഹം കൂട്ടിച്ചേര്‍ത്തു.\nമാധ്യമങ്ങളും മാധ്യമപ്രവര്‍ത്തകരും നാടിന്റെ വികസനത്തില് ഏറെ സഹായിച്ചുവെന്നും ഐഎപിസി അതിന്റെ ഭാഗമായതില് സന്തോഷമുണ്ടെന്നും തിരുവനന്തപുരം പ്രസ്‌ക്ലബ് പ്രസിഡന്റ് ആര്. അജിത്ത് കുമാര് പറഞ്ഞു.\nമലയാള ഭാഷയ്ക്കായി യാതൊരു പ്രതിഫലവും ഇച്ഛിക്കാതെ സേവനം ചെയ്യുന്ന നോര്‍ത്ത് അമേരിക്കയിലെ മാധ്യമകൂട്ടായ്മയെ തന്റെ ആശംസപ്രസംഗത്തില് മലയാള മനോരമ പ്രത്യേക ലേഖകന് സുജിത്ത് നായര് അഭിനന്ദിച്ചു.\nചുരുങ്ങിയ കാലം കൊണ്ടു ഐഎപിസിയുടെ പ്രവര്‍ത്തനങ്ങള് വളരെ മികച്ചരീതിയില് കൊണ്ടുവരാന് കഴിഞ്ഞതില് ദീപിക മുന് എംഡി സുനില് ജോസഫ് കൂഴമ്പാല അതിന്റെ പ്രവര്‍ത്തകരെ അഭിനന്ദിച്ചു. സമൂഹത്തെ ഉയര്‍ച്ചയിലേക്കു നയിക്കാന് മാധ്യമങ്ങള്‍ക്ക് വളരെയേറെ പങ്കുണ്ടെന്നും അദ്ദേഹം പറഞ്ഞു.\nഇത്തന്നെ മാധ്യമപ്രവര്‍ത്തനത്തില് നവമാധ്യമങ്ങള്‍ക്ക് വളരെയേറെ പങ്കുണ്ടെന്നു ജയ്ഹിന്ദ് ടിവിയുടെ എക്‌സിക്യൂട്ടീവ് എഡിറ്റര് ജെ.എസ്. ഇന്ദുകുമാര് പറഞ്ഞു. ഐഎപിസി ഇനിയും വളര്‍ച്ചയുടെ പടവുകള് കയറട്ടേയെന്നും അദ്ദേഹം ആശംസപ്രസംഗത്തില് പറഞ്ഞു.\nലോകത്തിലെ വിവിധ ഭാഗങ്ങളിലെ മാധ്യമപ്രവര്‍ത്തകരുടെ കൂട്ടായ്മയായി ഐഎപിസി വളരട്ടെയന്ന് പ്രമുഖ ഡോക്യുമെന്ററി സംവിധായക ഗീതാഞ്ജലി കുര്യന് ആശംസിച്ചു.\nഐഎപിസിയുടെ പ്രവര്‍ത്തനങ്ങള് കൂടുതല് ഉയരത്തിലെത്തട്ടെയെന്നു സൗത്ത് ഏഷ്യന് ടൈസ് മാനേജിംഗ് എഡിറ്റര് പര്‍വീണ് ചോപ്ര ആശംസിച്ചു.\nമാധ്യമരംഗത്ത് സോഷ്യല്‍മീഡിയയുടെയും ഐഎപിസിയുടെയും പ്രസക്തിയെക്കുറിച്ച് റിപ്പോര്‍ട്ടര് ടിവി സീനിയര് ന്യൂസ് എഡിറ്റര് അനുപമ വെങ്കിടേഷ് പ്രസംഗിച്ചു.\nഐഎപിസിയുടെ പ്രവര്‍ത്തനങ്ങള് കൂടുതല് ഉയരത്തിലെത്തട്ടെയന്നു പൊതുമരാമത്ത് വകുപ്പ് മന്ത്രിയുടെ മാധ്യമ ഉപദേശകന് സജി ഡൊമനിക്ക് പറഞ്ഞു.\nലോകമെങ്ങുമുള്ള മാധ്യമപ്രവര്‍ത്തകരുടെ കൂട്ടായ്മയായി ഐഎപിസി മാറട്ടെയെന്നു എന്‍ടിവിയുടെ യുഎഇ വൈസ് പ്രസിഡന്റ് പ്രതാപ് നായര് ആശംസിച്ചു.\nഐഎപിസിയുടെ എല്ലാപ്രവര്‍ത്തനങ്ങള്‍ക്കും കാനഡ ചാപ്റ്ററിന്റെ പിന്തുണ പ്രസിഡന്റ് ജയ്പിള്ള അറിയിച്ചു. ഐഎപിസിയുടെ വിവിധ ചാപ്റ്ററുകളെ പ്രതിനിധീകരിച്ച് ഷാജി രാമപുരം ( ടെക്‌സാസ്), ജെയിംസ് കുരീക്കാട്ടില് (മിഷഗണ്), ബാബുയേശുദാസ് (ഷിക്കാഗോ) രാജു ചിറമണ്ണില് (ന്യൂയോര്‍ക്ക്) എന്നിവര് ആശംസകള് നേര്‍ന്നു.\nഫോമയുടെ എല്ലാവിധത്തിലുള്ള പിന്തുണയും ഐഎപിസിക്കുണ്ടാകുമെന്നു ഷാജി എഡ്വാര്‍ഡ് പറഞ്ഞു. എല്ലാവിധ ആശംകളും ഐഎപിസിക്കു നേരുന്നുവെന്നും അദ്ദേഹം പറഞ്ഞു.\nഐഎപിസിയുടെ എല്ലാപ്രവര്‍ത്തനങ്ങള്‍ക്കും ആശംസകള് നേരുന്നതായും ഐഎപിസി കൂടുതല് ഉയരങ്ങളിലേക്ക് എത്തട്ടെയെന്നും മുഖ്യസ്‌പോണ്‍സറായ ബോബ് വര്‍ഗീസ് (വിന്‍സന്റ് ജുവലേഴ്‌സ്) പറഞ്ഞു.\nമാധ്യമരംഗത്തു ഐഎപിസിയുടെ പ്രവര്‍ത്തനങ്ങള് നവതരംഗമായി മാറട്ടയെന്നു സ്‌പോണ്‍സറായി നെയിറ്റ് ബില്‍ഡേഴ്‌സ് എംഡി ജിബിന് ജിയോ ആശംസിച്ചു.\nഐഎപിസിയുടെ പ്രവര്‍ത്തനങ്ങള് കൂടുതല് ഉയരത്തിലെത്തട്ടെയെന്നു ഇന്‍ഡോ അമേരിക്കന് ചേംബര് ഓഫ് കൊമേഴ്‌സ് പ്രസിഡന്റ് ബി.മാധവന് നായര് ആശംസിച്ചു.\nഐഎപിസിക്ക് എല്ലാവിധ വിജയാശംകളും നേരുന്നതായി ജോര്‍ജ് എബ്രഹം (ഐഎന്‍ഒസി), പോള് കറുകപ്പിള്ളില് (ഫൊക്കാന ട്രസ്റ്റി ബോര്‍ഡ് ചെയര്‍മാന്), ലീല മാരേറ്റ് ( ഫൊക്കാന വുമണ്‍സ് ഫോറം), തോമസ് ടി. ഉമ്മന് ( ഇന്ത്യന് ക്രിസ്റ്റിയന് ഫോറം), പോള് ചുള്ളിയില് (വൈസ് മെന്), യു.എ. നസീര്, ജോജോ കൊട്ടാരക്കര ( മഴവില് എഫ്എം), ജോസ് വര്‍ഗീസ്, ജോര്‍ജ് തോമസ് ( ജിഎംടി അസോസിയേറ്റ്‌സ്), ഫാ. ജോണ്‍സണ് പുഞ്ചക്കോണം എന്നിവര് ആശംസകള് പറഞ്ഞു. ആനികോശി, ത്യാഗരാജന് എന്നിവര് എംസിമാരായിരുന്നു.


Olympics 2021: India's Sathiyan gnanasekharan loses round2match in men's table tennis - Malayalam MyKhel\n» Olympics 2021: ടേബിള് ടെന്നീസില് സത്യന് പുറത്ത്, ത്രില്ലറില് കീഴടങ്ങി\nOlympics 2021: ടേബിള് ടെന്നീസില് സത്യന് പുറത്ത്, ത്രില്ലറില് കീഴടങ്ങി\nUpdated: Sunday, July 25, 2021, 12:04 [IST]\nടോക്കിയോ: ഒളിംപിക്‌സ് ടേബിള് ടെന്നീസ് പുരുഷ സിംഗിള്‍സില് ഇന്ത്യന് താരം സത്യന് ഗ്നാനശേഖരന് പ്രീക്വാര്‍ട്ടര് കാണാതെ പുറത്തായി. റൗണ്ട് 32 മല്‍സരത്തില് ആവേശകരമായ പോരാട്ടത്തിനൊടുവില് ഹോങ്കോങിന്റെ സിയു ഹാങ് ലാമിനോടു സത്യന് പൊരുതി വീഴുകയായിരുന്നു. മൂന്നിനെതിരേ നാലു ഗെയിമുകള്‍ക്കായിരുന്നു ഇന്ത്യന് താരത്തിന്റെ തോല്‍വി. സ്‌കോര്: 7-11, 11-7, 11-4, 11-5, 9-11, 12-10, 11-6\nആദ്യ ഗെയിം നഷ്ടമായ ശേഷം സത്യന് തുടരെ മൂന്നു ഗെയിമുകൡല് ജയം നേടിയിരുന്നു. പക്ഷെ പിന്നീട് ഹോങ്കോങ് താരം കളിയിലേക്കു ശക്തമായി തിരിച്ചുവന്നു. അടുത്ത മൂന്നു ഗെയിമുകളും കൈക്കലാക്കിയ ലാം ഇന്ത്യന് താരത്തിന്റെ പ്രീക്വാര്‍ട്ടര് മോഹങ്ങള് അവസാനിപ്പിക്കുകയായിരുന്നു. മല്‍സരം ഒരു മണിക്കൂറും മൂന്നു മിനിറ്റും നീണ്ടുനിന്നു.\nഇഞ്ചോടിഞ്ച് പോരാട്ടമായിരുന്നു കണ്ടത്. ആദ്യ ഗെയിം ലാം 11-7ന് കൈക്കലാക്കിയപ്പോള് അടുത്ത ഗെയിമില് സത്യന് ഇതേ നാണയത്തില് തിരിച്ചടിട്ടു (1-1). പിന്നീട് ഇന്ത്യന് താരത്തിന്റെ ആധിപത്യമാണ് കണ്ടത്. മൂന്നും നാലും ഗെയിമുകള് കൂടി പിടിച്ചെടുത്ത സത്യന് 3-1ന് മുന്നില് കടന്നു. അടുത്ത ഗെയിം കൂടിയ ജയിച്ചാല് പ്രീക്വാര്‍ട്ടറില്.\nപക്ഷെ ലാം കീഴടങ്ങാന് തയ്യാറായിരുന്നില്ല. അടുത്ത ഗെയിമില് താളം വീണ്ടെടുത്ത അദ്ദേഹം ഗെയിം 11-9നു നേടി. തൊട്ടടുത്ത ഗെയിം 12-10ന് ലാം കൈക്കലാക്കിയതോടെ (3-3). അടുത്ത ഗെയിം ജീവന്‍മരണ പോരാട്ടമായി മാറി. ഏഴാമത്തെ ഗെയിമില് 11-6ന്റെ വിജയവുമായി ലാം പ്രീക്വാര്‍ട്ടറിലേക്കു ടിക്കറ്റ് വാങ്ങിയപ്പോള് കൈയെത്തുംദൂരത്ത് വിജയം അകന്നു പോയതിന്റെ നിരാശയിലായിരുന്നു ഇന്ത്യന് താരം.\nRead more about: olympics 2021 tokyo olympics table tennis india player olympics ഒളിംപിക്‌സ് 2021 ഇന്ത്യ ടേബിള് ടെന്നീസ്\nStory first published: Sunday, July 25, 2021, 11:51 [IST]


ചെന്നിത്തലയുടെ ഉണ്ടായില്ലാ വെടിയും കളക്‌ടർ ബ്രോയുടെ നേരെ വന്ന ബുമാറാങ്ങും.. ‼ - Factbook\nചെന്നിത്തലയുടെ ഉണ്ടായില്ലാ വെടിയും കളക്‌ടർ ബ്രോയുടെ നേരെ വന്ന ബുമാറാങ്ങും.. ‼\nആദ്യമേ പറയട്ടെ സര്‍ക്കാര് നയമേ നടപ്പാകൂ\nഎന്താണ് സർക്കാർ നയം.. ❓\n1⃣ ആദ്യമേ പറയട്ടെ ആഴക്കടല് മത്സ്യബന്ധനം നടത്തുന്നതിന് എതിരെയാണ് ഇടതുപക്ഷ സര്‍ക്കാരിന്റെ എക്കാലത്തേയും നിലപാട്. വിദേശ ട്രോളറുകള്‍ക്കോ കോര്‍പ്പറേറ്റ് യാനങ്ങള്‍ക്കോ ആഴക്കടല് മത്സ്യബന്ധനത്തിന് അനുമതി നല്‍കുന്നതിന് എതിരാണ് സര്‍ക്കാരിന്‍റെ ഫിഷറീസ് നയം. അതുകൊണ്ടുതന്നെ നയത്തിന് വിരുദ്ധമായതൊന്നും കേരളത്തില് നടപ്പാവില്ല.\n2⃣ UPA കേന്ദ്ര സര്‍ക്കാരിന്റെ കാലത്താണ് വിദേശ ട്രോളറുകള്‍ക്ക് അനുമതി നല്‍കിയിരുന്നത്.ൻആ നയത്തോട് അന്നും ഇന്നും ഇടതുപക്ഷത്തിന് എതിര്‍പ്പാണ്.\n3⃣ അസന്‍ഡില് ഒപ്പിട്ട MOU എന്നത് നിക്ഷേപകരുടെ താല്പര്യം അറിയിക്കല് മാത്രമാണ്. സര്‍ക്കാര് പരിശോധിച്ചാണ് പദ്ധതിക്ക് അനുമതി നല്‍കുക. MOU ഒപ്പിട്ടാലും സര്‍ക്കാരിന്‍റെ നയമേ നടപ്പാകു. നിവേദനങ്ങളും ആവശ്യങ്ങളുമായി നിരവധി പേര് വരും. അത്തരക്കാരോടുള്ള സര്‍ക്കാര് നയത്തിന് യാതൊരു മാറ്റവും ഉണ്ടായിട്ടില്ല.\n4⃣ ഫിഷറീസ് നയത്തില് ഒരു മാറ്റവും വരുത്തിയിട്ടില്ല. ചെന്നിത്തല ദുര്‍വ്യാഖ്യാനം നടത്തുകയാണ്. പരമ്പരാഗത മത്സ്യത്തൊഴിലാളികളെ ആഴക്കടല് മത്സ്യബന്ധനത്തിന് ഉതകുന്ന യാനങ്ങളുടെ ഉടമസ്ഥരാക്കി ആഴക്കടല് മത്സ്യബന്ധനം പ്രോത്സാഹിപ്പിക്കുന്ന ലക്ഷ്യം നയത്തിലുണ്ട്. എന്നാല് വിദേശ കോര്‍പ്പറേറ്റ് ട്രോളറുകള് സർക്കാർ അനുവദിക്കില്ല.\n5⃣ പള്ളിപ്പുറത്ത് EMCC ക്ക് വ്യവസായ വകുപ്പ് സ്ഥലം നല്‍കാമെന്ന് പറഞ്ഞത് മത്സ്യസംസ്കരണ പ്ലാന്‍റിനാണ്. അത് സര്‍ക്കാരിന്‍റെ വ്യവസായ നയത്തില് ഉള്‍പ്പെട്ടതാണ്. സംസ്ഥാനത്ത് നൂറുക്കണക്കിന് സംസ്കരണ പ്ലാന്‍റുകള് പ്രവര്‍ത്തിക്കുന്നുണ്ട്. എന്നാൽ ഇതുവരെ സ്ഥലം അനുവദിച്ചിട്ടില്ല.\n6⃣ ന്യൂയോര്‍ക്കില് വെച്ച് EMCC. കമ്പനിയുമായി ചര്‍ച്ച നടത്തിയിട്ടില്ല. കേരളത്തില് വെച്ച് കമ്പനി പ്രതിനിധികളെ കണ്ടിരുന്നു. കാണുന്നതിലും ചര്‍ച്ച് നടത്തുന്നതിലും തെറ്റില്ല. എന്താണ് നടപ്പാക്കുന്നത്, എന്ത് തീരുമാനമാണ് എടുക്കുന്നത് എന്നതാണ് പ്രധാനം. ഒരു കരാറില് പോലും സംസ്ഥാന സര്‍ക്കാര് ഇതുവരെ ഒപ്പിട്ടിട്ടില്ല\n7⃣ EMCC യുമായി ഇന്‍ലാന്‍ഡ് നാവിഗേഷന് ലിമിറ്റഡ് ധാരണാപത്രം ഒപ്പിട്ടിട്ടുള്ളത് ട്രോളര് നിര്‍മിക്കാനുള്ള അടിസ്ഥാന സൗകര്യം ഒരുക്കിക്കൊടുക്കുന്നതിനാണ്. നയത്തിന് അനുസൃതമാണെങ്കിലേ ഇതും നടപ്പാക്കൂ.\n8⃣ അപവാദം പ്രചരിപ്പിച്ച് സര്‍ക്കാരിനെ പുകമറയില് നിര്‍ത്താനുള്ള ശ്രമം വിജയിക്കില്ല. സ്വപ്ന സുരേഷിന്‍റെ കൂടെയുള്ള പ്രതിപക്ഷനേതാവിന്‍റെ ചിത്രം വന്നിട്ടുണ്ട്. എന്നുവെച്ച് പ്രതിപക്ഷ നേതാവിന് കള്ളക്കടത്തില് പങ്കുണ്ടെന്ന് പറയാന് കഴിയമോ ❓\n9⃣ ഇനി ഇതിൽ എല്ലാ നൂലാമാലയും ഉണ്ടാക്കിയത് Inland Navigation Director ആയ കളക്ടർ ബ്രോ എന്ന പേരിൽ അറിയപ്പെടുന്ന പ്രശാന്ത് നായർ ആണ്. ഇയാളുടെ താല്പര്യങ്ങൾ ആണ് ഇവരെ കൊണ്ട് വന്നത് തന്നെ.\n🔟 രമേശ് ചെന്നിത്തല ആഭ്യന്തര മന്ത്രി ആയിരുന്നപ്പോൾ പ്രൈവറ്റ് സെക്രട്ടറിയായി ഒപ്പമുണ്ടായിരുന്ന ആളാണ് ഈ പ്രശാന്ത് നായർ എന്ന കളക്ടർ ബ്രോ.. BJP യുടെ\nഅൽഫോൺസ് കണ്ണന്താനം മന്ത്രി ആയിരുന്നപ്പോഴും പ്രശാന്ത് നായർ ആയിരുന്നു സെക്രട്ടറി. സെൽഫ് പ്രമോഷൻ നന്നായി ഉള്ള ആളാണ് പ്രശാന്ത് എന്ന് നമുക്കറിയാമല്ലോ.. എല്ലാം കൂടെ ചേർത്ത് വായിക്കുമ്പോൾ ചെന്നിത്തലയും, പ്രാശാന്തും, EMCC യും, BJP യും ഒരുമിച്ച് സർക്കാരിന് എതിരെ കളിച്ച കളിയാണ്..\nജലീലിന് എതിരെയും, മുഖ്യമന്ത്രിക്ക് എതിരെയും കുറെ നാളായി ചെന്നിത്തല വെടിവയ്ക്കുകയാണ്. പക്ഷെ അതെല്ലാം പാഴായിപ്പോവുകയാണ്.\nപക്ഷെ പാഴായി പോയി.. ഡിജിറ്റൽ യുഗമാണ് പ്രശാന്തേ.. ആളുകൾ പെട്ടന്ന് കാര്യങ്ങൾ അറിയും.. നുണകൾ വച്ചുള്ള ചീട്ടുകൊട്ടാരം നിമിഷങ്ങൾക്കുളിൽ പൊളിയും..


കശ്മീരില് എട്ട് പേര് കൊല്ലപ്പെട്ടു | Six extremists, two security personnel killed in Kashmir - Malayalam Oneindia\nകശ്മീരില് എട്ട് പേര് കൊല്ലപ്പെട്ടു\nശ്രീനഗര്: ജമ്മു കശ്മീരില് സപ്തംബര് 26ചൊവാഴ്ചയുണ്ടായ വ്യത്യസ്ത സംഭവങ്ങളില് ആറ് തീവ്രവാദികളും ഒരു അതിര്‍ത്തി സുരക്ഷാ സൈനികകനും ഒരു പൊലീസുകാരനും കൊല്ലപ്പെട്ടു.\nഅതിര്‍ത്തി സുരക്ഷാസേനയും തീവ്രവാദികളും തമ്മില് കുദ്ാവാനി ജില്ലയിലുണ്ടായ ഏറ്റുമുട്ടലിലാണ് നാല് തീവ്രവാദികളും ഒരു സൈനികനും മരിച്ചത്. തീവ്രവാദി സംഘത്തെ പറ്റി അറിഞ്ഞ സൈനികര് തിരച്ചില് നടത്തിയതിനെ തുടര്‍ന്നാണ് ഏറ്റുമുട്ടലുണ്ടായത്.\nബാരമുള്ള ജില്ലയിലെ ചാതി ഗ്രാമത്തിലുണ്ടായ മറ്റൊരു സംഭവത്തില് രണ്ട് തീവ്രവാദികളെ സൈനികര് വധിച്ചു. ബരമുള്ള നഗരത്തില് ഒരു ബസ്സിനു നേരെ തീവ്രവാദികള് നടത്തിയ വെടിവെപ്പില് ഒരു പൊലീസുകാരന് മരിച്ചു. നാല് യാത്രക്കാര്‍ക്ക് പരിക്കേറ്റു.\nസൊപൊര് പട്ടണത്തിലെ ബസ് സ്റ്റേഷനില് ചൊവാഴ്ച ബോംബ് സ്ഫോടനം നടന്നു. ഒട്ടേറെ ആളുകള് ബസ് സ്റേഷനിലുണ്ടായിരുന്ന സമയത്താണ് സ്ഫോടനമുണ്ടായതെങ്കിലും ആളപായമുണ്ടായില്ല.\nഅതിനിടയില് ഫ്രാന്‍സ്, ഇറ്റലി, ബല്‍ജിയം എന്നീ രാജ്യങ്ങളുടെ അംബാസിഡര്‍മാര് അടങ്ങുന്ന സംഘം ജെ.കെ.എല്.എഫ് നേതാവ് യാസിന് മാലിക്കുമായി ചര്‍ച്ച നടത്തി. ആള് പാര്‍ട്ടി ഹുറിയാത്ത് കോണ്‍ഫ്രന്‍സ് നേതാക്കളുമായി സംഘം നേരത്തെ കൂടിക്കാഴ്ച നടത്തിയിരുന്നു.


കഴിഞ്ഞ മൂന്നര വര്‍ഷമായി മോദി സര്‍ക്കാര് പല മേഖലകളില്‍നിന്നും കടുത്ത വിമര്‍ശനങ്ങള് ഏറ്റുവാങ്ങേണ്ടി വന്നിട്ടുണ്ട്. വരള്‍ച്ചയെ നേരിടുന്നതില് വന്ന വീഴ്ചകള്, കര്‍ഷക ആത്മഹത്യകളുടെ പെരുപ്പം, അഭിപ്രായസ്വാതന്ത്ര്യത്തിന് കൂച്ചുവിലങ്ങിടല്, നോട്ട് നിരോധം, ഏറ്റവുമൊടുവില്...\nഏഴു വയസ്സുകാരി പെണ്‍കുട്ടി. കൂട്ടുകാരോടൊത്ത് സന്തോഷത്തോടെ പൊട്ടിച്ചിരിയോടെ സ്‌കൂളില് പോകേണ്ട, സ്‌കൂള് കഴിഞ്ഞു അവരോടൊപ്പം...\n'വിശ്വാസ വൈവിധ്യം, ആശയ പ്രചാരണം ഇസ്‌ലാമിന്റെ നിലപാട്'\nമതങ്ങളുടെ ഉത്ഭവവും വികാസവും മതപ്രബോധങ്ങളുമായി കൂടി ബന്ധപ്പെട്ടതാണ്.\n'സമുദായ മാറ്റമോ ആദര്‍ശ പരിവര്‍ത്തനമോ?'\n'മതംമാറ്റം' സംബന്ധമായി ധാരാളം വീക്ഷണങ്ങള് അവതരിപ്പിക്കപ്പൈട്ടുകൊണ്ടിരിക്കുന്നു\n'മതസ്വാതന്ത്ര്യത്തിന്റെ ഇന്ത്യന് വര്‍ത്തമാനങ്ങള്'\n1948-ല് പാസാക്കിയ ഐക്യരാഷ്ട്രസഭയുടെ മനുഷ്യാവകാശ പ്രഖ്യാപനത്തിന്റെ 18-ാം പ്രമാണത്തില്\nവംശീയ സ്വഭാവമുള്ള ആര്യമത സങ്കല്‍പത്തിന്റെയും ജാതിവിവേചനത്തില് അധിഷ്ഠിതമായ ഇന്ത്യന് സാമൂഹികഘടനയുടെയും കറുത്ത യാഥാര്‍ഥ്യങ്ങളില്‍നിന്ന് രൂപം കൊണ്ടവയാണ് ശുദ്ധിപ്രസ്ഥാനം മുതല് ഘര്‍വാപ്പസി ...\nഉപരിപഠനാര്‍ഥം വിദേശത്ത് കഴിയുന്ന വിദ്യാര്‍ഥിയാണ് ഞാന്. എന്റെ കൂടെ ധാരാളം അമുസ്‌ലിം സുഹൃത്തുക്കളുണ്ട്. ഞങ്ങള് തമ്മില് നല്ല സുഹൃദ്ബന്ധമാണ്. നാട്ടില് നടക്കുന്ന പല വിഷയങ്ങളും ഞങ്ങള് ചര്‍ച്ച...\nഭൗതിക വാദത്തിന്റെയും ശാസ്ത്രത്തിന്റെയും ലിബറല്-സെക്യുലര് ജീവിത വീക്ഷണത്തിന്റെയും തിരതള്ളലില് ഇരുപതാം നൂറ്റാണ്ടിന്റെ അന്ത്യത്തോടെ\nഇന്ത്യ ജനാധിപത്യ രാഷ്ട്രമാണ്. രാഷ്ട്രീയമായി സംഘടിക്കാനും അഭിപ്രായം പറയാനും പ്രതിഷേധിക്കാനുമൊക്കെയുള്ള അവകാശം പൗരന്മാര്‍ക്ക് ഭരണഘടന ഉറപ്പുനല്‍കുന്നു. 18 വയസ്സ് എന്ന\nമറ്റൊരു പിതാവിന്റെ മകളായിട്ടാണ് ഞാന് താങ്കള്‍ക്ക് ഈ കത്തെഴുതുന്നത്. സ്‌നേഹനിധിയായ ആ പിതാവ് ഇന്ന്...\nഒരാള് ജീവിതത്തില് എടുക്കുന്ന ഏറ്റവും പ്രയാസകരമായ തീരുമാനമാണ് വേര്‍പിരിയാനുള്ള തീരുമാനം. കാരണം അത് അങ്ങേയറ്റം വേദനാജനകമാണ്, ആശങ്കയും പരിഭ്രമവും ഉളവാക്കുന്നതാണ്, ഭാവിഫലങ്ങളും പ്രത്യാഘാതങ്ങളും പ്രവചനാതീതമാണ്.\nഷഹ് ല ജുമൈല്\nകൊടിഞ്ഞി പുത്തുപ്രക്കാട്ട് മുഹമ്മദ് കുട്ടി (73) ജമാഅത്തെ ഇസ്ലാമി അംഗമായിരുന്നു. ഗൃഹനാഥന് എന്ന നിലയില് കുടുംബത്തിനുള്ളില് പ്രാസ്ഥാനികാന്തരീക്ഷം നിലനിര്‍ത്താന്...\nഈ ലോകത്ത് മാറ്റമില്ലാത്ത ഏക പ്രതിഭാസം 'മാറ്റം' മാത്രമാണ്. എല്ലാ മാറ്റങ്ങളെയും സ്വീകരിക്കുന്നവര്‍ക്കും എല്ലാതരം മാറ്റങ്ങള്‍ക്കും വേണ്ടി നിലകൊള്ളുന്നവര്‍ക്കും 'മതംമാറ്റം', പ്രത്യേകിച്ചും അതു ഇസ്‌ലാമിലേക്ക് ആകുമ്പോള് പ്രശ്‌നമായി മാറുന്നു.


ശ്രുതി: മനസ്സില് കിനിയുന്ന രവീന്ദ്രസ്മൃതി\nമനസ്സില് കിനിയുന്ന രവീന്ദ്രസ്മൃതി\nഅടുത്ത കോളേജ് മാഗസിനില് ശ്രീ രവീന്ദ്രന് മാസ്റ്ററെ അനുസ്മരിചു ഞാന് ഒരു ചെറിയ ലേഖനം എഴുതി.\nമലയാളികളുടെ ഹൃദയങ്ങളില് സ്വരങ്ങളുടെ അമൃതവര്‍ഷിണി രാഗം ഇനി പെയ്തിറങ്ങില്ല,\nസ്മൃതിയുടെ ഉള്‍ത്താളുകളില് എവിടെയൊ കുടുങ്ങിപ്പോയ ഗൃാ‍തുരത്വത്തെ നാം കണ്ടെത്തുമ്പോഴും അവ പറഞ്ഞു തീര്‍ക്കുവാന് വാക്കുകളില്ലാതെ നാം വിഷമിക്കും. മലയാളിയുടെ ജീവിതത്തില് ശുദ്ധസംഗീതത്തിന്റെ സ്വനതന്ത്രികള് മീട്ടിയെത്തിയ കളരാജഹംസം തിരിഞ്ഞു നോക്കാതെ പറന്നകന്നിരിക്കുന്നു. രവീന്ദ്രന് മാസ്റ്റര് ഇനി വെറും ഓര്‍മ്മ മാത്രം.\nതികച്ചും ആകസ്മികമായി രവീന്ദ്രന് മാസ്റ്ററുടെ ചിത്രം റ്റി.വി. യില് കണ്ടപ്പോള് തന്നെ ഏതൊക്കെയോ ദുഃശകുനങ്ങള് ഞാന് കണ്ടിരുന്നു.മരണവാര്‍ത്ത സ്ഥിരീകരിച്ചപ്പോള് എന്തെന്നറിയാത്ത ഒരു നഷ്ടബോധം. ആ നഷ്ടബോധത്തിന്റെ നടുക്കത്തിലിരുന്നുകൊണ്ട് ഞാന് ആ നിമിഷങ്ങള് ഓര്‍ത്തുപോയി. 2004 ലെ കോളേജ് മാഗസിനുവേണ്ടി രവീന്ദ്രന് മാസ്റ്ററുടെ അഭിമുഖത്തിനായി കലൂരിലെ അദ്ദേഹത്തിന്റെ വസതിയിലദ്ദേഹവുമൊത്തു ചിലവഴിച്ച നിമിഷങ്ങള്.\nഅഭിമുഖത്തിനായി നിയുക്തരായവര് ഞങ്ങള് നാലുപേരായിരുന്നു. ഞാന്,സഫീറുസ്സലാം,കൃഷ്ണകുമാര്,നിതിന്. വൈകുന്നേരം ക്ലാസ്സ് കഴിഞ്ഞ്, കോളേജ് ബസ്സില് കയറി ഞങ്ങള് പുറപ്പെട്ടു. ഒരു പ്രശസ്ത വ്യക്തിയെ, അതിലുപരി സംഗീതത്തിന്റെ ഓരോ ഭാവവും ജീവിതമാക്കിയ ഒരു മനുഷ്യനെ കാണാന് പോകുന്ന ത്രില്ലിലായിരുന്നു ഞങ്ങള്. നേരത്തേ തയ്യാറാക്കിയ ചോദ്യാവലികളൊടുകൂടി, പുതിയവ കൂട്ടിച്ചേര്‍ത്ത് ആഴവും പരപ്പുമേറിയ ഒരു അഭിമുഖമാക്കണം ഇത് എന്ന ചിന്ത ഞങ്ങളിലുണ്ടായിരുന്നു. എന്റെ ഹൃദയത്തിലും ഒരു അനിര്‍വചനീയമായ സന്തോഷം ഉണ്ടായിരുന്നു.\nകലൂരില് ബസ്സിറങ്ങി ഞങ്ങള് അദ്ദേഹത്തിന്റെ അപ്പാര്‍ട്ട്‌മന്റ് ലക്ഷ്യമാക്കി നടന്നു. വഴിയില് നിന്ന് അഭിമുഖം പകര്‍ത്തിയെടുക്കുവാന് പേപ്പറും മറ്റും വാങ്ങി.\nവാതില് തുറന്ന് ഞങ്ങളെ അകത്തേക്ക് ക്ഷണിച്ചതിനു ശേഷം ചെയ്തുകൊണ്ടിരുന്ന ഏതൊ ഒരു കാര്യം പൂര്‍ത്തിയാക്കുവാന് അദ്ദേഹം അകത്തേക്കു ചെന്നു. ഞങ്ങളെല്ലാവരും തന്നെ അദ്ദെഹത്തിന്റെ ദര്‍ശനത്താല് ഉത്സാഹഭരിതരായിരുന്നു.സന്തോഷത്തോടെ ഞങ്ങള് പരസ്പരം അടക്കം പറഞ്ഞു. ഏതാനും നിമിഷങ്ങള്‍ക്കു ശേഷം മാസ്റ്റര് പുറത്തേക്കു വന്നു. കാര്യങ്ങല് അന്വേഷിച്ച ശേഷം അഭിമുഖത്തിനായി അദ്ദേഹം ഇരുന്നു. എതിര്‍വശത്ത് ഞങ്ങളും.\nതടിച് ഉയരം കൂടിയ ശരീരപ്രകൃതി, സമൃദ്ധമായ താടി, മുടി കൊഴിഞ്ഞു തുടങ്ങിയ ശിരസ്സ്, പ്രസാദാത്മകമായ മുഖം, മനസ്സ് നിറയുന്ന സാമീപ്യം.....\nഞങ്ങള് അറിഞ്ഞ് അനുഭവിക്കുകയായിരുന്നു സംഗീതം ജീവച്ഛ്വാസമാക്കിയ ഒരു മഹാനുഭാവനെ. ഹൃദയഹാരികളായ മൃദുലഗാനങ്ങള് നല്‍കിയ സംഗീതജ്ഞനെ. നിശ്ചയദാര്‍ഢ്യം കൊണ്ട് ഉയരങ്ങള് കീഴടക്കിയ ഒരു സാധാരണക്കാരനെ.\nഏങ്ങിനേ തുടങ്ങണം എന്നതിനെക്കുറിച് ഞങ്ങള്‍ക്ക് ഒരു പിടിയുമുണ്ടായിരുന്നില്ല. ഞങ്ങളില് എല്ലാവര്‍ക്കും ഇത് ആദ്യത്തെ അനുഭവമായിരുന്നു. രവീന്ദ്രന് മാഷുടെ തൊട്ടടുത്ത് ഇരുന്നത് ഞാനായിരുന്നു. സ്വാഭാവികമായും ഞാനായിരുന്നു തുടങ്ങേണ്ടിയിരുന്നത്. പക്ഷെ അതിനൊക്കെ മുന്‍പെ, 'മക്കളെ' എന്ന അഭിസംബോധനയോടെ രവീന്ദ്രന് മാസ്റ്റര് ഞങ്ങളോട് സംസാരിച്ചു തുടങ്ങി.\nതുടക്കത്തില് അദ്ദേഹം സംസാരിച്ചത് സംഗീതത്തെക്കുറിച്ചായിരുന്നില്ല. ഒരു ചോദ്യവും ചോദിക്കാതെ തന്നെ അദ്ദേഹം സ്വജീവിതാനുഭവങ്ങള് ഞങ്ങളുമായി പങ്കുവെച്ചു. ഇന്നത്തെ തലമുറയിലെ യുവ ജനങ്ങളെക്കുറിച്ചും, അവരുടെ ഇടയിലെ നന്മ വറ്റിപ്പോകുന്നതിനെക്കുറിച്ചും മറ്റും ഉദാഹരണങ്ങളോടെ സരസമായി അദ്ദേഹം പറഞ്ഞു. അപ്പോള് അവിടെ കണ്ടത്, സമൂഹത്തിന്റെ അഭ്യുദയനിഃശ്രേയസങ്ങള്‍ക്കു വേണ്ടി തുടിക്കുന്ന ഒരു മനസ്സാണു,\nസൃഷ്ടിതലത്തെ അതിലംഘിച്ച് സമഷ്ടിതലത്തിലേക്കുയര്‍ന്ന ഒരു ചിന്താസരണിയാണു.\nഇടക്കിടെ ഞങ്ങലുടെ അഭിപ്രായങ്ങള് ആരാഞ്ഞും സാന്ദര്‍ഭികമായ സംശയങ്ങള്‍ക്ക് മറുപടി പറഞ്ഞും അദ്ദേഹം തുടര്‍ന്നു.\n'സ്വന്തം മക്കളോടെന്ന വണ്ണമാണു നിങ്ങളോടു ഞാന് സംസാരിക്കുന്നതെന്ന്' ഇടക്കിടെ അദ്ദേഹം ഓര്‍മ്മിപ്പിച്ചു. ഞങ്ങള്‍ക്ക് തിരിച്ചും ഉളവായ വികാരങ്ങള് പിതൃതുല്യമായ ആദരവായിരുന്നു.\nക്രമേണ, സ്വന്തം ജീവിതസാഹചര്യങ്ങളും,വളര്‍ന്നു വന്ന വഴികളും അദ്ദേഹം വിശദീകരിച്ചു തന്നു. കുളത്തൂപ്പുഴ രവി എന്ന സാധാരണക്കാരന് എങ്ങിനേ രവീന്ദ്രന് മാസ്റ്ററായി എന്നതു ഞങ്ങല് കേട്ടു. അവിടെ പട്ടിണിയുടേയും ഇല്ലായ്മയുടേയും കണ്ണുനീരുപ്പുണ്ടായിരുന്നു. ഒഴിവാക്കപ്പെടലിന്റെ നൊമ്പരമുണ്ടായിരുന്നു. കഠിനാദ്ധ്വാനത്തിന്റേയും ആത്മാര്‍ത്ഥതയുടേയും പരുക്കന് യാഥാര്‍ത്ഥ്യങ്ങള്‍ക്കു മുമ്പില് പതറാതെ താന് നിന്നത് ഒട്ടൊരു അഭിമാനത്തോടുകൂടി തന്നെയാണു അദ്ദേഹം പറഞ്ഞത്. ആതിനു സാക്ഷ്യമേകാനെന്നവണ്ണം ആ വീടിന്റെ ചില്ലലമാരകള് നിറയെ പുരസ്കാരങ്ങള് ചിരിച്ചുകൊണ്ട് നിന്നു.\nയേശുദാസിനെക്കുറിച്ചും, പുതിയ ഗായകരെക്കുറിച്ചുമെല്ലാം തികഞ്ഞ ശാന്തതയോടെ അദ്ദേഹം പറഞ്ഞു. താന് സ്നേഹിക്കുന്ന ഗ്രാമവിശുദ്ധിയെക്കുറിച്ചും ഇടക്കിടെ സൂചനകള് നല്‍കിക്കൊണ്ടിരുന്നു.\nസംഭാഷണത്തിനിടയില് 'വടക്കും നാഥന്' എന്ന ചിത്രത്തിനു വേന്റി യേശുദാസ് പാടിയ 'ഗംഗേ' എന്ന ഗാനം ഞങ്ങളെ കേള്‍പ്പിച്ചു.സംഭാഷണത്തിനിടയില് എത്തിയ ഹരിദാസ് എന്ന സംവിധായകനെ ഞങ്ങല്‍ക്കു പരിചയപ്പെടുത്തി.\nഠികഞ്ഞ ഈശ്വരവിശ്വാസിയാണു ശ്രീ രവീന്ദ്രന് മാസ്റ്റര് എന്ന് ഞങ്ങള്‍ക്ക് ബോധ്യമായി. സ്വന്തം സംഗീതവും അതിനാല് നേടിയ പ്രശസ്തിയുമെല്ലാം ശ്രീ പാവക്കുളത്തപ്പന്റെ അനുഗ്രഹം എന്നു പറഞ്ഞ് അദ്ദേഹം ഒഴിഞ്ഞു. 'താഴ്മ താന് അഭ്യുന്നതി' എന്ന കവിവചനത്തിന്റെ പൊരുള് എനിക്ക് ബോധ്യമായത് അവിടെ വെച്ചാണു.\nസംഗീതത്തെക്കുറിച്ചും മറ്റുമുള്ള ചോദ്യങ്ങള്‍ക്ക് വളരെ വിശദമായിത്തന്നെ അദ്ദേഹം മറുപടി പറഞ്ഞു. ഞങ്ങളുടെ സംശയങ്ങളെ ഗുരുനിര്‍വിശേഷമായ അവധാനതയോടെ നിവൃത്തി വരുത്തി തന്നു.\nരണ്ടര മണിക്കൂര് നേരത്തെ സംഭാഷണം കഴിഞ്ഞപ്പോള് തികച്ചും നൂതനമായ ഒരനുഭവമായിരുന്നു ഞങ്ങള്‍ക്ക്. ജീവിതത്തിനു പുതിയ അര്‍ഥങ്ങള് കണ്ടെത്താനായതു പോലെ. ഞങ്ങളുടെ അപേക്ഷപ്രകാരം അദ്ദേഹം ഫോട്ടോക്ക് ഇരുന്നു തന്നു.\nരവീന്ദ്രന് മാസ്റ്ററുടെ കാല്‍തൊട്ടു വന്ദിച്ച്, യാത്ര പറഞ്ഞു പിരിയുമ്പോള്, മനസ്സ് നിറഞ്ഞിരുന്നു. ശരീരം ക്ഷീണിച്ചിരുന്നെങ്കിലും ഹൃദയം ശക്തിമത്തായിരുന്നു. ജീവിതത്തില് നല്ല നിലയില് എത്തിച്ചേരും എന്ന അദ്ദേഹത്തിന്റെ അനുഗ്രഹം പുതിയൊരു ഉണര്‍വ്വിനു വിത്തു പാകിയിരുന്നു.\nഅദ്ദേഹത്തിന്റെ വേര്‍പാടില് ഇന്ന് കേരളം മുഴുവന് ദുഃഖിക്കുകയാണു.\nനമ്മെ ആനന്ദിപ്പിച്ചിരുന്ന ആ സംഗീതം നിലച്ചിരിക്കുന്നു. മലയാളികളുടെ സ്വത്വത്തെ ഉണര്‍ത്തിയ രാഗതാളങ്ങള് നിന്നുപോയിരിക്കുന്നു.\nജീവിതരാഗത്തില് അപശ്രുതിയായി കാലം അദ്ദേഹത്തെ കവര്‍ന്നെടുത്തിരിക്കുന്നു. നമ്മളെപ്പോലുള്ള സാധാരണക്കാരോടു പോലും ഇത്രമേല് ഹൃദ്യമായി പെരുമാറുന്ന ആ വിശാലഹൃദയത്തിന്റെ ഉടമ വേര്‍പിരിഞ്ഞു പോയിരിക്കുന്നു.\nകലങ്ങിയ മനസ്സോടെ നാമും അത് അംഗീകരിച്ചേ മതിയാകൂ.\nകാലം അകാലത്തില് കവര്‍ന്നെടുത്ത ആ സംഗീതപ്രതിഭയുടെ ആത്മാവിനു നിത്യശാന്തി നേര്‍ന്നുകൊണ്ട്.............\nPosted by Dileep Nayathil at 8:07 PM\nഎം.എസ്. രാജ് December 18, 2009 at 8:41 PM\nGood to read about legendary Raveendran master.\nറോഷ്|RosH February 3, 2010 at 5:08 AM\nരവിന്ദ്രന് മാഷെകുറിച്ചുള്ള ഓര്മ നന്നായി.


ഉസ്താദ് ഹോട്ടലിന് ശേഷം മലയാള സിനിമയില് ബിരിയാണിയുടെ രുചി പകരാന് ലെന എത്തുന്നു!! | Lena turnsasought after biriyani chef in her next - Malayalam Filmibeat\n» ഉസ്താദ് ഹോട്ടലിന് ശേഷം മലയാള സിനിമയില് ബിരിയാണിയുടെ രുചി പകരാന് ലെന എത്തുന്നു!!\nഉസ്താദ് ഹോട്ടലിന് ശേഷം മലയാള സിനിമയില് ബിരിയാണിയുടെ രുചി പകരാന് ലെന എത്തുന്നു!!\nPublished: Thursday, April 6, 2017, 10:17 [IST]\nമലയാളികളുടെ പ്രിയപ്പെട്ട ഭക്ഷണവിഭങ്ങളിലൊന്നാണ് ബിരിയാണി. ബിരിയാണിയുടെ കഥയുമായി എത്തിയ ഉസ്താദ് ഹോട്ടലിനെ മലയാള സിനിമ പ്രേക്ഷകര് ഇരുകൈയും നീട്ടി സ്വീകരിച്ചരുന്നു.\nവീണ്ടുമൊരു ബിരിയാണി കഥയെത്തുകയാണ്. സഹനടിയായി തുടങ്ങി മലയാള സിനിമയുടെ പ്രിയങ്കരിയായി മാറിയ ലെനയാണ് സിനിമയില് ബിരിയാണി ഷെഫായി എത്തുന്നത്.\nലെനയുടെ പുതിയ സിനിമ\nവ്യത്യസ്ത റോളുകള് കണ്ടെത്തുന്നതില് ലെന മിടുക്കിയാണ്. തന്റെ അഭിനയശൈലി കൊണ്ട് ആ കഥാപാത്രത്തെ വിജയത്തിലെത്തിക്കുന്നത് ലെനയുടെ പതിവാണ്. അങ്ങനെ മറ്റൊരു വ്യത്യസ്ത കഥാപാത്രവുമായി നടി വീണ്ടുമെത്തുകയാണ്. പുതിയ സിനിമയില് ബിരിയാണിയുണ്ടാക്കുന്ന ഷെഫിന്റെ വേഷത്തിലാണ് ലെന.\nകിരണ് നാരയണന് സംവിധാനം ചെയ്യുന്ന സിനിമയാണ് ' ഒരു വിശേഷപ്പെട്ട ബിരിയാണി കിസ്സ'. ചിത്രത്തിലാണ് ലെന ബിരിയാണിയുണ്ടാക്കുന്ന ആളുടെ വേഷത്തിലെത്തുന്നത്. താര എന്നാണ് ലെനയുടെ കഥാപാത്രത്തിന്റെ പേര്.\nലെന താരയാവുമ്പോള് അത് പ്രേക്ഷകര്‍ക്ക് പ്രിയങ്കരമാവുമെന്നതില് സംശയമില്ല. കാരണം ഒരു നാടന് പെണ്ണാണ് താര. രുചികരമായി ഭക്ഷണം പാചകം ചെയ്യുന്ന താരയുടെ ബിരിയാണി പ്രശസ്തമാണ്. മലയാളികളുടെ ജീവിതവുമായി അടുത്ത് നില്‍ക്കുന്ന കഥയും കഥാപാത്രവും എന്നും വന്‍ഹിറ്റുകളാണ്.\nബിരിയാണി ചില ജീവിതത്തിന്റെ വഴി മാറ്റും\nചില ജീവിതങ്ങള്‍ക്ക് ബിരിയാണി ജീവിതമായി മാറാന് കഴിയും. അത്തരത്തില് താരയുടെ ബിരിയാണി ചിലരുടെ ജീവിതത്തില് എങ്ങനെ ഉപകാരമാവുന്നു എന്ന് പറയുകയാണ് സിനിമ. ഫ്രീയായി ബിരിയാണി മുസ്ലീം പള്ളിയില് നിന്നും ആവശ്യക്കാര്‍ക്ക് നല്‍കുകയാണെന്നും സംവിധാകന് പറയുന്നു.\nചിത്രത്തില് ലെന വിധവയാണ്. പ്രശസ്ത പാചക്കാരിയായി മാറിയ താരം ഭക്ഷണം പാചകം ചെയ്ത പങ്കുവെക്കുന്ന പരിപാടി തുടരുകയാണ്. സിനിമയിലെ കാതാലായ കാര്യം ബിരിയാണിയാണെന്നാണ് ലെന പറയുന്നത്. കോഴിക്കോട് ആണ് സിനിമയുടെ ഷൂട്ടിങ്ങ് നടക്കുന്നത്.\nലെനക്കൊപ്പം പ്രധാന റോളില് ഭാവനയും അജു വര്‍ഗീസ്, വിനയ് ഫോര്‍ട്ട്, ലാല്, മാമുക്കോയ, നെടുമുടി വേണു എന്നിവരും അഭിനയിക്കുന്നുണ്ട്. സിനിമയുടെ ഫസ്റ്റ് ലുക്ക് പോസ്റ്റര് പുറത്തിറങ്ങിയിരുന്നു.\nആസിഫ് അലി, ഭാവന നായിക നായകന്മാരായി എത്തുന്ന ഹണി ബീ2വിലാണ് ലെന അവസാനമായി അഭിനയിച്ചത്. അടുത്തിടെയാണ് സിനിമ തിയറ്ററുകളില് റിലീസായത്.\nRead more about: mollywood malayala cinema malayalam movie movie cinema kiran narayanan oru viseshapetta biriyanikissaa lena ലെന മോളിവുഡ് മലയാള സിനിമ സിനിമ ഒരു വിശേഷപ്പെട്ട ബിരിയാണി കിസ്സ\nLena's next venture, Oru Viseshapetta Biriyanikissa, will see her playing the lead role asasought after biriyani chef. The film, directed by Kiran Narayanan\nStory first published: Thursday, April 6, 2017, 10:17 [IST]


വനിതാ സൂപ്പർ ലീഗ് കിരീടം വീണ്ടും ചെൽസിക്ക് സ്വന്തം | Fanport | Women Football News Malayalam\nHome Football Women Football വനിതാ സൂപ്പർ ലീഗ് കിരീടം വീണ്ടും ചെൽസിക്ക് സ്വന്തം\nഇംഗ്ലണ്ടിലെ വനിതാ ലീഗായ വനിതാ സൂപ്പർ ലീഗ് കിരീടം തുടർച്ചയായ രണ്ടാം സീസണിലും ചെൽസി സ്വന്തമാക്കി. ഇന്ന് അവസാന ദിവസം ചെൽസി എതിരില്ലാത്ത അഞ്ചു ഗോളുകൾക്ക് റീഡിങിനെ തോൽപ്പിച്ചതോടെയാണ് കിരീടം ഉറപ്പായത്. ഇന്ന് ഇരട്ട ഗോളുകളുമായി ഫ്രാൻ കർബി ആണ് ചെൽസി നിരയിൽ തിളങ്ങിയത്. ലിയോപിസ്, കെർ, കത്ബർട് എന്നിവരും ചെൽസിക്കായി ഗോൾ നേടി.\nഈ വിജയത്തോടെ 22 മത്സരങ്ങളിൽ 57 പോയന്റുമായി ചെൽസി ഒന്നാം സ്ഥാനം സ്വന്തമാക്കി. മാഞ്ചസ്റ്റർ സിറ്റി 55 പോയിന്റുമായി രണ്ടാം സ്ഥാനത്ത് സീസൺ അവസാനിപ്പിച്ചു. ചെൽസിയുടെ നാലാം ലീഗ് കിരീടമാണ് ഇത്. ഏറ്റവും കൂടുതൽ ലീഗ് കിരീടം നേടിയ വനിതാ ടീമായി ചെൽസി ഇതോടെ മാറി. അവസാന നാലു സീസണിൽ നിന്ന് ചെൽസിയുടെ മൂന്നാം കിരീടമാണിത്. ലീഗ് കിരീടം ഉറപ്പായതോടെ ഇനി ചാമ്പ്യൻസ് ലീഗ് ഫൈനലിലാകും ചെൽസിയുടെ ശ്രദ്ധ.\nPrevious articleമാഞ്ചസ്റ്റർ യുണൈറ്റഡ് ചാമ്പ്യൻസ് ലീഗ് യോഗ്യത ഉറപ്പിച്ചു\nNext articleആഴ്സണൽ വിജയവഴിയിൽ, വെസ്റ്റ് ബ്രോം റിലഗേറ്റഡ് ആയി


ആദ്യമായി ഡയലോഗ് പറഞ്ഞ് പാറുക്കുട്ടി! മുടിയന് കരഞ്ഞ് പോയി! കേരളത്തിലെ ഏറ്റവും പ്രായം കുറഞ്ഞ താരമിതാ! | Uppum Mulakum Parukutty's latest videos - Malayalam Filmibeat\nആദ്യമായി ഡയലോഗ് പറഞ്ഞ് പാറുക്കുട്ടി! മുടിയന് കരഞ്ഞ് പോയി! കേരളത്തിലെ ഏറ്റവും പ്രായം കുറഞ്ഞ താരമിതാ!\nകണ്ണീര് സീരിയലുകള് കൊണ്ട് സമ്പുഷ്ടമായ മലയാളികളുടെ വൈകുന്നേരങ്ങളെ ചിരിപ്പൂരമാക്കി മാറ്റിയ പരമ്പരയാണ് ഉപ്പും മുളകും. സാധാരണ കണ്ട് വന്ന സീരിയലുകളില് നിന്നും വ്യത്യസ്തമായി വെബ് സീരിസായിട്ടായിരുന്നു ഫഌവേഴ്‌സ് ചാനലില് ഉപ്പും മുളകും സംപ്രേക്ഷണം ചെയ്തിരുന്നത്. ഒരു കുടുംബകഥയെ ഹാസ്യത്തിന്റെ രൂപത്തില് അവതരിപ്പിക്കുന്നതാണ് ഷോ ഇത്രയും ഹിറ്റാവാന് കാരണം.\nനാല് മക്കളും അച്ഛനും അമ്മയുമായി കഴിഞ്ഞിരുന്ന കുടുംബത്തിലേക്ക് അഞ്ചാമത് ഒരു കുഞ്ഞ് കൂടി പിറന്നിരുന്നു. പാറുക്കുട്ടി എന്ന് വിളിക്കുന്ന ഈ കൊച്ചു സുന്ദരിയാണ് ഇന്ന് മലയാളക്കരയെ ഏറ്റെടുത്തിരിക്കുന്നത്. ഇപ്പോള് പാറുക്കുട്ടിയെ കാണാന് വേണ്ടിയാണ് പലരും ഉപ്പും മുളകും കാണുന്നത് തന്നെ. പാറു ആദ്്യമായി സ്‌ക്രീപ്റ്റിലെ ഡയലോഗ് പറഞ്ഞു എന്നതാണ് ഏറ്റവും പുതിയ വിശേഷം.\nഉപ്പും മുളകിലെ പാറുക്കുട്ടി\nജനിച്ച് വീണതിന് പിന്നാലെ ഉപ്പും മുളകിവും അഭിനയിച്ച് തുടങ്ങി കൊച്ചു സുന്ദരിയാണ് ബേബി അമേയ. പാര്‍വ്വതി എന്ന പേരിലാണ് സീരിയലില് അറിയപ്പെടുന്നത്. എല്ലാവരും സ്‌നേഹത്തോടെ പാറുക്കുട്ടിയെന്ന് വിളിക്കും. പാറുക്കുട്ടി കൂടി വന്നതോടെ ഉപ്പും മുളകും ഒന്നും കൂടി സംഭവബഹുലമായി എന്ന് വേണം പറയാന്. അടുത്തിടെയായിരുന്നു പാറുവിന്റെ ഒന്നാം പിറന്നാള് ആഘോഷിച്ചത്. ഓരോ ദിവസം കഴിയുംതോറും അഭിനയിക്കാന് തനിക്ക് കഴിയുമെന്ന് തെളിയിച്ച് കൊണ്ടിരിക്കുകയാണ് പാറു.\nപാറുക്കുട്ടി ആദ്യമായ് സ്ക്രിപ്റ്റിലെ ഡയലോഗ് പറഞ്ഞപ്പോൾ 😊\nഉപ്പും മുളകും ടീം പുറത്ത് വിട്ടൊരു വീഡിയോ ആണ് ഇപ്പോള് വൈറലായി കൊണ്ടിരിക്കുന്നത്. പാറുക്കുട്ടി ആദ്യമായി സ്‌ക്രീപ്റ്റിലെ ഡയലോഗ് പറഞ്ഞെന്നാണ് ഇതിന് ക്യാപ്ഷനായി കൊടുത്തിരിക്കുന്നത്. വീട്ടില് നിന്നും പുറത്തേക്ക് പോവാനിറങ്ങുന്ന മുടിയന് പാറുക്കുട്ടിയ്ക്ക് ടാറ്റ കൊടുക്കുന്നു. മുടിയനെ ചേട്ടാ ചേട്ടാ എന്ന് വിളിക്കുന്ന പാറുക്കുട്ടിയാണ് വീഡിയോയിലുള്ളത്. സത്യത്തില് ആ വിളി കേട്ട് മുടിയനും വികാരഭരിതനായി. കേരളത്തിലെ ഏറ്റവും പ്രായം കുറഞ്ഞ അഭിനേത്രിയായിരിക്കും വെറും ഒരു വയസ് മാത്രമുള്ള ഈ പാറുക്കുട്ടി.\nഇരുന്ന ബെഞ്ച് ഒടിഞ്ഞ് വീണതോടെ കടുത്ത നിരാശയോടെയായിരുന്നു കേശു സ്‌കൂളില് നിന്നും വന്നത്. എല്ലാവരും തടിയന് എന്ന് വിളിക്കുന്നതില് മനംനൊന്ത കേശു പട്ടിണി കിടക്കാന് തീരുമാനിക്കുകയാണ്. ഇതറിഞ്ഞ് കുടുംബം ഒന്നടങ്കം കേശുവിനെ സമാധാനിപ്പിക്കുന്നു. ഒടുവില് ബിരിയാണി കൊടുത്ത് കൊണ്ടാണ് കേശു പട്ടിണി സമരം അവസാനിപ്പിക്കുന്നത്. ആദ്യം അച്ഛന് ബാലു വാരിക്കൊടുത്തെങ്കില് പിന്നീട് അക്കാര്യം പാറുക്കുട്ടി ഏറ്റെടുത്തു. ചേട്ടന് ചോറ് വാരികൊടുക്കുന്ന പാറുവിന്റെ സ്‌നേഹം കേരളക്കര ഏറ്റെടുത്തിരിക്കുകയാണ്. അടുത്ത് കണ്ടതില് ഏറ്റവും ക്യൂട്ടായ വീഡിയോ ഇതാണെന്നാണ് ആരാധകര് പറയുന്നത്.\nമലയാളത്തിലെ ഏറ്റവും ജനപ്രിയ പരമ്പരയാണ് ഉപ്പും മുളകും. സാധാരണ സീരിയലുകള് പോലെ തുടര്‍ച്ചയായി ഒരു കഥ പറഞ്ഞ് പോവുന്നില്ല എന്നതാണ് പരിപാടിയെ വേറിട്ട് നിര്‍ത്തുന്നത്. തമാശകള് നിറച്ച് യഥാര്‍ത്ഥ കുടുംബ ജീവിതത്തില് നടക്കുന്ന സംഭവബഹുലമായ നിമിഷങ്ങളാണ് ഉപ്പും മുളകിലൂടെയും പറയുന്നത്. കുട്ടികളും മാതാപിതാക്കളുമടക്കം കുടുംബ പ്രേക്ഷകരാണ് ഉപ്പും മുളകിന്റെയും ആരാധകര്. ബാലചന്ദ്രന് തമ്പി എന്ന അച്ഛന്, നീലിമ ബാലചന്ദ്രന് എന്ന അമ്മയും ഇവരുടെ നാല് മക്കളായി വിഷ്ണു, ലച്ചു, കേശു, ശിവാനി, പാര്‍വ്വതി എന്നിങ്ങനെ ഏഴ് പേരടങ്ങിയ കുടുംബമാണ് ഉപ്പും മുളകിലുള്ളത്.\n800 എപ്പിസോഡുകള് പിന്നിട്ടു\nഫ്‌ളവേഴ്‌സ് ചാനലില് സംപ്രേക്ഷണം ചെയ്യുന്ന ഷോ 2015 ഡിസംബര് പതിനാലിന് സംപ്രേക്ഷണം ആരംഭിച്ച പരമ്പര നിലവില് 800 എപ്പിസോഡുകള് വിജയകരമായി പിന്നീട്ടിരിക്കുകയാണ്. ഫെബ്രുവരി 26 എത്തിയപ്പോഴാണ് ഉപ്പും മുളകും 800 എപ്പിസോഡ് എത്തിയത്. ഓരോ ദിവസവും തമാശ നിറഞ്ഞതും വ്യത്യസ്തവുമായ സന്ദേശമാണ് ഉപ്പും മുളകും പ്രേക്ഷകന് നല്‍കി കൊണ്ടിരിക്കുന്നത്. സാധാരണ പരമ്പരകള്‍ക്കൊന്നും ലഭിക്കാത്ത പിന്തുണയാണ് ഉപ്പും മുളകിനും ലഭിക്കാറുള്ളത്.\nസിനിമാ താരങ്ങളെ പോലെ ഉപ്പും മുളകിനും അതിലെ താരങ്ങള്‍ക്കും വലിയ ഫാന്‍സ് ക്ലബ്ബുകളുണ്ട്. ബിജു സോപാനത്തിന്റെ പേരില് ഗള്‍ഫില് നിന്നുള്ള ഫേസ്ബുക്ക് പേജുകളും സജീവമാണ്. ഉപ്പും മുളകും ഹിറ്റായതോടെ സിനിമയിലേക്ക് നിരവധി അവസരങ്ങള് ബിജുവിന് ലഭിച്ചിരുന്നു. ബാലുവിനെ പോലെ തന്നെ കേശു, ശിവാനി, ലച്ചു, എന്നിവര്‍ക്കും വലിയൊരു വിഭാഗം ആരാധക പിന്തുണയുണ്ട്. ഇപ്പോള് കുടുംബത്തിലെ ഇളയപുത്രിയായ പാറുക്കുട്ടിയാണ് ഏറ്റവുമധികം ആരാധകരെ സമ്പാദിച്ചിരിക്കുന്നത്.\nUppum Mulakum Parukutty's latest videos


കെഎസ്ഇബി റിട്ടയേര്‍ഡ് എക്സിക്യൂട്ടീവ് എഞ്ചിനീയര് എം.എന് ബാലഗോപാല് നിര്യാതനായി | www.vyganews.com\nകെഎസ്ഇബി റിട്ടയേര്‍ഡ് എക്സിക്യൂട്ടീവ് എഞ്ചിനീയര് എം.എന് ബാലഗോപാല് നിര്യാതനായി\nപാലക്കാട്: കല്‍പാത്തി ചാത്തപുരം പുഷ്പാഞ്ജലിയില് എം.എന് ബാലഗോപാല് (82) വാര്‍ദ്ധക്യസഹജമായ അസുഖത്തെ തുടര്‍ന്ന് നിര്യാതനായി. കെഎസ്ഇബി റിട്ടയ...\nപാലക്കാട്: കല്‍പാത്തി ചാത്തപുരം പുഷ്പാഞ്ജലിയില് എം.എന് ബാലഗോപാല് (82) വാര്‍ദ്ധക്യസഹജമായ അസുഖത്തെ തുടര്‍ന്ന് നിര്യാതനായി.\nകെഎസ്ഇബി റിട്ടയേര്‍ഡ് എക്സിക്യൂട്ടീവ് എഞ്ചിനീയറായിരുന്നു. ഉയരതീരങ്ങളിലെ സഞ്ചാരി എന്ന പേരില് യാത്രാനുഭവങ്ങളുടെ സമാഹാരം പ്രസിദ്ധീകരിച്ചിട്ടുണ്ട്.\nപാല മഠത്തിനാല് നീലകണ്ഠപിള്ളയുടെ മകനാണ്. ഭാര്യ ആര്. സുമംഗലക്കുട്ടി (റിട്ട. പ്രൊഫ. ഗവണ്‍മെന്റ് വിക്ടോറിയ കോളേജ്).\nമക്കള്: ബിന്ദു ബാലഗോപാല് (പ്രൊഫ. ഗവണ്‍മെന്റ് വിക്ടോറിയ കോളേജ്), ഡോ. അനുരൂപ് (ആസ്റ്റര് മെഡ്സിറ്റി).\nമരുമക്കള്: എസ്. ജഗദീഷ് ബാബു (ജേര്‍ണലിസ്റ്റ്), ഡോ. അനുപമ (ലേക്ഷോര് ഹോസ്പിറ്റല്). ചെറുമക്കള്: ആകാശ് ബാബു, അനന്യ. സംസ്‌കാരം തിങ്കളാഴ്ച രാവിലെ 10 മണിക്ക് ചന്ദ്രനഗര് വൈദ്യുതി ശ്മശാനത്തില്.\nKeywords: MN Balagopal, Kalpathy, Chathanagar, Pushpanjali, KSEB, Executive Engineer, Neelakanta Pillai, Sumangalakutty, Government Victoria College, Bindu Balagopal, Dr. Anuroop, Aster Medcity, S. Jagadish Babu, Journalist, Dr. Anupama, Lakeshore Hospital, Akash Babu, Ananya\nബിന്ദു ബാലഗോപാലിന് ഡോക്ടറേറ്റ്\nwww.vyganews.com: കെഎസ്ഇബി റിട്ടയേര്‍ഡ് എക്സിക്യൂട്ടീവ് എഞ്ചിനീയര് എം.എന് ബാലഗോപാല് നിര്യാതനായി


'ഇതിലും ആകര്‍ഷണീയയാകാന് എനിക്കു കഴിയുമോ?' ഐശ്വര്യ മുണ്ടുടുത്ത് പുതിയ ഗെറ്റപ്പില് | Aiswarya Lekshmi instagram story in mundu\n'ഇതിലും ആകര്‍ഷണീയയാകാന് എനിക്കു കഴിയുമോ?' ഐശ്വര്യ മുണ്ടുടുത്ത് പുതിയ ഗെറ്റപ്പില്\nMay 26, 2019, 10:19 AM IST\nഇതിലും ആകര്‍ഷണീയയാകാന് എനിക്കു കഴിയുമോ എന്ന അടിക്കുറിപ്പോടെയാണ് ഐശ്വര്യ ഫോട്ടോ പോസ്റ്റ് ചെയ്തത്.\nഐശ്വര്യലക്ഷ്മി 2018ലെ ഇന്ത്യയിലെ ഏറ്റവും ആകര്‍ഷകത്വമുള്ള വനിതകളില് ഇടം നേടിയ നേടിയെന്ന വാര്‍ത്ത ഏറെ സന്തോഷത്തോടെയാണ് ആരാധകര് ഏറ്റെടുത്തത്. സെക്സ് അപ്പീല്, ആറ്റിറ്റിയൂഡ്, ടാലന്റ് എന്നീ ഘടകങ്ങളെ അടിസ്ഥാനമാക്കിയായിരുന്നു മത്സരം. മലയാളത്തില് ഇതുവരെയായി അഞ്ചു സിനിമകളിലേ അഭിനയിച്ചിട്ടുള്ളൂവെങ്കിലും വളരെ പെട്ടെന്ന് പ്രേക്ഷക മനസില് ഇടം നേടാന് ഐശ്വര്യയ്ക്കായി.\nഇപ്പോഴിതാ ഐശ്വര്യയുടെ ഏറ്റവും പുതിയ ഇന്‍സ്റ്റഗ്രാം പോസ്റ്റും വാര്‍ത്തയാവുകയാണ്. ഇന്ത്യയിലെ ഏറ്റവും ആകര്‍ഷണീയരായ നടികളില് മുപ്പത്തിയൊമ്പതാം സ്ഥാനത്തു നില്‍ക്കന്ന താരം വ്യത്യസ്തമായ ഗെറ്റപ്പിലാണ് ഈ പുതിയ ഫോട്ടോയില് പ്രത്യക്ഷപ്പെടുന്നത്. മുണ്ടുടുത്ത് ലൂസ് ടീഷര്‍ട്ടും ധരിച്ച് കണ്ണാടിക്കു മുന്നില് നിന്ന് സെല്‍ഫിയെടുക്കുന്ന ഐശ്വര്യയുടെ പുതിയ ഫോട്ടോ ആരാധകരിലും ചിരിയുണര്‍ത്തി. ഇതിലും ആകര്‍ഷണീയയാകാന് എനിക്കു കഴിയുമോ എന്ന അടിക്കുറിപ്പോടെയാണ് ഐശ്വര്യ ഫോട്ടോ പോസ്റ്റ് ചെയ്തത്. സിനിമാ ചിത്രീകരണത്തിനിടയില് കാരവാനില് നിന്നെടുത്ത ചിത്രമാണിതെന്നാണ് സൂചനകള്. കഴിഞ്ഞ ദിവസം പോസ്റ്റ് ചെയ്യപ്പെട്ട ഇന്‍സ്റ്റഗ്രാം സ്‌റ്റോറി ഇരുപത്തിനാലു മണിക്കൂറിനുള്ളില് മാഞ്ഞു പോയെങ്കിലും സ്‌ക്രീന് ഷോട്ടുകള് ഇപ്പോഴും സോഷ്യല്‍മീഡിയയില് വൈറലാണ്.\nContent Highlights : Aiswarya Lekshmi instagram story, Aiswarya Lekshmi malayalam actress photos


കോൺഗ്രസ് അധികാരത്തിലെത്തി; പതിനഞ്ച് വർഷത്തിന് ശേഷം ഷൂ ധരിച്ച് ദുർഗലാൽ കിരാഡ് |\nകോൺഗ്രസ് അധികാരത്തിലെത്താത്തെ ഷൂ ധരിക്കില്ലെന്നത് ദുർഗലാൽ കിരാഡിന്റെ വെറും പ്രതിജ്ഞ ആയിരുന്നില്ല. 2003ൽ താനെടുത്ത പ്രതിജ്ഞ നീണ്ട പതിനഞ്ച് വർഷമാണ് അദ്ദേഹം പരിപാലിച്ചത്. പതിനഞ്ച് വർഷത്തിന് ശേഷം കമൽനാഥിന്റെ നേതൃത്വത്തിലുള്ള കോൺഗ്രസ് സർക്കാർ അധികാരത്തിൽ വന്നതോടെ കിരാഡ് ഷൂ ധരിച്ചു. അതും മുഖ്യമന്ത്രിയുടെയും മുതിർന്ന നേതാക്കളുടെയും മുന്നിൽ നിന്നുതന്നെ. മധ്യപ്രദേശിൽ നിന്നാണ് കോൺഗ്രസുകാരന്റെ വേറിട്ട പ്രതിജ്ഞ\n2003ൽ 230 അംഗ സഭയിൽ കോൺഗ്രസ് വെറും 38 സീറ്റിലേക്ക് ഒതുങ്ങിയതോടെയാണ് കോൺഗ്രസിന്റെ സജീവ പ്രവർത്തകനായ ദുർഗലാൽ കിരാഡ് ഷൂ ധരിക്കുന്നുവെങ്കിൽ ഇനി കോൺഗ്രസ് അധികാരത്തിൽ കയറിയിട്ട് എന്ന പ്രതിജ്ഞ എടുത്തത്. പതിനഞ്ച് വർഷമാണ് ഇതിനായി അദ്ദേഹം കാത്തിരുന്നത്. കോൺഗ്രസ് അധികാരത്തിൽ എത്തിയതോടെ മുഖ്യമന്ത്രി കമൽനാഥിന്റെ വസതിയിലെത്തി കിരാഡ് ഷൂ ധരിക്കുകയും ചെയ്തു. കമൽനാഥ് ഇതുസംബന്ധിച്ച ചിത്രം ട്വീറ്റ് ചെയ്തിട്ടുണ്ട്.\n← സഹപ്രവർത്തകയുടെ മകളെ പീഡിപ്പിച്ചു; കെഎസ്ആർടിസി ഡിപ്പോ അസി. മാനേജർ പോക്‌സോ പ്രകാരം അറസ്റ്റിൽ\nഐ.എസ് റിക്രൂട്ട്‌മെന്റ് കേസ്: ഹബീബ് റഹ്മാൻ മറ്റുപ്രതികളുമായി ചേർന്ന് ഗൂഢാലോചന നടത്തിയെന്ന് എൻ ഐ എ →


news | വകഭേദങ്ങൾ മാറി മറിഞ്ഞു ബ്രസീലിയൻ കോവിഡ് മരണ താണ്ഡവം തുടരുമ്പോഴും കുലുക്കമില്ലാതെ ജനത; അഞ്ചുമാസം മുൻപ് കോവിഡ് ബാധിച്ച യു കെയിലെ നഴ്സിനെ പിടികൂടിയത് ബ്രസീലിയൻ കോവിഡ് - MarunadanMalayalee.com\nJanuary 15, 202109:45 AM IST Permalink\nബ്രസീലിൽ കോവിഡ് കത്തിപ്പടരുകയണ്. ഈ ആഴ്‌ച്ച ആരംഭത്തിൽ തന്നെ കോവിഡ് മരണങ്ങൾ2ലക്ഷം കടന്ന ബ്രസീലിൽ ഇപ്പോൾ ജനിതകമാറ്റം സംഭവിച്ച പുതിയ ഇനം കൊറോണ അതിവേഗം പരക്കുകയാണ്. ഈ ആഴ്‌ച്ച ശരാശരി 54, 784 പേർക്കാണ് പ്രതിദിനം കോവിഡ് സ്ഥിരീകരിച്ചിട്ടുള്ളത്. കഴിഞ്ഞയാഴ്‌ച്ചയിലേതിനേക്കാൾ 51 ശതമാനം അധികമാണിത്. വടക്കൻ വനമേഖല ഉൾപ്പെടുന്ന ആമസോണസ് സംസ്ഥാനത്തുനിന്നാണ് ഈ പുതിയ ഇനം വൈറസ്, ജനിതമാറ്റം സംഭവിച്ച് എത്തിയതെന്ന് വിശ്വസിക്കപ്പെടുന്നു.\nബ്രസീലിലെ ആമസോണാസ് സംസ്ഥാനത്തുനിന്നും തിരിച്ചെത്തിയ നാല് ജപ്പാൻ കാരിലാണ് ആദ്യമായി ഈ പുതിയ ഇനം വൈറസിനെ കണ്ടെത്തിയത്. കോവിഡിന്റെ മാരകമായ പ്രഹര ശേഷിയെ വില കുറച്ചുകണ്ട് അതിനെ നേരിടുന്നതിൽ വീഴ്‌ച്ച വരുത്തിയ പ്രസിഡന്റിന്റെ നടപടികളാണ് ബ്രസീലിന്റെ അവസ്ഥ ഇത്ര ഭീകരമാക്കിയതെന്ന ആരോപണം ശക്തമാകുന്നുണ്ട്. അതേസമയം ബ്രസീലിൽ നിന്നും മറ്റു ചില ലാറ്റിൻ അമേരിക്കൻ രാജ്യങ്ങളിൽ നിന്നുമുള്ള വിമാനസർവ്വീസുകൾക്ക് ബ്രിട്ടൻ വിലക്കേർപ്പെടുത്തിയിട്ടുണ്ട്. അടുത്തയിടെ ബ്രിട്ടനിലും ദക്ഷിണാഫ്രിക്കയിലും കണ്ടെത്തിയ പുതിയ ഇനം കൊറോണയേക്കാൾ ഭീകരമാണ് ബ്രസീലിയൻ വകഭേദം എന്നാണ് അനുമാനിക്കുന്നത്.\nഎന്നാൽ, ബ്രസീലിലെ പല വലിയ നഗരങ്ങളിലും തെരുവിലൂടിയഴുകുന്ന സാധാരണക്കാർക്ക് ഈ പുതിയ ഇനം വൈറസിനെ കുറിച്ച് യാതോരു അറിവുമില്ലെന്നതാണ് വാസ്തവം. രോഗവ്യാപനം വർദ്ധിക്കുമ്പോഴാണ് വൈറസുകൾക്ക് മ്യുട്ടേഷൻ സംഭവിക്കുക എന്നതാണ് സത്യം. ബ്രസീലിൽ രോഗവ്യാപനം വർദ്ധിച്ചുകൊണ്ടെ ഇരിക്കുകയാണ്. നിലവിൽ പുതിയതായി രോഗബാധ സ്ഥിരീകരിക്കപ്പെടുന്നവരിൽ 47 ശതമാനം പേരിലും ഈ പുതിയ ഇനം വൈറസാണ് കാണപ്പെടുന്നത്. ഇത് ഇപ്പോൾ നിലവിലുള്ള വാക്സിനുകളെ നിഷ്പ്രഭമാക്കുമോ എന്നൊരു ആശങ്കയും നിലനിൽക്കുന്നു.\nഅതിനിടെ ഒരിക്കൽ കോവിഡ് ബാധിച്ച് പിന്നീട് സുഖം പ്രാപിച്ച ഒരു ബ്രസീലിയൻ നഴ്സിന് രണ്ടാം തവണയും കോവിഡ് ബാധിച്ചു. ഇത്തവണ ഇവരെ ബാധിച്ചത് ജനിതക മാറ്റം സംഭവിച്ച പുതിയ ഇനം വൈറസാണ്. പേരുവെളിപ്പെടുത്താത ഈ 45 കാരിക്ക് കഴിഞ്ഞ ഒക്ടോബറിലായിരുന്നു പുതിയ ഇനം വൈറസ് ബാധിച്ചത്. ഇതിന് അഞ്ച് മാസങ്ങൾക്ക് മുൻപായിരുന്നു അവർ കോവിഡ് ബാധിച്ച് സുഖം പ്രാപിച്ചത്. രണ്ടാം തവണ രോഗബാധയേറ്റപ്പോൾ രോഗലക്ഷണങ്ങൾ ആദ്യ തവണയിലേതിനേക്കാൾ തീവ്രമായിരുന്നു എന്നാണ് പറയപ്പെടുന്നത്.\nകൊറോണ വൈറസ് മനുഷ്യ കോശത്തിൽ തൂങ്ങിക്കിടക്കുവാനും അകത്തേക്ക് പ്രവേശിക്കുവാനും ഉപയോഗിക്കുന്ന സ്പൈക്ക് പ്രോട്ടീനിലാണ് ജനിതകമാറ്റം സംഭവിച്ചിരിക്കുന്നത്. ഇതുകൊണ്ടു തന്നെ ആദ്യ വൈറസ് ബാധയെ തുടർന്ന് ശരീരത്തിൽ ഉണ്ടായ സ്വാഭാവിക പ്രതിരോധ ശേഷി രണ്ടാമതെത്തിയ പുതിയ ഇനം വൈറസിനെ നേരിടാൻ പര്യാപ്തമായിട്ടുണ്ടാകില്ല എന്നാണ് അനുമാനിക്കുന്നത്. ഈ വസ്തുത തന്നെയാണ് നിലവിലുള്ള വാക്സിനുകൾ ബ്രസീലിയൻ വൈറസിനു മുന്നിൽ നിഷ്പ്രഭമാകുമോ എന്ന ഭയം ഉണർത്തുന്നതും.\nദക്ഷിണാഫ്രിക്കയിലും ബ്രസീലിലും പുതിയ ഇനം വൈറസുകൾ കത്തിപ്പടരുമ്പോൾ അവിടങ്ങളിൽ നിന്നുള്ള വിമാനസർവീസുകൾ നിരോധിക്കുവാൻ കാലതാമസം എടുത്തതിനെതിരെ നിരവധി എം പി മാർ രംഗത്തെത്തി. നാളെ വെളുപ്പിന് നാലുമണിമുതൽക്കാണ് ബ്രസീൽ ഉൾപ്പടെയുള്ള വിവിധ ലാറ്റിൻ അമേരിക്കൻ രാജ്യങ്ങളിൽ നിന്നും പോർച്ചുഗലിൽ നിന്നും ഉള്ളവർക്ക് രാജ്യത്ത് പ്രവേശനം നിഷേധിക്കുന്നത്. ഈ രാജ്യങ്ങളിൽ നിന്നും തിരിച്ചെത്തുന്ന ബ്രിട്ടീഷ്-ഐറിഷ് പൗരന്മാർക്ക് മാത്രമായിരിക്കും പ്രവേശനം. എന്നാൽ ഇവർ പത്ത് ദിവസത്തെ ക്വാറന്റൈന് വിധേയരാകണം.